
India népei gondosan őrzik sajátos ókori civilizációjuk ha- 
gyományait. A mai indiai kultúrát át- meg átszövik az ősi 
epikus történetek eszméi és alakjai. Ma is éppen olyan jól 
ismert a Mahábhárata és a Rámájana, mint sok-sok évszázad- 
dal ezelőtt volt. E két hatalmas eposz az óind filozófia, vallás, 
mitológia, erkölcs és szokások leggazdagabb forrása: az ind 
kultúra valóságos enciklopédiái. Az eposzi témák gyakran 
ihlették meg az ó- és középkori költőket, drámaírókat, művé- 
szeket és szobrászokat; az alkotóművészek ma is gyakran 
merítenek ezekből a művekből. Az óind szájhagyomány emlé- 
keit, a védikus irodalom alkotásait, a vallási-filozófiai érteke- 
zéseket, a jogi kódexeket, akárcsak az eposzokat, a Mahábhá- 
ratát és Rámájanát, gondosan tanulmányozzák a tudósok, 
gyakran fordítják idegen nyelvekre, így oroszra is. 

Madrász közelében, Mahábalipuramban a Mahábháratából vett jelene- 
teket faragtak egy óriási sziklafalra az óind szobrászok 


, Sarki" jelenségek 


Az óind eposzokban, szent legendáik gyönyörködtető tör- 
téneteiben érdekes, de első pillantásra meglehetősen különös 
és megmagyarázhatatlan tudósításokat olvashatunk. Ilyen 
azoknak a jelenségeknek az elbeszélése, amelyek az arktikus 
területekre jellemzőek, de teljesen szokatlanok Dél-Ázsia 
vidékein, például a mozdulatlan Sarkcsillag, a hathónapos 
éjszaka és az ugyancsak fél esztendeig tartó nappal leírása. 
A régi mesémondók olyan országról regéltek, amelyben a 
nap csak egyszer kel fel egy esztendőben, s ahol a nappal 
és az éjszaka ís hat-hat hónapig tart. Az eposzok előadói 
gyakran említik a szent Garuda madarat. Mielőtt a Garuda 
madár szárnyaira vette volna Gálava remetét, hogy az meg- 
keresse a nyolcszáz holdfehér lovat, mesélt neki a négy világ- 
tájról, arról, hogy északon a Hét Risi, Arundhati istennő 
és Szváti állandóan az égboltra erősített Sarkcsillag (Dhruva) 
körül keringenek. 

A Hét Risi a Nagymedve csillagkép hét nagy csillagával 
azonos. Arundhati a Kassziopeia csillagkép megfelelője, 
Szváti pedig az Ökörpásztor csillagkép fényes csillaga. Ma- 
gasan a látóhatár felett csak az északi féltekéről figyelhetők 
meg. Az északi szélesség 55—56. fokánál északabbra eső terü- 
leteken van egyetlen olyan éjszaka, amelynek folyamán nem 
buknak le a látóhatár alá, hanem kört írnak le, amelynek 
körülbelüli középpontja a Sarkcsillag. 


India-szerte találkozhatunk az ősi eposzokat előadó énekmondókkal, 
bárdokkal 


Az óind szövegek gyakran említik a Nagymedvét is, amint 
az , magasra hág az égen". Az epikus művek szerint a hely, 
ahol a hatalmas teremtő isten, Brahmá , rögzítette" Dhruvát, 
a Sarkcsillagot, a világmindenségnek, a mennynek a közepe. 
Ehhez hasonló jelenséget csak az Északi-sarkkör vidékén 
figyelhetünk meg, hiszen a Sarkcsillag csak az Északi-sarkon 
áll közvetlenül a zeniten. 

Ugyanott, a mitikus északi országokban, ahol az említett 
csillagok az égbolt magaslatán állnak, , él a tíz apszarasz". 

Az óindek , szivárványtól születetteknek" nevezték őket. 
Az apszaraszok ragyogó vízitündérek; de vajon a szivárvány 
szülte, annak színeiben pompázó , tíz apszarasz" nem a sarki 
fény költői megfogalmazása-e? Az ind regék alkotói meg- 
említik a , fogságba ejtett vizeket", a , csodálatos formát 
öltő aláhulló vizeket". Lehetséges, hogy itt a megfagyott 
vizekről van szó, a Mahábháratában ugyanis éppen annak 
az országnak a kapcsán esik szó róluk, amelyben a nap fél 
esztendőre kel fel. 


, Az arktikus haza a Védákban" 


Az ind irodalom ilyenfajta leírásai néhány tudóst arra 
a meggyőződésre vezettek, hogy az indusok őshazája a sark- 
körön túl volt. E haza földrajzi helyét olykor pontosabban is 
meghatározták, például a hideg Fehér-tenger mellékére, 
Észak-Szibériába stb. helyezték. Az effajta merész hipotézi- 
sek szerzői némelykor egyenesen az Északi-sarkot jelölték 
meg az őshaza helyéül. 

Az indusok származása , poláris elméletének" egyik meg- 
alkotója a neves indiai politikus, közéleti személyiség, Bál 
Gangádhar Tilak (1856-1920) volt. 1893-ban jelentette meg 
Órion című könyvét, tíz évvel később pedig The Arctic Home 
in the Vedas ( Az arktikus haza a Védákban) című, terjedel- 
mes monográfiáját. Tilak számos munkát szentelt az ind 
kultúra problémáinak és az ország történetének legrégibb 
korszakaival kapcsolatos kérdéseknek. Amellett harcos el- 
lenfele volt az angolok indiai uralmának, és bírálta a kolonia- 
lista történetírást, amely lebecsülte az indiaiak kulturális 
örökségét. Arra törekedett tehát, hogy bebizonyítsa az óind 
civilizáció önállóságát. Tilaknak és követőinek a munkás- 
sága óriási hatással volt az indiai nemzeti öntudat fejlődésére, 

de sok túlzást, pontatlanságot és hibát is tartalmazott, amitől 
a mai tudománynak el kell határolnia magát. 

Tilak Az arktikus haza a Védákban című könyvének meg- 
jelenése óta hetven év telt el. S az indiai tudósok között az 
, arktikus származásnak" mindmáig vannak meggyőződéses 
hívei, védelmezői. Tudományos kongresszusokon még most 
is gyakran hallani olyan kijelentéseket, hogy az indusok ősei 
a sarkkörön túlról érkeztek. 

Amikor Tilak az , arktikus elméletét" megfogalmazta, 
korának természettudományos ismereteire támaszkodott: 
geológiára, paleontológiára, asztronómiára és arra, hogy 
a klimatikus és természeti viszonyok, a földrészek határai 
lényeges változásokon mentek keresztül a földtörténet kü- 
lönböző korszakai folyamán. E nézet szerint az eljegesedés 
előtti és a jégkorszakok közötti időszakokban az arktikus 
területek éghajlata meleg volt, megfelelt a növényi, állati 
életnek, alkalmas volt az ember és civilizációja fejlődéséhez. 
Tilak is Warren amerikai tudós akkor divatos elméletéből 
indult ki, amely az emberiség őshazáját a sarki zónába 
helyezte. 

Ilyen nézőpontból vizsgálta Tilak az óind irodalom ada- 
tait, mindenekelőtt a Védákat, az indek legrégibb szent 
iratait. Ezekre támaszkodva bizonyította azt, hogy az indu- 
sok ősei a jégkorszak előtti és az eljegesedések közötti idő- 
szakokban a sarkvidéken éltek, azután pedig, tiízezer-nyolc- 
ezer év elteltével — ekkorra datálta Tilak az utolsó eljegese- 
dést — dél felé húzódtak az előrenyomuló hideg miatt. 

Tilak feltevéseit a 19—20. század fordulója táján fogal- 
mazta meg. Érvényesek-e vajon ma is? Hogyan viszonyul- 
junk ma Tilak elméletéhez, amikor a természettudományok 
új adatokat sorakoztatnak fel, új datálást kinálnak ? 

A kérdés nem csupán abban áll, hogy milyen időszakra 
tesszük az eljegesedés előtti és eljegesedések közötti perió- 
dusokat, hogyan értelmezzük a földgolyó egyik vagy másik 

területén az éghajlati viszonyok változásait, hogyan értékel- 
jük az óindek tudósításait az égitestek helyéről, ezek ugyanis 
olyan kérdések, amelyekre a természettudományok sem 
adnak egyöntetű választ. A fő dolog az, hogy milyen követ- 
keztetésre Jutnak olyan tudományok, mint a történelem, 
régészet, összehasonlító nyelvészet, történeti néprajz. Ter- 
mészetesen még így is marad egy sor tisztázatlan kérdés, 
ellentmondás, hipotézis. Különféle tudományos tények is- 
meretében vitatkozhatunk ugyan az indek őshazájának kér- 
déséről, kialakulásuk és elvándorlásuk problémáriról, de az 
már teljesen bizonyos, hogy szó sem lehet sem a sarkvidék- 
ről, sem olyan távoli időkről, mint a jégkorszakok. 

Ma már másképpen értelmezzük az indek védikus és 
epikus irodalmi hagyatékának adatait, amelyeket Tilak még 
az indek sarkvidéki szállásterülete közvetlen bizonyítékának 
vélt. 


Miítosz és valóság 


Mindezek ellenére, az óind irodalom számos olyan utalást 
tartalmaz, amelyet nem értelmezhetünk másként, csak mint 
az arktikus területekről való tudósítást. 

Bhászkara-ácsárja középkori tudós asztronómiai érteke- 
zésében azt írta, hogy az Északi-sark vidékén , fél évig állan- 
dóan nappal, majd fél évig csak éjszaka van". Egy másik, 
sokkal korábbi asztronómiai műben, a Szúrja-sziddhántában 
arról olvashatunk, hogy ezen a vidéken , az istenek a Napot 
az égitest körforgása felének folyamán szüntelenül látják". 
Hasonló adatot tartalmaz több ókori és kora középkori 
indiai tudományos értekezés és vallási szöveg is. Érdekes, 
hogy al-Biírúni (973—1048), a nagy közép-ázsiai gondolkodó 
és tudós, Khorezm szülötte, mindezen közléseket alaposan 
áttanulmányozta /ndia című hatalmas műve egyik speciális 

fejezetében. Biírúni élénk érdeklődéssel fordult a legkülön- 
bözőbb tudományok felé, mély tisztelettel viseltetett külön- 
féle népek, köztük India népei, tudományos eredményei 
iránt. Megtanult szanszkritul, behatóan megismerkedett szá- 
mos indiai tudományos és vallási-filozófiai művel, konzul- 
tált a panditokkal, az ősi kulturális hagyományok tudo- 
raival. 

Lenyűgöző, hogy Biírúni milyen rengeteg indiai forrást 
ismert. Gyakran idézi művében az egyik legjelentősebb óind 
matematikus, Brahmagupta (7. század kezdete) Brahma- 
sziddhánta című értekezését. Az Északi-sarkvidék területei- 
ről Brahmagupta művéből a következőket idézi: , Az ott 
élő angyalok nappala állítólag hat hónapig tart, és éjszakáik 
időtartama szintén hat hónap." Birúni a híres óind asztro- 
nómus, Árjábhata (5. század) műveiből is idéz, aki szerint 
ez a vidék — az angyalok birodalma - , a hideg övezetében 
található", , a föld bármely más helyénél északabbra". Igaz 
azonban, hogy mind Brahmagupta, mind Árjábhata művei- 
ben úgy szerepelnek azok a jelenségek, amelyeket mi , sarki 
éjszakának", , sarki nappalnak" nevezhetünk, mint az ind 
irodalomban már rég meggyökeresedett hagyomány elemei 
Észak legtávolabbi országáról. Nem véletlen, hogy mindkét 
tudós angyalok birodalmának nevezi azt a vidéket, és le- 
írásában az , állítólag" szót is használja. Tehát inkább ha- 
gyományos fogalmakról vagy elfogadott jelképekről esik 
SZÓ. 

, A nap különféle fajtáiról és a nappalról és az éjszakáról" 
című fejezetben Bírúni részletesen fejtegeti az indek elkép- 
zelését , az emberi napról" (amely a szokványos nappalból 
és éjszakából áll), , az ősök napjáról", ,a dévák napjáról" 
(azaz , az istenek napjáról"). , A dévák napja" egy kerek év 
hosszúságú, és nappalra meg éjszakára tagolódik, amelyek 
mindegyike a napév felével egyenlő hosszú. , Az istenek nap- 
járól" Árjábhatán kívül más indiai tudósok is írtak. Bhász- 

Szentély Mahábalipuramban. I. sz. 7-8. század 


kara-ácsárja, amikor az északi területekről tudósít, , ahol 
fél évig állandóan nappal van, fél éven át pedig állandóan 
éjszaka", az ilyen napot szintén , az istenek napjának" ne- 
vezi. Ott, írja, a szent lények hat hónapon át látják a napot, 
amikor az az északi szféra határain belül halad; ennek meg- 
felelően e ciklus nap-útját , északi út"-nak nevezik. Számos 
ind forrás az uttarájana szinonimájaként a dévajána, ,,iste- 
nek útja" elnevezést használja. Az ilyen és hasonló elkép- 
zelések igen korai időszakra mennek vissza, már jóval az ind 
matematika és asztronómia felvirágzása előtt is léteztek. 

Lehetséges, hogy ilyesféle közléseket az ind irodalom leg- 
régibb emléke, a Rigvéda szent himnuszgyűjteménye 1s tar- 
talmaz, amely bizonyosan az 1. e. 10. század előtt keletkezett. 
Természetesen figyelembe kell venni e vallási szöveggyűjte- 
ménynek a jellegét 15. A himnuszok meghatározott célt szol- 
gálnak: hálát adnak az isteneknek, vagy segítségüket kérik, 
hogy a hivők gazdagságot, egészséget, erőt, az ellenségtől 
védelmet nyerjenek. A Rigvéda néhány himnuszában bizo- 
nyos részletek ma sem érthetőek teljességgel, a tudósok véle- 
ménye olykor egész himnuszok értelmezésében 15 eltér. Teljes 
bizonyossággal nehéz is megállapítani, hogy amikor a 
Rigvédában a sötétség időszakának elmúltáról és , az istenek 
útjának" (a dévajánának), azaz a világosság időszakának 
a kezdetéről van szó, vagy a hajnal hasadtával , az istenek 
útjának közeledéséről", akkor itt ugyanarról , az istenek 
útjáról" van-e szó, amelynek során a nap fél esztendőn át 
nem nyugszik le. 

De ugyanezek a fogalmak a következő időszak védikus 
irodalmában, a bráhmanákban, áranjakákban, upanisa- 
dokban 15 felbukkannak. E művek keletkezése az t. e. 1. év- 
ezred közepe előtti időszakra tehető. Ezekben pontos meg- 
határozásokat találhatunk: a nappal — , az istenek útja", az 
éjszaka — , az ősök útja" ; , amikor a nap, északra haladván, 
az északi féltekén található, akkor az istenek birodalmában 

Ardzsuna (jobbra), a Mahábhárata egyik hőse, amint az indiai kathákali 
táncdráma megjeleníti 


Jár, amikor pedig, délre fordulván, a déli féltekén található, 
akkor az ősök között jár"; , az istenek útja" (a dévajána) 
vagy , az északi út" (az uttarájana) a tavaszi napéjegyenlő- 
séggel veszi kezdetét. Hasonló utalást erősít meg az alábbi, 
még konkrétabb kijelentés: , az esztendő az istenek egy 
napja", amely egy éjszakából és egy nappalból áll. 

Hogy az ilyen meghatározáson mit 15 értenek, jól kiviláglik 
Manu törvényeinek egy részletéből: , Az isteneknél egy nap- 
pal és egy éjszaka alkotja az esztendőt, amely két részre ta- 
golódik: nappalra, vagyis amikor a nap észak felé halad, 
és éjszakára, amikor déli irányba mozog." Manu törvényei 
(1. e. 2. század-i. sz. 1. század) valójában erkölcsi szabályok 
gyűjteménye, amely az indusok magán- és közéletét sza- 
bályozza. Mindemellett benne 15 megtalálható ez az érdekes 
adat. 

Hasonló közléseket az eposzok 1s tartalmaznak. Bennük 
a hősökről, eseményekről, országokról szóló legendás tör- 
ténetek egy-egy részletét képezik. Egyik ilyen történet pél- 
dául egy északon levő, mesés országról szól, ahol , a vitézek 
megfigyelték, miként borul homályba a ragyogó nap, és 
miként bukkan ismét elő, miként nyugszik, és miként kel fel, 
hogyan űzi el a sötétséget, s azt tapasztalták, hogy ott az 
éjszaka és a nappal együttesen esztendő hosszúságú". Ebben 
az országban, ahol a Mahábhárata hősei jártak, az égbolton 
magasan látható a Nagymedve (a Hét Ris1) csillagkép, amint 
a többi csillagképpel az állandó helyzetű Sarkcsillag körüli 
pályán mozog. Íme, egy másik történet a titokzatos ország- 
ról: itt , félévenként kel fel az aranyfürtű nap", és , a meg- 
nyugvó vizek gyönyörűséges diszek formáját öltik". 

Így hát nem tekinthetjük véletlennek, töredékesnek ezeket 
a híradásokat. Sokkal inkább egy meghatározott képzetkör 
szilárd és hosszú hagyományozódásáról van szó. Áz indiai 
epikus énekmondók számára azonban ez a hagyományvilág 
már elvesztette kapcsolatát a valósággal. Olyan miítosz- 

Hősök vetélkedése. Illusztráció a Mahábhárata kritikai kiadásához 


elemekként jelennek meg, amelyek más mitikus alakokkal 
és cselekményekkel állnak kapcsolatban. Az , arktikus" rész- 
letek például az istenekről és hősökről, halhatatlanságukról 
szóló elbeszélések keretébe ágyazódnak be. 

Önkéntelenül is felmerül a kérdés: vajon a , sarki" jelen- 
ségek nem ugyanúgy a képzelet szülöttei, mint az istenek, 
a mitikus személyek, a túlvilági élet? Vannak-e olyan krité- 
riumaink, amelyek segítségével elkülöníthetjük a mítoszok 
fantasztikus és reális elemeit egymástól, a pusztán kitaláltat 
a lehetségestől? Ezek olyan érdekes és bonyolult kérdések, 
amelyekkel minduntalan szembe kell néznie a történelem, 
folklór, irodalom kutatójának is — ezek a mítosz és a valóság, 
a mesék és a realitás egymáshoz való viszonyának a kérdései. 

Az árják 


Mielőtt a mítosz tartalmát elemeznénk, vizsgáljuk meg 
a történelmi tényeket. India mai népességének kialakulásá- 
ban óriási szerepet játszottak azok az egykor Indiába tele- 
pülő törzsek, amelyek árjáknak nevezték magukat. Szét- 
szóródva Észak-India területén, összekeveredtek a helybeli 
lakossággal, és asszimilálták azt. Az ő nyelvükön és dialek- 
tusaikban születtek a védikus himnuszok, a Mahábhárata, 
a Rámájana és az ind irodalom sok más alkotása. Áz árja 
törzsek nyelveiből és nyelvjárásaiból jöttek létre India, 
Pákisztán, Bangládés és Sri Lanká olyan nyelvei, mint a 
hindi, az urdú, a bengáli, a szingaléz, a maráthíi, a gudzsa- 
ráti, a szindhi és más indoárja nyelvek. 


Harci szekér aranymodellje az amu-darjai kincsleletből. I. e. 6-4. század 


HEV ut mu KA) 


Az Indus folyó völgyében már az i. e. 3-2. évezredben, jóval az árja 
törzsek Indiába települése előtt, magasan fejlett civilizáció virágzott: 
a) pecsételők lenyomatai 


b) táncosnő figurája 


Az iráni nyelvekkel együtt ezek a nyelvek az indoeurópai 
nyelvcsalád indoiráni ágát alkotják. Ez a nyelvcsalád a leg- 
több ember által beszélt nyelvi csoportok egyike a világon, 
beletartoznak a szláv, a germán, a román, a lett, a litván 
nyelvek, és még számos élő és holt nyelv. 

PP 


Az Indus-völgyi civilizáció egyik központjának, Mohendzsó-dárónak 
a látképe az ásatások után 


Ezeket a nyelveket ma is sok közös vonás köti össze. A rég- 
múltban azonban még sokkal közelebb álltak egymáshoz, 
amikor az indoeurópai nyelveket beszélő törzsek egymás 
közvetlen szomszédságában éltek, sőt némely tudósok sze- 
rint egyetlen közös nyelvet beszélő törzsi csoportot alkottak. 

Az indoeurópai nyelvek egymással való szoros rokonságát 

Pap (papkirály?) szobra Mohendzsó-dáróból 


már a 19. század első felében bebizonyították, ekkor szüle- 
tett meg ugyanis a nyelvtudomány egyik igen figyelemreméltó 
ága, az összehasonlító indoeurópai nyelvtudomány. Ez az 
iskola szigorúan tudományos kutatási módszert dolgozott 
ki, amelynek segítségével sikerült megállapítani sok, az egyes 
nyelvek önálló fejlődéstörténetének különböző korszakaiban 

érvényes törvényszerűséget, valamint az indoeurópai nyelv- 
család tagjainak egymásra gyakorolt kölcsönhatását. Az ösz- 
szehasonlító nyelvészetnek az indoeurópai nyelvek rokon- 
ságára vonatkozó eredményei egész sor új problémát vetet- 
tek fel az e nyelveket beszélő népek őstörténetére, származá- 
sára, gazdasági szerkezetére, társadalmi-politikai felépíté- 
sére, műveltségére vonatkozólag. A központi kérdés, termé- 
szetesen, az együttélés idejének és területének, azaz az Ős- 
hazának a kérdése. 

Az Indiába érkező árja törzsek nyelvüket és kultúrájukat 
tekintve igen közel álltak az iráni csoport törzseihez. Tör- 
ténelme hajnalán mindkét csoport ugyanazon isteneket tisz- 
telte, az emberek iránt jóakaratú Mitrát, a bátor harcosokat 
legyőző, hatalmas, villámszóró Indrát; ugyanazokat a szent 
himnuszokat énekelték, kedvelt epikus hőseikről hasonló 
mítoszokat és legendákat regéltek; rituális szertartásaik és 
ünnepeik idején papjaik részegítő szómát készítettek — az 
istenek és halhatatlanok szent italát. Könnyű harci szeke- 
reiken legyőzték ellenségeiket a csatában, békés időkben 
pedig versenyeket rendeztek. 

Figyelmet érdemel ezeknek a törzseknek a társadalmi szer- 
kezete i5. A közösség a katonai előkelőkre, papokra és sza- 
bad közösségi tagokra oszlott; ez a felosztás ideológiai fel- 
fogásuknak és erkölcsi normáiknak volt tükörképe. A tár- 
sadalmi csoportok mindegyikéhez valamilyen színt asszo- 
ciáltak (a papokhoz fehéret, a katonai arisztokráciához vö- 
röset stb.), továbbá a világegyetem valamelyik szféráját: 
az eget, az ég és a föld közötti közeget vagy a földet; az 
indek és irániak ugyanis erre a három rétegre osztották 
a világegyetemet. A mindmáig fennmaradt szent himnuszaik 
gyűjteményei — az indusoknál a Védák, az irániaknál az 
ÁAveszta — szintén nagyon közel állnak egymáshoz mind 
nyelvüket, mind pedig mitológiai képzeteiket és gyakran 
tárgyukat illetően 15. 

Az ind és az iráni törzsek egyformán árjának nevezték 
magukat, országukat pedig árja honnak. Az árja elnevezés 
csak az indoiráni törzsekre és népekre vonatkoztatható. 
E terminus kiterjesztett használata az összes indoeurópai 
(s mindenekelőtt a germán) nép jelölésére mindenfajta tudo- 
mányos alapot nélkülöz. Önmegnevezésként ugyanis az árja, 
árja-szávák csupán az indoiráni nyelvekben fordulnak elő. 
Így nevezték magukat a Védák és az óind epikus művek alko- 
tói, az Áveszta összeállítói, az óperzsa feliratok készíttetőt. 
Az árja elnevezésből egész sor indiai és iráni törzs és terület 
elnevezése származik. India középső részét, a szent Gangá 
medencéjét az ókorban Árjávartának, azaz , az árják orszá- 
gának" nevezték, s ugyanebből származik a mai Irán elne- 
vezése IS. 

Mindezek a közös vonások abból a távoli korból öröklőd- 
tek, amikor az indek és irániak ősei egymás közvetlen szom- 
szédságában éltek, egyazon terület határain belül. Ezt az 
adatot mindenki elfogadja a tudományban, mint az ,,indo- 
iráni egység" történelmi valóságának elismerését. De hogy 
hol volt az árják őshazája — ez mindmáig megoldatlan kérdés, 
amely most is élénk vitákat kelt. Egészében közvetlenül az 
indoeurópai népek őseinek származási problémájával függ 
össze ; megoldása ez idő szerint csak a legáltalánosabb voná- 
sok felvázolására korlátozható. 

A különböző indoeurópai nyelvek adatainak egybevetése 
bizonyos mértékben lehetővé teszi annak a növény- és állat- 
világnak, azoknak az éghajlati viszonyoknak, tájképi jelen- 
ségeknek a felidézését, rekonstruálását, amelyek az indo- 
európai népek elődeinek környezetét alkothatták az együtt- 
élés időszakában. Eme anyag révén kizárhatjuk a sarkvidé- 
ket és a vele közvetlenül szomszédos tájakat, valamint a 
Mediterraneum és Dél-Ázsia forró területeit. Figyelembe 
veendő továbbá az indoeurópai népeknek a történeti korban 

Bronzzablák. Lurisztán, 1. e. 8-7. század (az iráni törzseknek Irán terü- 
letén való széttelepülése idejéből) 


való elterjedtsége a Brit-szigetek és Gallia keltáitól India 
árják lakta területei1g. 

Az összehasonlító nyelvészet és a régészet adatai mégsem 
teszik lehetővé annak pontos meghatározását, hol is volt 
az indoeurópaiak őshazája. Keresik Észak- és Közép-Euró- 
pában, a Balkánon. a Fekete-tenger északi partvidékén, a 
délorosz sztyeppeken, s még keletebbre, Kazahsztánban és 
Közép-Ázsiában. Az indoeurópai egység ideje a nagyon 
távoli múltba vész. Később, az úgynevezett , széthullás" után 
a különféle indoeurópai törzsek óriási területen szóródtak 
szét. Viták folynak természetesen arról is, hogy mikor és 
mely területen jött létre az indoeurópai közösségből kiváló 
árja népek egysége. Az árja őshazát sokfelé helyezik a Duna 
alsó folyásától és Közép-Európától egészen az Altajig és 
India határaiig. A szakirodalomban igen elterjedt az a nézet, 
amely szerint az árják közép-ázsiai eredetűek. Az elmélet 
védelmezőinek népes tábora szerint éppen Közép-Ázsia volt 
az a térség, ahol a régi árja törzsek megszerveződtek, ahol 
kialakult civilizációjuk, szellemi kultúrájuk, epikus hagyo- 
mányuk. 

Sok évszázaddal az iráni törzsek betelepülése előtt virágzott Iránban az 
elámi állam: kultikus rendeltetésű épület, úgynevezett zikkurat 


Az elámi művészet emlékei 


Indiai tudományos körökben viszont meglehetősen nép- 
szerű az az elképzelés, hogy India volt az árják által leg- 
korábban lakott terület. Ennek a változatnak azonban sok 
adat mond ellent, mindenekelőtt azon indoeurópai törzsek 
őseinek területi elterjedése, amelyek közül az árják is szár- 
maztak. 

Irán sem volt az árják ősi hona. Még az 1. e. 2. évezredben 
is egészen más etnikumhoz tartozó népesség élt ezen a te- 
rületen. Csak később jelentek meg az iráni nyelveken beszélő, 
magukat árjáknak nevező törzsek. Mindmáig nem teljesen 
világos, honnan, milyen úton érkeztek Iránba. Ma az iráni 
nyelvek csoportjához a perzsa, a tadzsik, a kurd, az oszét 
és egy sor más nyelv tartozik. Az iráni törzsek elterjedésének 
ókori területe ennél is kiterjedtebb volt, mivel magában fog- 
lalta a Fekete-tenger északi partjaitól Kelet-Turkesztánig 
húzódó területeket. 

Szkülász gyűrűje 


Ukrajna és Kazahsztán több körzetében, a Volga és az 
Urál közti sztyeppeken, valamint az ÁAltaj vidékén ma is 
láthatóak olyan ősi sírhalmok, amelyeket a szkíthák és velük 
rokon törzsek hagytak hátra. A kurgánok régészeti feltárása 
igen gazdag anyagot hozott napvilágra; ennek alapján képet 
alkothatunk e térség egykori lakóinak életéről, társadalmi 
felépítéséről, kultúrájáról, művészetéről. 

A világ különböző múzeumaitban, de kivált a Szovjetunió 
gyűjteményeiben őrzik a szkítha halomsírokban talált emlé- 
keket. Sok közülük az úgynevezett , állatalakos stílusban" 
készült. Ezekre jellemző a kifinomult mesterségbeli tudás, 
tökéletes forma s az expresszivitás, azaz kifejező stílus. Ilyen 
műremekek kerültek elő már a 18-19. században Ukrajna 
és az Észak-Kaukázus nagyobb halomsírjaiból, később pedig 


Szarvas. Kubán melléki szkítha kurgánból származó pajzsdísz 


Dnyeper melléki szkítha sírból származó aranyfésű. I. e. 4. század 


olyan távoli helyeken, mint Közép-Ázsia, a Pamír, az Altaj 
és a Szaján vidéke. Az Altajban, az örök jég birodalmában, 
a kurgánok kőfalazata alatt nemcsak a fémtárgyak marad- 
tak meg, hanem a fára, bőrre, kelmékre, sőt az altaji szkíthák 
tetovált bőrére rajzolt csodálatos diszítések is. A szkítha 
, állatalakos stílus" jegyeit viselő tárgyakhoz hasonlókat 
találtak Északnyugat-Iránban is, Szakkiz város közelében 
(az 1. e. 7. századból való úgynevezett szakkizi kincsleletet). 

Az , állatalakos stílus" iránti érdeklődés óriási; mérhetet- 
lenül gazdag irodalom foglalkozik a kérdéssel. Mindazon- 
által még megoldatlan e művészet ősforrásának, fejlődési 
útjának, származásának a kérdése. Délkelet-Európában az 
1. e. 7. század végétől, 6. század elejétől kezdve tűnnek fel 
ilyen típusú termékek. A Fekete-tenger északi partvidékének 
és a Kubán-vidéknek halomsírjaiban elő-ázsiai stílusú (urar- 
tui, asszír stb.) tárgyakkal elegyest találták őket. E halom- 
sírokat kétségtelenül azoknak a szkítha vezéreknek a nyug- 

A fésű részlete 


helye fölé emelték, akik az I. e. 7. századtól kezdődően vezet- 
tek hadjáratokat Elő-Ázsiába. 

A Fekete-tenger északi partvidékének ezek a törzsei ne- 
vezték magukat eredetileg szkítháknak (s ilyen néven ismer- 
ték őket Elő-Ázsia népei is). Később a görögök átvitték a 
, Szkütha" elnevezést más olyan eurázsiai törzsekre is, ame- 
lyek a szkíthákéhoz hasonló életmódot folytattak, hasonló 
gazdasággal, kultúrával rendelkeztek. A Fekete-tenger mel- 
lékén élő szkíthák hatalmas politikai csoportosulást hoztak 
létre a , királyi szkíthák" törzsének vezetésével. 

A Fekete-tenger északi partvidékén, a szkíthák szomszéd- 
ságában a hellén világ képviselői 15 megtelepedtek. Az 1. e. 
8—7. században kereskedőkként érkeztek erre a vidékre, 
azután nagy lélekszámú településekben tömörültek: Olbiá- 
ban a Bug torkolatánál, Pantikapaionban stb. Ezek a görög 
városok szoros kapcsolatban álltak a helyi lakossággal. 
A szkíthák igen jó kapcsolatot tartottak fenn a görög tele- 

pesekkel, kereskedtek velük, sokra becsülték a tőlük kapott 
művészi kézműipari termékeket. 

A görögök nagy figyelemmel követték a szkíthák országá- 
ban zajló eseményeket, érdeklődtek szokásaik, hagyomá- 
nyaik, vallásuk iránt. Az antik szerzők művei sok adatot 
őriztek meg Szkíthiáról. E tekintetben különösen fontos 
Hérodotosz munkája. Ő járt Olbiában, és értekezett is a 
szkíthákkal. A tudósokban olykor kételyek merültek fel a 
Szkíthiáról szóló antik tudósítások hitelességét illetően, ki- 
váltképpen Hérodotosz esetében. Napjaink régészeti leletei 
azonban megerősítették a szkíthák szokásairól, történelmük 
konkrét epizódjairól szóló beszámolóinak szavahihetőségét. 
Ezt a Szkülász királyról szóló történettel is igazolhatjuk. 

Ariapeithész királyt a görög feleségétől született Szkülász 
nevű fia követte a trónon, akit anyja megtanított a görög 
nyelvre és írás-olvasásra. Szkülász nagyon vonzódott a hellén 
szokásokhoz, Olbiát is gyakran meglátogatta. Csapatait, 
amelyek Olbiába kísérték, a városfalakon kívül hagyta, és 
a kapukat is bezáratta, hogy a szkíthák ne tudják meg, 
hogyan tölti királyuk az idejét. Szkülász hellénként élt 
Olbiában: görög ruhába öltözött, áldozatot mutatott be 
a görög isteneknek. Amikor Dionüszosz isten misztériu- 
maiba vezették be, az egyik városlakó nevetve mesélte el ezt 
a kapuknál vezérükre várakozó szkítháknak. A hellén titok- 
ban egy bástyára vezette őket, ahonnan megpillanthatták a 
bakkhanáliában részt vevő királyt. Ekkor a szkíthák fel- 
lázadtak, és elűzték Szkülászt, királyul pedig fivérét válasz- 
tották meg. Szkülásznak a Duna túlpartjára, a thrákok 
királyához kellett menekülnie. Szkíthia új uralkodója hábo- 
rút indított Thrákia ellen. Nem messze a Dunától találkozott 
a thrák és a szkítha sereg. A két király azonban megegyezett 
egymással, Szkülászt kiadták a vetélytárs-fivérnek, és lefe- 
jeztették. , Így védelmezik a szkíthák saját szokásaikat, és 

Szkítha lovas. Szőnyeget díszítő színes nemezrátét egy paziriki kurgán- 
ból. Altaj 


kegyetlenül megbüntetik azokat, akik idegen szokásokat 
vesznek át" -— fejezi be elbeszélését Hérodotosz. 

Ő volt az egyetlen antik szerző, aki ismerte Szkülász törté- 
netét. A tudósok kételkedtek az elbeszélés szavahihetősé- 
gében, sőt magának Szkülásznak a puszta létezésében is. 
És íme, a romániai Dobrudzsában (az Al-Duna és a Fekete- 
tenger között) egy régi aranygyűrűt találtak. Stílusjegyei 
alapján a szakemberek keletkezését az 1. e. 5. századra tet- 
ték — éppen arra az időre, amikor Hérodotosz szerint Szkü- 
lász ís élt. A gyűrűn görög betűkkel Szkülász neve van be- 
vésve, és egy széken vagy trónuson ülő, kezében tükröt tartó 
istennő is látható rajta. 

Ez a téma a szkítha művészetben több izben is előfordul. 
Gyakran látható a tükröt tartó, ülő istennő előtt szkítha 
vezér. Ez a jelenet azt szimbolizálja, hogy a szkítha király 
az istennőtől kapja hatalmát; az ülő istennő nyilvánvalóan 
Tabiti, akit — mint Hérodotosz írja — a szkíthák , az istenek 
közül leginkább tiszteltek", és a szkíthák királynőjének 
neveztek. 

A gyűrű előkerülésének helye megegyezik azzal a hellyel, 
ahol -— Hérodotosz szerint — Szkülászt megölték. Hogy a 
gyűrűt Szkülász elveszítette-e, vagy eldobta, amikor üldözői 
elől menekült, vagy levették ujjáról a kivégzés előtt, nem 
tudjuk - erre vonatkozólag csupán találgatásokba bocsát- 
kozhatunk, bár ez nem is olyan fontos számunkra. Sokkal 
lényegesebb az a mostanáig megoldatlan rejtély, amit a 
Szkülász neve mellé vésett, görög betűkkel, de ismeretlen 
nyelven íródott néhány szó takar. A felirat még megfejtésre 
vár, s lehetséges, hogy több más talányra is választ ad majd. 


Szkíthák, szarmaták, alánok, oszétek 


Ezen a gyűrűszövegen, és esetleg még egy-két rövid, görög 
betűs feliraton kívül nem maradt ránk a szkíthák saját írás- 
beliségének semmi más emléke. Még a 19. században is heves 
vitákat folytattak a szkíthák nyelvi hovatartozásáról. K ülön- 
féle vélemények hangzottak el: feltételezték például. hogy 
a szkíthák a török (türk) vagy a mongol népekhez tartoztak. 
Rövid idő múltán azonban világossá vált, hogy a szkíthák 
nyelve az indoeurópai nyelvcsaládba tartozik, annak is az 
indoiráni ágához. Ezt a vélekedést először néhány olyan 
szkítha személynév tanulmányozása után fogalmazták meg, 
amely antik szerzők műveiben maradt fenn. Megállapították, 
hogy ezek olyan szkítha nevek, amelyeket az óiráni írás- 

Az egyik paziriki kurgánban eltemetett szkítha vezér tetoválásának 
részlete 


beliségből ekkor már ismert szavakból képeztek (például 
az Avesztából, feliratokból). 

A Fekete-tenger melléki sztyeppek lakosságának, a szkí- 
tháknak és a velük rokon szarmatáknak a nyelvére vonat- 
kozóan értékes adatokat kaptak a Fekete-tenger északi part- 
vidékének városaiban talált görög feliratok nyelvészeti vizs- 
gálata segítségével. A V. V. Latisev és más tudósok által 
tüzetesen tanulmányozott feliratok gazdag onomasztikai" 
anyagot tartalmaznak. A feliratokon említett görög személy- 
neveken kívül előkerült nagyszámú idegen eredetű név is, 
melyeknek viselői a helybeli, nem hellén lakossághoz tar- 
toztak. E nevek közül többet már a 19. században irániként 


t Onomasztika: névtan, a nyelvészetnek a tulajdonnevekkel foglalkozó ága. 
— Szerk. 

azonosítottak. Ebben a kutatásban nagy érdemeket szerzett 
V. F. Miller (1848—1913) orosz tudós. Neki sikerült a szkítha- 
szarmata törzsek és az oszétok nyelve közti különös hasonló- 
ságot 15 bizonyítania; az oszét a mai iráni nyelvek egyike. 
A szkítha-szarmata onomasztika tanulmányozása a kö- 
vetkező évtizedekben 1s sikeresen folytatódott. A megbízható 
iráni etimológiával rendelkező nevek száma jelentősen gya- 
rapodott M. Vasmer német, Harmatta János magyar és 
V. I. Abajev szovjet iranista tudósok kutatómunkája nyo- 
mán. Abajev professzor egész sor, korábban teljesen érthe- 
tetlen szkítha név jelentését tisztázta. Kutatásai eredményeit 
A szkítha nyelv című munkájában, és más, az oszét nyelv 
és kultúra kérdéseivel foglalkozó műveiben foglalta össze. 

A személy- és törzsnevek mellett elemezték Szkíthia terü- 
letének földrajzi neveit is. Olyan folyók, mint a Don, 
Dnyeper, Dnyeszter, napjainkig viselik a szkíthák által ado- 
mányozott nevüket. Ezek az elnevezések a danu (később 
dan) folyó" jelentésű szkítha szóra mennek vissza. Az alap- 
szó ismeretes más iráni nyelvekben is, többek között a mai 
oszétban, ahol a don szó folyót, vizet jelöl. 

Az antik irodalomban a Dont állandóan Tanaisz néven 
említik. A görög Tanaisz név ugyancsak a Dan szóval kap- 
csolatos. A Dnyeper mai elnevezésének alapja az ősibb Dan- 
apr (görög használatban Danaprisz); jelentése "mély folyó". 
A Dnyeszter neve szintén a Danból képződött, amint ezt 
a késő antik és bizánci források Danasztrisz és Danasztér el- 
nevezései tanúsítják. A Prut-folyó neve az oszét ford nagy 
folyó", "tenger" szóval kapcsolatos; Hérodotosz megemlíti, 
hogy szkítha nyelven Poratának hívják (a mai oszét f hang 
törvényszerű folytatása a régebbi p hangnak, a d viszont 
a t-nek). 

Hérodotosz más szkíthiai folyókról 15 megemlékezik. Ter- 
mészetesen nem mindegyik őrizte meg napjainkig ősi elne- 
vezését. Ilyen például a Pantikapész (a Dnyeper és a Don 
közötti folyók egyike). Ez az elnevezés két tagból áll: panti 
"út és kapa "hal. Az előtag számos indoeurópai nyelvben 
megvan, többek között az iráni és ind nyelvekben, a második 
elem azonban csak az iráni nyelvekben, például a szkítha 
közeli rokonában, az oszétban van meg. Ugyanúgy nevezték 
az ókorban a Kercs1i-tengerszorost 15, amelynek partvidékén 
alapították Pantikapaion görög gyarmatvárost. (Ezt a várost 
gondosan tanulmányozták a szovjet régészek.) Az AZzovi- 
tenger és a Kercs1-szoros már a szkítha korban híres volt 
halbőségéről. Ezt gyakran említik az antik források is. Így 
például Démoszthenész philippikáiban többször említi a 
Pantikapaionból induló, sózott hallal megrakott hajókat. 
A híres görög szónoknak egyébként felrótták szkítha szár- 

mazását: nagyanyja szkítha nő volt, aki egy Fekete-tenger 
melléki görög férfihoz ment feleségül. 

Magának a Fekete-tengernek az elnevezése is a szkítha 
időkre vezethető vissza. Ógörög elnevezése a Pontosz Euxei- 
nosz, azaz vendégszerető tenger" volt. Az Euxeinosz "ven- 
dégszerető" jelző azonban későbbi, eufémisztikus, szépítő 
változata a korábbi Axeinosznak (ami görögül "barátság- 
talan, "nem vendégszerető), ahogy még Pindarosz görög 
költő és Euripidész tragédiaíró 15 nevezte ( Pontosz Axeinosz) . 
Ez az elnevezés az ahsaina alakból származik: a görögből 
hiányzó s hangot pótolták sz-szel. Az ahsaina szó megtalál- 
ható több iráni nyelvben, így az oszétban Is; jelentése "sötét , 
"sötétszürke", "sötétkék". Itt természetesen nem puszta egybe- 
hangzásról van szó, hanem a két elnevezés — a görög axeinosz 
és az iráni ahsaina - közvetlen kapcsolatáról; ismeretes, 
hogy a Fekete-tengert az ókori Iránban is Ahsen-tengernek 
nevezték (a régebbi ahsaina szóból). 

Mindez és sok más adat 15 kétségtelenül bizonyítja, hogy 
a szkíthák és szarmaták az iráni nyelvű népcsoporthoz tar- 
toztak. Gondosan elemezték a tudósok azokat a szkítha 
legendákat és hagyományokat is, amelyeket az antik szerzők 
őriztek meg. A szkíthák és más -— Indiában, Iránban, Közép- 
Ázsiában élő - indoiráni népek vallásában, mitológiájában, 
eposzában sok közös vonást találtak. Az oszétek nemzeti 
eposzában, a Nártokban még ma 55 találunk az óind és óiráni 
irodalommal közeli rokonságot mutató elemeket. A Nártok- 
ban sok olyan utalás fedezhető fel, amelyek a szkíthák vallási- 
mitológiai képzeteit, életmódjuk valós sajátosságait és ha- 
gyományos szokásait őrzi. 

A századok mélyére hatolva látható, milyen jelentős sze- 
repet játszottak az iráni nyelveket beszélő törzsek a Szovjet- 
unió déli részeinek történetében is. A késő ókorban és a kora 
középkorban, Bizáncban és Nyugat-Európában alán néven 
ismerték őket. (Ez a név, csakúgy, mint az oszéteknek az 

eposzbeli allon önmegnevezése, az árja, ariana szavakkal 
függ össze; a szarmata-alán dialektusokban törvényszerűen 
alakult alánná.) Az orosz évkönyvekben az alán törzseket 
Jjászoknak nevezik. 

A nagy népvándorlás korában az alán törzsek távoli nyu- 
gati területekre is eljutottak ; harcoltak a mai Franciaország, 
Spanyolország, Észak-Afrika területén is. Ennek a korszak- 
nak és a rákövetkező évszázadoknak egészen a mongol hódí- 
tás koráig terjedő eseményei gyökeresen átalakították Eurá- 
zsia sztyeppevidékének etnikai arculatát: számos iráni nyelvű 
törzs keveredett türk törzsekkel, olyan népekkel, mint a 
besenyők, kunok, üzbégek, türkmének, kazahok. Az ókor- 
ban az eurázsiai sztyeppéket elsősorban iráni nyelvű törzsek 
népesítették be. Őket általában, s köztük a szarmatákat és 
alánokat, szkítháknak nevezték, de az igazi szkíthákon tulaj- 
donképpen csak egyetlen délkelet-európai törzset értünk. 


A sarki éjszaka Szkíthián túl 


Az antik irodalom éppen azokról a szkítha törzsekről 
számol be a legrészletesebben, amelyek a hellén világgal 
álltak szoros kapcsolatban. Ezekből a forrásokból ismerjük 
meg a szkíthák életének és műveltségének különböző olda- 
lait. A szkítha népi hagyomány nagy terjedelmű és sokszínű 
volt. Gazdag epikus anyaggal, bonyolult mitológiai és val- 
lási képzetekkel rendelkezett. Erre utalnak az antik szerzők 
műveiben fennmaradt részletek. 

A szkítha eposz szinte véletlennek köszönhetően ránk 
maradt részleteiben az indiai regék , sarki" országainak 
meglepő párhuzamait találjuk. Így például Hérodotosz azt 
mondja, hogy a szkíthák és a tőlük távolabb lakó törzsek 
szerint mögöttük, távol észak felé olyan emberek élnek, akik 

,hat hónapon át alusznak". Nyilvánvaló, hogy a szkíthiai 
törzsek elbeszéléseiben szó esett az északi területekről, ahol 
az éjszaka féléves időtartamú. Az antik irodalom erről rész- 
letesebb ismereteket 15 megőrzött. Egy olyan országot említ, 
amely Szkíthiától északra terül el, túl a sűrű köd borította 
vidéken, ahol iszonyú a hideg, és jeges északi szél süvít. 
Ebben az országban, ahol a nappal fél évig tart, a lakosok 
reggel vetnek, délben aratnak, este pedig leszedik a fák 
gyümölcsét. 

Pomponius Mela (i. sz. 1. század) római földrajztudós 
A föld leírása című munkájában, amelyet korábbi műveket 
felhasználva írt, szintén olvashatunk erről a Szkíthián túli 
országról, amely , pontosan az Északi-sarkon" terül el. 
, Ott a nap nem naponta kél és nyugszik, miként nálunk, 
hanem a tavaszi napéjegyenlőség idején jelenik meg az ég- 
bolton először, és csak az őszi napéjegyenlőség idején nyug- 
szik le. Ilyen módon a nappal hat hónapig tart, és ugyan- 
annyi hónapig a megszakítás nélküli éjszaka." 

És íme, mit írt Plinius (i. sz. 1. század), a híres természet- 
kutató a Szkíthiától északra elterülő országról: , [tt fél évig 
van világos . . . évenként egyszer kel fel a nap, a nyári nap- 
forduló idején, s egyszer nyugszik le, a téli napforduló ide- 
jén." Ez a részlet önkéntelenül is Manu törvénykönyve első 
fejezetét idézi fel, egybecsengésük olyan pontos. A törvény- 
könyv egy olyan országot említ, ahol az esztendő éjszakából 
és nappalból áll, s a nappal , a nap északi irányú mozgása, 
az éjszaka pedig a nap déli irányú mozgása". Hasonló rokon 
vonásokat bőségesen őriznek az óind irodalom adatai egy 
olyan országról, amelyben a nap évente egyszer kel fel, 
és fél éven át világít, az év második felét pedig az éjszaka 
sötétségbe borítja. 

Az indiai matematikusokhoz és csillagászokhoz hason- 
lóan, akik korábbi , sarki" közléseket magyaráztak, az antik 
tudósok 15 koruk földrajzi és csillagászati ismereteinek meg- 

felelően értelmezték a korábbi hagyományokat. Többek 
között Pliniusnak is rendelkezésére álltak a , sarki" jelen- 
ségekről szóló elbeszélések és különféle magyarázatok, 
amint ezt maga is említi. Ezt megerősíti Solinus (i. sz. 2—3. 
század) római földrajztudós is. Bár sokban Melára és Pli- 
niusra támaszkodik, más véleménynek is hangot ad ebben 
a kérdésben: a Szkíthián túli országban, a távoli északon 
mintha két nap volna, egy lenyugvó és egy felkelő; , ezt 
azonban a józan ész nem fogadhatja el" - írja Solinus, 
és hozzáteszi: , Feltételezik, hogy ott van a világtengely és a 
csillagképek mozgásának a végpontja; ott hat hónap a vilá- 
gos időszak, és csak egyetlen napra nyugszik le a nap; noha 
némelyek meg azt gondolják, hogy ott a nap nem kel és nem 
nyugszik naponta, mint nálunk, hanem a tavaszi napéj- 
egyenlőség idején kel fel, és az őszi napéjegyenlőséggel 
nyugszik le: ilyen módon hat hónapig megszakítás nélkül 
nappal van, s a másik hat hónapban állandóan éjszaka." 

Az antik tudósok, mint láthatjuk, különféleképpen értel- 
mezték a Szkíthián túli országokra vonatkozó , poláris" je- 
lenségeket. Fontosabb azonban arra figyelnünk, hogy ha- 
sonló elképzelések már jóval a görög-római tudomány fel- 
virágzása előtt is ismeretesek voltak (amint erről egyértel- 
műen tanúskodik Hérodotosz leírása). A tudósok Indiában 
Is a régi hagyományt ismételgették, megkísérelték magya- 
rázni, vagy a hagyományos téziseket kánoni érvényűként 
fogadták el; olykor, Bhászkara-ácsárjához hasonlóan, be- 
vallották, hogy ellentmondásos adataik vannak a , poláris" 
jelenségekről, és így készek voltak azokat az ostoba kohol- 
mányok körébe utalni. 

Ilyen módon tehát az antik világban és Indiában felbuk- 
kanó hasonló elbeszéléseket nem tekinthetjük tisztán ki- 
agyalt ötleteknek. De hogyan magyarázzuk akkor e törté- 
netek eredetét - , kitalálásnak" vagy , hagyománynak"? 
Volt-e valamiféle valóságos alapjuk? A szkíthák országa 

messze esett a sarkkörtől, de mégis közelebb, mint India. 
Lehetséges, hogy éppen innen kiindulva lehetne könnyebben 
meghatározni e hagyományköőr forrását és tényleges földrajzi 
horizontját ? 


Az isszédonoszokhoz vezető út 


A szkíthákon túli területek sarki éjszakájáról szóló ada- 
tokat az antik szerzők a szkíthákról és szomszédaikról szóló 
leírásaikhoz kapcsolják. Ezek a szerzők elbeszélésüket rend- 
szerint a szkíthák országának leírásával kezdik, aztán tovább 
haladnak észak vagy északkelet felé, átlépik a Tanaisz-Dont, 
és eljutnak egy bizonyos hegy lábánál elterülő sziklás terü- 
letig. Leírják a terület fekvését, természeti és klimatikus 
viszonyait, s szólnak az ott élő népek életéről, szokásairól, 
erkölcseiről. 

Hérodotosz tudósított például a Szkíthiától távol élő 
törzsekről, a thüsszagétákról és jürkákról, akik vadászattal 
foglalkoztak és az erdős sztyeppén, illetőleg erdős vidékeken 
laktak. Távolabbra, észak felé terült el a , köves, dimbes- 
dombos föld". Azon keresztülhaladva az argippaioszokkal 
találkozhat az ember, akik — Hérodotosz szerint — saját 
nyelvükkel, különös arcvonásaikkal és csodálatos szoká- 
saikkal különböznek szomszédaiktól; tőlük nem messze 
terül el az isszédonoszok országa. Mindezekről a népekről 
sok más antik szerző is tudott. 

A távoli területek leírásában a görögök mindenekelőtt 
a szkítháktól kapott ismereteikre támaszkodtak. Szkíthiából 
az északkeleti területek felé egy kereskedelmi út halad, ame- 
lyet mind a szkíthák, mind a gyarmatvárosi görögök jól 
ismertek. Hérodotosz külön ís hangsúlyozza beszámolójá- 
nak hitelességét a Szkíthián túli argippaioszokig. Azt mond- 

Ja, oda , némely szkíthák jutnak el, akiktől, ugyanúgy, mint 
a Borüszthenész piacára járó hellénektől, könnyű felvilá- 
gosítást kapni; az a szkítha, aki üzleti ügyekben oda utazik, 
hét tolmács és hét nyelv segítségével végzi dolgát". A görö- 
göknek a szkíthákon túli területekre vonatkozó ismeretei 
állandóan gyarapodtak. Szélesedett a hellének földrajzi ho- 
rizontja 15, mivel maguk 15 bekapcsolódtak a távoli vidékekre 
irányuló kereskedelembe, s néhány hellén bizonyára szán- 
dékosan 1s elutazott a messzi földekre. Széles körben ismert 
volt az 1. e. 7. században élt Ariszteász beszámolója a Szkí- 
thián túli területekre tett utazásáról. Hérodotosz után is 
tolyamatosan áramlottak a görögökhöz a Szkíthián túli 
területekre vonatkozó újabb ismeretek. Ezeket foglalta össze 
Szküthika című munkájában Hellanikosz logográfus, Hé- 
rodotosz ifjabb kortársa. 

Sajnos, ezek a munkák, Hérodotoszét kivéve, nem ma- 
radtak teljes egészükben ránk. Ismeretanyagukat azonban 
más antik szerzők is felhasználták, akik szintén élénken 
érdeklődtek a szkítha világ iránt: Alkman ógörög költő 
(1. e. 7. század), Pindarosz, a nagy hírű geográfus és utazó 
(1. e. 6——5. század), a milétoszi Hekataiosz (1. e. 6-5. század), 
a tragédiaköltő Aiszkhülosz (i. e. 6-5. század) és Szophok- 
lész (1. e. 5. század), Damasztész logográfus (1. e. 5. század), 
az orvos Hippokratész (i. e. 5-4. század) s az ókor legnagyobb 
gondolkodója, Arisztotelész (1. e. 4. század) és több más 
görög, majd római, később pedig bizánci költő, író, tudós. 

A Fekete-tenger melléki szkíthák és szomszédaik országát 
meglehetősen jól ismerték a görögök; az argippaioszok és 
isszédonoszok területéig való ismereteik azonban már ko- 
rántsem voltak olyan megalapozottak. Ott állítólag , kecske- 
lábú emberek" éltek, és egyszemű arimaszposzok, akik ál- 
landó harcban álltak , az aranyőrző griffekkel". Ezt a nép- 
szerű történetet illesztette be Aiszkhülosz Leláncolt Pro- 
métheusz című tragédiájába, a következő szavakkal: 

, A megnyúlt orrú griffeket kerüld ki, Zeusz 
dühös kutyáit és az egyszemű lovas 
arimaszposzok hadát; az alvilági rév 
mellett, aranypatak körül tanyáznak ők."" 


Az aranymederben folyó folyók, a griffek őrizte arany a 
Rhipai1-hegységhez kapcsolódik: az antik szerzők ezen a né- 
ven említik a vidék hegyeit. E hegység egyik barlangjában 
tanyázott a kegyetlen Északi Szél. Távolabbra, a hegyeken 
túlra képzelték a tengert vagy az óceánt, és a , legendás cso- 
dáiról híres" hüperboreusz népet. 

Itt nyilvánvalóan összekeveredett a valóság és a mítosz, 
a fantáziatermék, de nem a görög szerzők fantáziájáé, hanem 
a szkítháké és szomszédaiké, akiknek meséit a hellének hall- 
gatták. A szkíthák, és nyomukban antik szerzők egész sora, 
hitték, hogy a valóságban 1s léteznek ezek a legendás népek 
északon. Emellett a szkíthák azt bizonygatták, hogy jártak 
e távoli országokban, és látták az ott lakókat. A józan Héro- 
dotosz óvatosan ítélte meg az északi emberekről szóló tör- 
téneteket, csak azokat adta tovább, amelyeket szavahihetők- 
nek ítélt. 


Kelet vagy észak ? 


Napjaink kutatói különbözőképpen értelmezik az antik 
hagyomány adatait, és eltérő módon rajzolják térképre a 
Szkíthián túli területeket. Az a legmeggyőzőbb feltételezés, 
amely szerint a Szkíthián túl haladó út a Volga melléki és 
Dél-Urál vidéki erdőségekig vezetett. Ezt a nézetet B. N. 
Csekov, neves szovjet tudós a régészeti anyag figyelembe- 
vételével fogalmazta meg. Ha elfogadjuk ezt a javasolt út- 


$ Trencsényi-Waldapfel! Imre fordítása. 

Párduc. Kubán melléki szkítha kurgánból származó arany pajzsdísz. 
I. e. 6. század 


irányt, az isszédonoszokat valahova a Dél-Urál vidékére 
vagy az Urálon túli területekre kell helyeznünk. Lehetséges, 
hogy nem alaptalan az isszédonosz vagy isszédosz nevet a mai 
Szverdlovszk várost érintő Iszety-folyó nevével összekap- 
csolni. Még a 17. században is Iszetyia néven említik az orosz 
okmányokban a vidéket, a 18. században pedig az Urálon 
túli terület említett körzeteit az orosz állam Iszétszkaja tar- 
tományaként jegyezték. 

Az ilyen vélemények szerint a magas hegyek (a Rhipai1), 
amelyek szomszédságában az argippaioszok és az isszédo- 
noszok élnek, csak az Urál hegyláncai lehetnek. A térképre 
azonban gyakran berajzolják nemcsak az argippaioszok és 
isszédonoszok területeit, hanem az egyszemű arimaszposzo- 
két, a hüperboreuszokét, sőt még a , megnyúlt orrú" griffe- 
két is. Ezeket rendszerint messze keletre helyezik. Az argip- 
paioszokat olykor nem a Volga-mellék erdeibe lokalizálják, 

Jelenetek a szkítha életből. Dnyeper melléki szkítha kurgánból való 
ezüst amfora részlete. I. e. 4. század 


hanem Kazahsztán sztyeppéire, s tőlük keletebbre az isszé- 
donoszokat meg a többieket. Ez esetben az arimaszposzok 
az Altaj menti sztyeppékre kerülnek, az Altajba pedig gazdag 
aranyukkal a griffek. Az arimaszposzok arany medrű folyó- 
ját a Jenyiszejjel hozzák kapcsolatba, a Rhipai-hegységet 
Belső-Ázsia hegyi masszívumaival, a Rhipai-hegységen túli 
, Oceán"-t pedig a Csendes-óceán medencéjével. A hü- 
perboreuszok viszont, akik az antik hagyomány szerint a 
Rhipa1-hegység és az óceán között élnek, a Kína1-medence 
népei volnának. Ezt a változatot fogadja el például J. Bol- 
ton angol tudós az Áriszteászról szóló, néhány éve megjelent 
munkájában. Könyve utószavában Bolton azt írja, hogy 
Ariszteász, nem térvén haza második utazásáról, életét való- 
színűleg a Kina területén élő hüperboreuszok között fe- 
jezte be. 

Az ilyenfajta vélemények azonban kétségtelenül megala- 


45 


pozatlanok. Nincsenek összhangban az antik forrásoknak 
a Szkíthián túli területekre vonatkozó konkrét közléseivel, 
azokkal a tudósításokkal, amelyek szerint a távoli orszá- 
gokba vezető út előbb sztyeppés vidéken, majd erdős terüle- 
teken haladt. Az argippaioszokat sem lehet Kazahsztánba 
vagy más sztyeppés területre helyezni, minthogy ez a nép, 
Hérodotosz és más szerzők szerint, erdős környezetben élt. 
A , keleti irány" híveinek érvei szöges ellentétben állnak az 
antik szerzők mindenfajta földrajzi elképzelésével, akik a 
szkíthákon túli területeket északra, nem pedig keletre he- 
lyezték. 

Nem fogadhatjuk el azokat az érveléseket sem, hogy az 
említett kereskedelmi útvonal állítólag távoli, keleti orszá- 
gokba vezetett. A Fekete-tenger északi partvidékének áru- 
cikkei ugyanis a szkítha korban nem jutottak el Ázsia bel- 
sejébe. Ugyanakkor elértek a Volga mellékére, egészen a 
Káma medencéjéig, a sztyeppeövezetben azonban nem ke- 
rültek a mai orenburgi körzeten túlra. 

J. Bolton és elődei megfigyelték, hogy a távoli, szkíthákon 
túli területekről és lakóik természetfeletti külleméről (pél- 
dául a szörnyű griffekről és egyszemű ellenségeikről) szóló 
különös antik irodalmi leírások párhuzamai megtalálhatók 
a közép-ázsiai és kelet-szibériai népek népköltészetében Is. 
Ezek a megfelelések kétségtelenül szerfölött érdekesek, még- 
sem bizonyítják azonban azt, hogy a Fekete-tenger melléki 
szkíthákhoz és a görögökhöz távol-keleti országokból való 
mesék jutottak volna el. Az az igazság, hogy még ennél Is 
meglepőbb analógiákat fedezhetünk fel Észak-Európa és az 
Urál népeinek epikus hagyatékában. 

Igen lényeges, hogy maguk az antik szerzők helyezték 
az általuk ismert Szkíthián túli országokat és népeket észak- 
ra. Sajnos, sok kutató nem veszi figyelembe ezeket a bizonyí- 
tékokat, vagy feltételezi, hogy csak hozzávetőleges irányt 
jelölnek, a tengertől Szkíthia belsejébe, északkeletre, s tovább 

Griff. Kubán melléki szkítha kurgánból származó kard markolata. 
I. e. 5. század 


keletre. De íme, mit mondanak a források. 4 népekről című 
művében Damasztész azt írja: , A szkíthák felett élnek az 
isszédonoszok, ezeken túl az arimaszposzok, s az arimasz- 
poszokon túl vannak a Rhipai hegyei, amelyekről a Boreász 
fúj, és ahol sohasem olvad el a hó, e hegyeken túl pedig a 
hüperboreuszok laknak egészen a másik tengerig." A Bo- 
reász az északi szél (vagy az északi szelek istene), s az itt 

említett , másik" tenger a Fekete-tengertől való megkülön- 
böztetés végett kapta jelzőjét. 

Hasonló Hérodotosznak Áriszteásztól átvett tudósítása 
is: Az isszédonoszokon túl élnek az egyszemű arimaszpo- 
szok, az arimaszposzokon túl az aranyőrző griffek, még fel- 
jebb a hüperboreuszok, széttelepülve egészen a tengerig. 
Ez a tenger az , északi", mivel később Hérodotosz egyenesen 
szembeállítja a , déli tengerrel" (azaz a Fekete-tengerrel). 
Pompeius Irogus történetíró (i. e. 1. század vége-t. sz. 1. szá- 
zad eleje) adatai szerint Szkíthia területét dél felől a Pontosz 
Euxeinosz, észak felől a Rhipai-hegység határolja. Pom- 
ponius Mela földrajzi művében a szkíthákon túli terület 
felosztásáról az áll, hogy az argippaioszok országa fölött 
emelkedik a Rhipai-hegység, amelynek túloldalán az északi 
óceán , felé elterülő tengerpart fekszik". Arisztotelész Meteo- 
rologika című művében olvashatjuk: , Közvetlenül észak 
alatt, Szkíthia szélső határain túl található a Rhipai." Sőt, 
északra helyezték a griffeket is, amelyekről több szerző, 
közöttük Hérodotosz is beszámol a szkítháktól hallott el- 
beszélések alapján. Plinius szerint az arimaszposzok ,az 
Aguilo keletkezési helyétől nem messze" laknak. 

A Rhipainál levő területek, írja Plinius, , természettől 
fogva kietlenek, ködborítottak, s csak jégképződésre szol- 
gálnak, s az északi szél hideg honául". Ezt az országot Plinius 
és több más szerző ,, Tollas"-nak nevezi, mivel ott , állandóan 
tollhoz hasonló hó hull". A szkítháktól hallottak alapján 
már Hérodotosz 15 arról számol be, hogy a Szkíthiától 
északra eső vidéken , tollak töltik meg a földet és a leve- 
gőt... Mindenki, aki már látott közelről sűrű hóhullást, 
megérti, amit mondok, mivel a hó hasonlit a tollhoz." 

Abban a Szkíthián túli országban, a Rhipa1-hegységnél 
— az antik szerzők leírása szerint — köd és sötétség uralkodik. 
, Maga a természet kárhoztatta örök sötétségre, tökéletesen 
elzárva Aguilo lakától, ez az egyetlen föld — írta Solinus -—, 


48 


amely nem ismeri az évszakok változását, és semmi mást nem 
kap az égtől, mint állandó telet." S íme egy részlet Szophok- 
lész Oidipusz Kolónoszban című tragédiájából: 


, Mint a parti szirtet észak ormán 
Folyton korbácsolja a tél viharja, 
Úgy korbácsol örökké 

S hullám módra csapódik 

Hozzád 15 a sok nyomorúság kínja. 
Egyik nyugati tájról, 

Másik keleti ég alól 

Csap le, az egyik délről, 

a másik az északi szélből."" 


Már az I. e. 7. és 4. század között élt görög szerzők is a 
hideg, a hó és a köd országaként írták le a Rhipai vidékét. 
És éppen oda, a távoli, szkíthákon túli hegyeken túlra he- 
lyezték azt az országot, ahol , hat hónapig tart a nappal, 
és ugyanannyi hónapon át a megszakítatlan éjszaka", ahol 
, egyszer kel évente fel a nap", s ahol az emberek egyszerre 
fél évet alusznak át. 

Ily módon nem lehet kétség afelől, hogy mindezen népek 
és országok nem keleten, Belső-Ázsiában és Kínában, hanem 
Szkíthiától északra helyezkedtek el. Kétséget kizáróan Észak- 
kelet-Európa és az Urál területeivel hozandók kapcsolatba. 


$ Azaz az északi Rhipai-hegység felől. — Babits Mihály fordítása. 

A valóságos földrajz 
és a legendás hagyomány 


Az antik szerzők leírásai alapján az argippaioszokhoz és 
isszédonoszokhoz vezető utakat, a közelükben található 
hegyeket (a Rhipa1i-hegységet) az Urál-hegységgel lehetne 
azonosítani. Ismeretes azonban egy olyan régi hagyomány 
is, amely szerint a Rhipai észak felől teljes hosszában hatá- 
rolta a szkíthák földjét. Több antik auktor szerint a Rhipai- 
hegység egész Észak-Európát elfoglalta. Így ábrázolta pél- 
dául az t. e. 6. században az egyik legkorábbi térkép, a milé- 
toszi Hekataiosz térképe is. Arisztotelész, noha nem hitt 
a Rhipai , mesés" nagyságában, mégsem kételkedett létezé- 
sében, és feltételezte, hogy belőle ered , az Isztroszon kívül 
nagyon sok, hatalmas folyó". Az Isztrosz a Duna, Európa 
többi folyóján Szkíthia nagy folyói, a Dnyeper, a Don stb. 
értendők. Az Arisztotelészéhez hasonló nézetek jelzik, meny- 
nyire állandósult a hagyományban e folyók és a távolban 
magasodó északi hegyek kapcsolata. 

Köztudott, hogy a Dnyeper és Don forrásvidéke nincs 
kapcsolatban az Urállal. A görögök és szkíthák tévedését 
mégis megérthetjük. Abból a reális elképzelésből indultak ki, 
hogy Délkelet-Európa hatalmas folyói a Dnyepertől az 
Urálig északról délre folynak, s a térség felszíne ennek meg- 
felelően déltől észak felé emelkedik. (Hippokratész, Pom- 
peius Trogus, Vergilius és mások külön hangsúlyozzák, hogy 
Szkíthia síkságai délről észak felé haladva emelkednek.) 
Nyilván így alakult ki az az elképzelés is, hogy Szkíthiát 
észak felől teljes hosszában hegylánc övezi. 

Az antik szerzők szerint a Rhipai-hegység túloldalán te- 
rült el az Északi- vagy Szkítha-óceán, amely Észak-Európa 
partjait mosta. Olykor jegesnek, befagyottnak is nevezték. 
Az antik irodalom ilyenféle tudósításai a szkíthákon túli 

területekről bizonyos valóságmagot is tartalmaznak: Euró- 
pától északra valóban a Jeges-tenger terül el, ezen a vidéken 
valóban a sarki éjszaka váltakozik a sarki nappallal, noha 
a , megszakítatlan" éjjel és nappal nem tart fél esztendeig. 

Az észak felé eső területek valóságos képének vázlatos 
rajzát mintegy kiegészítik a zord éghajlatról szóló beszá- 
molók. A ködborította országban örök tél honol, és elvisel- 
hetetlen a hideg, állandóan havazik. De itt ismét valami 
váratlan dologgal kerülünk szembe. Vajon minél északabb- 
ról van szó, annál nagyobb a hideg 15? Az az ország azonban, 
amely őrzi a , sarki jelenségek" titkát, a még távolabbi 
északon terül el, a Rhipai-hegység magaslatai és az Északi- 
óceán között, s úgy tűnik, ott meleg az éghajlat, nem 
tombolnak hideg szelek, és bőséges termést hoz a föld. 
Éppen annak az országnak ligeteiben, erdeiben él egy boldog 
nép, ahol évente csupán egyszer kel és nyugszik a nap. 
A Rhipai aranyos csúcsai oly magasak, hogy az égbe fúród- 
nak, mögéjük és miattuk tűnik el a nap, elérik a csillagokat, 
s a csillagok körülöttük forognak. Tehát ismét mitikus vo- 
násokkal állunk szemben, amelyek az egész Rhipa1-monda- 
kört jellemzik: valóság és csoda egybeolvadásával. 

Ha megkíséreljük összegezni mindezen ismereteket, tar- 
talmukat röviden a következő formában foglalhatjuk össze: 
délről észak felé haladva olyan valóságosan létező népek 
területei találhatók, amelyeket a szkíthák jól ismertek, egé- 
szen az argippaioszokig és isszédonoszokig; azután mitikus 
törzsek és fantasztikus lények következnek, akik a Rhipai- 
hegységben élnek; e hegyek koszorújáig hó borít mindent, 
itt zord az idő, jéghideg van, s ide nem hatolhat be az ember; 
a Rhipai túloldalán, a hegylábaknál a Nagy-óceán hatalmas 
térségei találhatók; a Rhipai aranyos, égbe nyúló hegy- 
csúcsainál terül el a , sarki" éjszaka és nappal vidéke, a 
, boldog" nép országa. 

Világos, hogy a sarki országokról Szkíthiában közszájon 

forgó történetek nem onnan származtak, mintha maguk a 
szkíthák jártak volna azon a területen — ők sokkal délebbre 
éltek. De honnan kaphatták a sarki területekre és poláris 
jelenségekre vonatkozó ismereteiket? A szkítháknál ugyanis 
ez nem lehetett , tudományos" absztrakció eredménye, mint 
az indiaiaknál, akiknél — mint láthattuk — a hasonló képzetek 
igen ősi hagyományra vezethetők vissza. 

A szkítha anyaggal kapcsolatban a mitikusnak és csodá- 
latosnak a valóságossal és konkréttal való összefonódásáról 
beszélhetünk, viszont az , arktikus" jelenségekre vonatkozó 
indiai hagyomány már teljes egészében mitológiai színezetű. 
Az adott hagyomány olyan elbeszélésekben található meg, 
amelyeket már Indiában alkottak, énekeltek. India azonban 
nem volt az árják őshazája; őseik valamely más, sokkal 
északabbra fekvő vidékről kerültek oda. Lehetséges, hogy 
egykor valóban is a sarkkör vidékén éltek, mint azt Tilak 
gondolta, vagy pedig a szkithákhoz hasonlóan olyan terüle- 
tek szomszédságában időztek, ahol a sarkvidéki országokról 
valóságos ismeretekkel rendelkezhettek ? Van-e valami alapja 
annak a feltevésnek, hogy a szkíthák és az indusok hasonló 
elbeszélései közös eredetűek (hiszen mindkét csoport az 
indoárja törzsekhez tartozott)? Ez esetben a sarkvidékről 
szóló elbeszélések, amelyeket a Fekete-tenger mellékén és 
még sokkal távolabb, Indiában 15 meséltek, szükségképpen 
egyetlen közös, igen régi forrásra vezethetők vissza. De 
csupán e két hagyomány egybeesése alapján nem adhatunk 
meggyőző választ a feltett kérdésekre. 

Ismét Indiában 


Feltétlenül meg kell vizsgálni, nincs-e más olyan közös 
vonás, amely összekapcsolja a , poláris" jelenségek szkítha 
ciklusát az óind , arktikus" hagyománnyal. Forduljunk újra 
az ind eposzokhoz s a csillagászati értekezésekhez, meg a leg- 
régibb vallási művekhez. 

A Mahábhárata 18 könyvből, több száz fejezetből, több 
ezer oldalból, 170 000 verssorból (85 000 slókából: kétsoros- 
ból) áll. A tragikus elbeszélés két rokon családnak, a Pánda- 
váknak és a Kauraváknak a származásáról és halálos pár- 
viadaláról, a köztük dúló háborúról szól, amelybe az ókori 
India valamennyi törzse bekapcsolódott. Az eposz a szem- 
ben álló felek hőstetteit és kudarcait, a Kuruksétra mezején 
vívott hatalmas ütközetüket énekli meg. A hömpölygő le- 
írást gyakran szakítják meg a bölcsek szájába adott tanítások 
és elmélkedések az istenekről, azok tiszteletéről, az ember 
kötelességéről, az élet értelméről. A bölcs risik elbeszélései- 


Bhisma, a hadvezér és bölcs halálos sebeket kapott a kuruksétrai csatá- 
ban. 12. századi kőreliefről készült modern rajzmásolat 


ket remek példákkal illusztrálják: istenek és hősök életéből 
vett jelenetekkel, közeli és távoli országokról szóló leírá- 
sokkal. 

És újra felbukkan a , poláris"? jelenségek említése egy 
olyan országgal kapcsolatban, amely valahol a távoliészakon 
található, ámbár e vidék valóságos helyzetére vonatkozó 
adatok zavarosak és homályosak. Akad azonban egy , pon- 
tos" támpont is, a Méru-hegy, ott ugyanis , féléves a nappal, 
és féléves az éjszaka", , egy nap és egy éjszaka egy esztendő- 
vel egyenlő", az égbolt magasán , látható a teremtő isten 
által rögzített Sarkcsillag", s körülötte járja égi pályáját a 
Nagymedve, a Kassziopeia, az Ökörpásztor, s ragyog a 
szivárvány szülte tíz apszarasz (az északi fény?). 

Az istenekről, uralkodókról és hősökről szóló történe- 
tekben, a puránákban többször is szó esik arról, hogy a 
Méru-hegy szent lakóinál a nappal hat hónapig, az éjszaka 
fél esztendeig tart. A Mérun egy nap (, az istenek napja") 
egyenlő egy évvel. A Szúrja-sziddhánta című asztronómiai 
értekezés említi, hogy a nap, miután felkelt, teljes fél éven át 
látható a Méru hegyén. Bhászkara-ácsárja is megerősíti, 
hogy , a Mérun fél esztendőn át állandóan nappal, fél eszten- 
dőn át pedig állandóan éjszaka van". 

Azok az indiai tudósok, akik a földet gömb alakúnak kép- 
zelték, a Mérut az Északi-sarkra helyezték. A korábbi szö- 
vegek pedig úgy vélekedtek, hogy a Méru hegylánca végig- 
húzódik északon, a hideg távoli övezetében, nyugattól ke- 
letig. Éppen abban az országban, ahol a Méru csúcsai szik- 
ráznak, a megfagyott víz , csodálatos alakzatokat ölt". 

A Mahábhárata mesélt: , Az északi féltekén, ragyogva áll 
a fenséges Méru . . ., rajta Brahmá hona, s itt időzik minden 
lény lelke is, Pradzsápati, minden élő és élettelen teremt- 
mény... A hatalmas Méru makulátlan, áldott hon. Itt, a 
hegy felett nyugszik le és kel fel újra a Vaszistha vezette Hét 
Ris1." A hajdani regösök a Mérut , mérhetetlenül magasnak, 

az egész világon páratlannak" nevezték. Csúcsaival az égbe 
hatol. A Méru a lakhelye a mindenható isteneknek, Brahmá- 
nak, Sivának, Visnunak. Ott épült Indra csodálatos palotája; 
Váju, a hatalmas szélisten végigszáguldja egész birodalmát, 
Szóma pedig a halhatatlanság italával ajándékozza meg ott 
az isteneket. 

, tt istenek, aszurák, kinnarák, gandharvák, kígyók", 
különféle isteni lények, égi nimfák élnek. , Apszaraszok sűrű 
körtáncba fonódnak, hűs szellő lengi körül őket, üdítő, kel- 
lemes illatot lehelve rájuk", , csodálatos madárrajoktól tün- 
döklik a Fehér-hegy. Ott található az istenek gyülekezete 
és az isteni risiké, hangjuk, mint a viharfelhők hangja, mint 
a háborgó óceáné, hangzik." 

A fenséges Szúrja - az aranyfényű Nap istene a Méru fölé 
emelkedve , életet lehel minden mozgó és mozdulatlan 
lénybe". A Mérut sohasem hagyja el. , A sötétséget sugarai- 
val legyőző isten, a világnak életet adó Áditja-Nap akadály- 
talanul halad ezen az úton." Minden oldaláról körbejárva 
a Méru-hegyet újra visszatér a legfőbb csúcsra, amelyet 
Mandarának neveznek. Miként a Nap körbejárja a hegyet, 
úgy Járja útját a többi égitest is. , Hiszen a Méru urának 
tiszteletére napról napra pradaksinát jár a Nap és Hold, 
körben haladva, ó Kuruk gyöngye! Ugyanígy minden csil- 
lag, kivétel nélkül, körben forogva pradaksinát végez a 
Méru-hegy körül, ó mahárádzsa!" 

Az óind hagyomány általánosan elfogadott tétele volt 
az az elképzelés, hogy a Méru körül forog minden égitest. 
Az égitestek , körpályáján" a purána-szerzők a napnak és 
a csillagoknak a Méru körüli állandó útját értik. Még a mate- 
matikus-csillagász Brahmagupta is azt írta, hogy a Méru 
, a pólus alatt található, a csillagok pedig lábazatánál kerin- 
genek; a napkelte és napnyugta tőle függ. mivel hatalmassá- 
gánál fogva eltakarhatja a föld elől a Napot és a Holdat, vagy 
látni engedi őket". A Méru eme eleve elrendelt szerepéről 

mond Lómasa, a bölcs muni érdekes történetet Judhisthi- 
rának, a Mahábhárata hősének: egyszer felzúdult a hatalmas 
Vindhjá-hegylánc (az Észak-India és a Dekkán közötti hegyi 
masszívum), , látván, hogy napkeltével és nyugtával a Mérut 
kerüli meg, a sziklás Vindhjá így szólt a Naphoz: vAhogy 
az Úr naponta körbejárja a Mérut, pradaksinát végezvén, 
részesítsen engem 15 hasonló megtisztelésben a Fény ural 
A hegyek uralkodójának e szavaira Szúrja ezt válaszolta: 
yNem önnön kívánságomra tisztelem pradaksinával azt a 
hegyet; utamat azok jelölték ki így, akik a világot megalkot- 
ták. 

Az eposz , Arany-hegy"-nek nevezi a Mérut, mivel hegy- 
csúcsai aranyosan ragyognak. Az óind tudomány felvirág- 
zása idején, az 1. sz. 6. században Varáhamihira asztronómus 
és geográfus azt írta: , A Méru-hegy aranylemezekből épült — 
közülük különféle színű, jó illatú virágokkal telehintett fák 
nőnek." Ott aranymederben folynak a folyók, s a tavak az 
aranyos tófenéktől úgy csillognak, akár a hold. Víztárolóik- 
ból szent források erednek, a legáttetszőbbek, legtisztábbak, 
minthogy vizük a legtisztább arany fölött folyik. A folyók 
közül is az , égi Gangá" a legjobb, a , Mandara leánya", 
a föld minden vizének forrása. A nagy folyamokat is innen 
indítják az istenek az emberi világba. 

A Méru hegyéről szóló indiai mesék és mondák sokkal 
gazdagabbak a Rhipairól szólóknál, amelyeket az antik 
szerzők műveiből is csak töredékesen ismerünk. De még ez 
a kétféle anyag 15 elegendő alapot ad a két hagyománykincs 
összehasonlítására. Mind a Rhipai-hegység, mind Méru 
hegye a távoli északon helyezkedik el, s a föld északi peremén 
húzódik végig. Mindkettő az égbe nyúlik, s csúcsai körül 
keringenek az égitestek. A Méru csúcsaihoz hasonlóan 
a Rhipai is aranyosan ragyog. A Rhipairól is, akárcsak a 
Méruról, aranymedrű folyók folynak alá; e hegyekről ered- 
nek a hatalmas földi folyók Is. 

A Tej-óceán 


, Lépjük át gondolatban a Rhipait, és haladjunk... az 
óceán partján." Kövessük Plinius tanácsát, amikor az 
Északi- vagy Szkítha-óceánról beszél. A Mérutól északra 
ugyancsak az Északi-óceán húzódik; gyakran Fehér- vagy 
Tej-óceánnak nevezik. 

A legidősebb Kaurava, Bhísma, a nagy bölcs és hős, az 
északi országról mesélve mondta Judhisthirának: , A Méru 
északi lejtője, a Tej-tenger partvidéke — ez az az ország." 
A Rámájana hősei is tudtak az Örök-óceánról, amely a 
messzi északon terül el, az eget aranyos csúcsaikkal hasító 
északi hegyek mellett. A Méru-hegy szomszédságában levő 
nagy kiterjedésű vízről az óind irodalom számos alkotása 
beszél. Az Indiába bevándorló, ott széttelepülő indoárja 
törzsek már nyilvánvalóan nem tudták, a valóságban merre 
lehet a hatalmas északi tenger. Meséltek azonban a létezé- 
séről, és ismételgették az ősi hagyományokat. Maguk a 
Mahábhárata hősei 15 hajdani titkokról beszélve említik 
az északi tengerről szóló mondákat, hozzátéve, hogy ezeket 
bölcs risik hagyományozzák a világteremtés aranykora, a 
kritajuga óta. 

Az indiai mondák kommentátorai, megkísérelve annak 
meghatározását, hol is lehetett az Északi-óceán, gyakran 
helyezték azt a Himálaja túloldalára, északra. Az eposz 
azonban másról beszél: a Himálaján túl Tibet, a Hindukus, 
a Pamír hegyláncai nyúlnak . . ., mögöttük Belső- és Közép- 
Ázsia homoksivatagai, olyan területek, amelyek semmikép- 
pen sem termékenyíthették meg az indusok képzeletvilágát 
az Északi-óceán képzetével. Emellett az indiaiak már igen 
korán kereskedelmi és kulturális kapcsolatokat létesítettek 
e területek lakosságával, és így konkrét ismeretekkel rendel- 
keztek felőlük. Az ind epikus alkotások négy óceánról be- 

szélnek: a Keleti-, a Déli-, a Nyugati- és az Északi-óceánról. 
Közülük az első hármat kétségtelenül ismerték 15. A Bengáli- 
öblöt, az India1-óceánt és az AÁrab-tengert értették rajtuk. 
A negyedikről, a távoli Északiról való elképzeléseik azonban 
homályosak voltak. 

, Az áldozati edényt véve az emberek a Keleti- és a Déli- 
óceán felé indulnak — mondja Durjódhana, a Mahábhárata 
egyik hőse -—, s ugyanígy mennek a Nyugati-óceánhoz. Az 
Északi-óceánhoz azonban nem mennek, mert az a madara- 
kat kivéve senki számára nem érhető el." , Senki, a madara- 
kon kívül, soha senki sem megy az Északi-óceánhoz? - 
ismétli még másutt. 

Az indiai hagyományban számos és sokféle adat található 
a távoli északi országokról, de minden változatnak ugyanaz 


6l 


a , földrajzi" alapja: a távoli északon emelkedő Méru-hegy, 
annak túloldalán a hatalmas Északi-óceán — a Tej-tenger. 
Az ind mesemondók elbeszéléseiben a Mérunál levő orszá- 
gokban olyan jelenségek figyelhetők meg, amelyeket mi 
teljes Joggal nevezünk ,aarktikus" jelenségeknek. Mindez 
meglepő módon emlékeztet az északi vidékkel kapcsolatos 
, Szkítha" hagyományra, amelyben valóságos földrajzi 15me- 
retek rejtőznek: egy olyan terület, amely észak felé emelkedik, 
kelet felől az Urál hegylánca határolja; a sarkvidék jelensé- 
gei; az Északi-Jeges-tenger. 

Vajon nem ez a földrajzi valóság az előképe, ősformája 
azoknak a képzeteknek, meséknek, amelyeket az óindek az 
északi nagy hegyekről, a , poláris" jelenségekről, a nagy 
Északi-óceánról (a Tej-tengerről) alkottak? Akkor adhat- 
nánk erre a kérdésre meggyőző választ, ha teljes bizonyos- 
sággal tudnánk, hogy az ind és szkítha hagyomány egy- 
aránt közös, mégpedig a közös indoiráni örökségre vezet- 
hető vissza. 


, A boldogok országa" 


, A Tej-tenger északi részén — meséli a Mahábhárata — van 
egy sziget, amelynek Svétadvipa (Fehér-sziget) a neve. 
A Méru-hegységtől északra, harminckétezer jódzsana távol- 
ságra található, így mondják a bráhmanok. Ott élnek a jó 
illatúak . . ., fehér férfiak, akiktől távol áll mindenféle go- 
nosz . . ., közömbösek a becsületes és becstelen iránt, isteni 
külleműek; életerő tölti be lényüket, csontjaik kemények, 
akár a gyémánt. .., s a világmindenséget betöltő Istennek 
örömmel szolgálnak." 

Az óind papok, eposz-éneklő bárdok, a szent bráhmana- 
és purána-szövegek létrehozói sok történetet ismertek a 
Méruról és az azon túli területekről. Gyakran meséltek a 

boldog emberekről, akik abban az országban élnek, , amely- 
ben kanállal eszik a boldogságot". , A boldogság országát" 
a Mérutól északra elterülő tej-tengerbeli Fehér-szigetre, s a 
Méru északi lankáira, a hegyláb és az óceán közötti területre 
képzelték. A Mahábháratában és az óind irodalom más alko- 
tásaiban efféle helymeghatározások olvashatók: , A hegyek 
urának, a Mérunak lankáján levő szent hon", , a Méru északi 
lejtője, a Tej-tenger partja". 

Magasan a gonoszság felett helyezkedik el , az örök bol- 
dogság országa". Ítt ismeretlen a forróság, ismeretlen a fagy. 
A ligetekkel és erdőkkel borított föld bőséges termést hoz, 
mindenütt antilopcsordák és madárrajok járnak, s minden 
virágtól illatozik. , Itt nem él kegyetlen ember, sem érzéket- 
len, törvénysértő". Ítt nincsenek csaták, nincs háború. Ebben 
az országban minden ember egyenlő, egyformán élvezik az 
élet javait. Szabad idejükben csodaszép égi lányok szóra- 
koztatják őket: , ott égi gandharvák, apszaraszok táncoltak, 
ujjongó lények örömteli hangja hallatszott". , A boldogok 
országában" lakók szíve gonoszságtól mentes, természetük 
az isteni igazságosság. Ez az ország az istenek buzgó tiszte- 
letének országa: a bölcs munik valamennyien vagy egybe- 
gyűlve tisztelik őket, vagy félrevonulván , imádságot sut- 
togva" hajtják meg fejüket, és , dicsőítik a mindenütt jelen- 
való istent". , Az erény valamennyi jegye tündöklik rajtuk, 
s ragyognak, akár a hold", , behatolnak az ezersugarú örök 
istenbe", ,a testüket szörnyű szigorral sanyargatják", és 
, élelmet sem fogyasztanak". Ezer évig élnek itt az emberek — 
tízszer száz évig, mivel ebben az országban ennyi az istenek 
szolgálatára rendelt idő. 

, A boldogok országa" Szkíthián túl 1s , létezett", a távo- 
labbi északi tájakon, a Rhipai1-hegységen túl. Az antik for- 
rások a hüperboreuszok boldog népének nevezik az ott 
lakókat. , A Rhipaitól északabbra", , e hegyeken túl, a másik 
tengerig" (azaz az Északi-tengerig), , az Északi Szél túlolda- 

lán, az óceán felé forduló parton" helyezte el ezt a népet 
Áriszteász, Damasztész, Hellanikosz, Hérodotosz, Pompo- 
nius Mela, Plinius és több más antik író. 

Noha , a boldogok országa" a messzi északon található, 
éghajlata kellemes, lakóit nem bántják sem hideget, sem rek- 
kenő hőséget hozó szelek. A nyár napérlelte termését bőség- 
gel ontja a föld. Az itt lakók ligetekben és erdőkben élnek. 
Örökös ünneplés közepette töltik boldog életüket; orszá- 
gukban nincsen háború, sem viszálykodás, nem ismerik a 
szükséget és a bánatot. Élvezetekkel táplálkoznak, idejük 
nagyobb részét azonban az istenek szolgálatára fordítják, 
magányosan 15 áldoznak nekik, s közösen is. Ezek az embe- 
rek híresek igazságosságukról, és minden más halandónál 
hosszabb életűek - ezer évig élnek. Csak gyümölcsökkel táp- 
lálkoznak, de életerejüket akkor is képesek megőrizni, ha 
semmit sem esznek. 

, Igazságosságukban tökéletesek, húsételt nem fogyaszta- 
nak, erdei gyümölcsökkel táplálkoznak" (Hellanikosz); ,a 
föld peremén élnek, Apollón védelme alatt, nem ismerik 
a háborút" (Phereküdész, görög epikus költő). S íme néhány 
sor Pindarosz egy ódájából a , boldog" népről: , Vég nélküli 
ünnepek zajlanak ottan, himnuszok zengenek: örül szíve 
Apollónnak, és nevet ő... A Múzsák tisztelete sem idegen 
a hüperboreuszoktól, mindenünnen fiatal lányok gyűlnek 
a karba a furulya édes szavára, s aranyos babértól övezetten 
adják át magukat az ünnep örömeinek. E szent törzs nem 
ismer betegséget, sem az életkor gyengeségét. Távol élnek 
a nyűgös munkától és a csatáktól . . ." 

A távoli északi vidékre, a Méru magaslataira és lejtőire, 
az északi Tej-tenger partjára, ahol az istenek hona és a 
, boldog" nép országa található, a földi világból csak kivá- 
lasztott szent életűek kerülhettek, s ők is csak földi életük 
befejeztével. Ott volt Indra isten paradicsoma is: , Oda 
távozva többé nem térnek vissza e világba." Ebbe az országba 
élőként — úgy vélték az óindek — csak a legdicsőbb hősök 
vagy a legbölcsebb risik juthattak. Ők is csodálatos módon 
kerültek oda, isteni beavatkozással. Esetleg a szent madár, 
Garuda vihette oda őket szárnyain. 

Nehéz és hosszú út vezetett az északi ország határához, 
és mindenki, aki megkisérelte, hogy túljusson rajta, elpusz- 
tult a Hatalmas Hegy lábainál. Éppen a , sarki" országba, 
oda, ahol a Nagymedve, a Kassziopeia és az Ökörpásztor 
körbejárták a Sarkcsillagot, éppen 


, Oda csábít hőn óhajtott gyönyörök ezere, Gálava, 

Ám amint az ember kicsit is tovább hatolna, 

Meghal minden esetben, ó kétszer születettek 
legkiválóbbika, Gálava! 

És senki másként tovább még nem jutott, ó bráhmani bika" — 


így beszél a messzi északi országról a Garuda madár. 

A Mahábháratának a világ meghódiításáról szóló részében 
szó esik a Pándaváknak különböző országok felett aratott 
győzelméről. Észak felé a fivérek közül a legkiválóbb harcos, 
Ardzsuna indult. Átjutva a Himálaján egymás után hódí- 
totta meg az északi népeket és országokat, mesebeli törzseket 
és fantasztikus lények birodalmát. Végül a boldog északi 
nép országához közeledett. De ekkor , hatalmas termetű 
őrök jöttek vele szembe, nagybátorságúak és erősek... és 

ilyen szavakkal szóltak hozzá: yÓ, Ardzsuna! Fordulj vissza 
innen... Az az ember, aki ebbe az országba behatol, fel- 
tétlenül elpusztul. .., itt csata sem lehet. És ha belépsz is, 
semmit sem látsz, minthogy emberi szemmel semmit sem 
lehet látni. Ekkor így szólt a hatalmas harcos: Nem lépek 
országotokba, ha ez tilos halandó számára.x" És visszatért 
Indiába. 

A régi hagyományok figyelmeztették azokat, akik meg- 
próbáltak szembeszegülni a tilalommal, hogy a Méru-hegy- 
nél elterülő országhoz vezető út végtelen pusztaságon halad 
át, a sötétség országán, ahol szörnylények, pisácsák élnek, 
meg gonosz vérszívó lények, vriddhikák, emberevő asszo- 
nyok, ártó szörnyek, ráksaszák (,,a rosszindulatú ráksaszák 
minden élőt megölnek", ,a vakmerőt, aki a legmagasabb 
úton eljut odáig, ráksaszák pusztítják el hajítódárdákkal és 
más fegyverekkel"). 

De térjünk vissza Szkíthiába! Lakói szerint, mint Héro- 
dotosz feljegyezte, a távoli északi területeken túl , sem előre- 
tekinteni nem szabad, sem előrehatolni". Pomponius Mela 
számol be arról, hogy a Rhipaihoz vezető úton , az állan- 
dóan hulló hó ezt a vidéket oly mértékben járhatatlanná 
teszi, hogy távolra látni nem lehet, még ha erőlteti 15 szemét 
az ember". Ezek a területek, amelyeket Boreász fagyos lehe- 
lete leng körül, , zordak", és , ember nem él rajtuk" (Héro- 
dotosz, Mela, Plinius stb.), , sűrű köd borította", , igazi 
pusztaság". , Örök sötétség fonja körül őket - írja Solinus —, 
ott minden a griffeké, amelyek vadak, és a legnagyobb ke- 
gyetlenségre í5 képesek, darabokra tépnek mindenkit, akit 
csak megpillantanak . . ." A keresztény egyház egyik patriar- 
chája, Hieronymus (348—420) szintén megismételte az észa- 
kon található aranyhegyekről szóló mondát, azt, hogy e 
hegyek ember számára elérhetetlenek, mert , griffek, sár- 
kányok és más nagytestű szörnyek" őrzik. 

Ez, természetesen, későbbi adat. De már az i. e. 7. és 

Hegyikecskére támadó griffek. Krími szkítha kurgánból való ezüst- 
edény. I. e. 4. század 


4. század közt, amikor még közvetlen hírek jutottak Szkí- 
thiából a hellénekhez, a görög szerzők arról írtak, hogy 
messze, a szkíthák országán túl, az északi hegyeknél , lak- 
nak" az aranyukat féltékenyen őrző griffek, az egyszemű 
arimaszposzok, a kecskelábú emberek, emberevő és csodá- 
latos boszorkalányok. Ez utóbbiakat a görög költők Phor- 
küsz titán lányaival — a Phorküászokkal -, a Graiákkal és 
Gorgókkal azonosítják, akik szintén emberevő-vérszívó lé- 
nyek hírében álltak. A griffekkel és arimaszposzokkal 

együtt említi őket Aiszkhülosz, amikor Prométheusz szájába 
adva a szót, elsorolja a Zeusz felesége, Héra főistennő által 
üldözött szerencsétlen sorsú lóra leselkedő veszedelmeket: 


, Ha átléptél a két földrészt határoló 

vizen s a tűzszemű Kelet felé haladsz, 
átkelsz a tenger habjain s megérkezel 

a Gorgók sik földjére Kiszthéné alatt, 
ahol tanyázik Phorküsz hosszú életű 
három leánya, egy fogú, közös szemű 
hattyúleányok, ott a nap se süt soha, 

s az éjszakát be nem ragyogja holdsugár. 
Nem messze három szárnyas nővérük lakik, 
hajukba kígyókat fonó Gorgók, eláll 

a szívverés az emberben, ha rájuk néz. 
Vigyázz tehát magadra, óva intelek, 

s figyelmeztetlek egy más borzalomra Is. 
A megnyult orrú griffeket kerüld ki, Zeusz 
dühös kutyáit és az egyszemű lovas 
arimaszposzok hadát; az alvilági rév 
mellett, aranypatak körül tanyáznak ők. 
Közel ne menj! . .,"" 


Mindezek a fantasztikus lények az északi hegyeknél , ta- 
nyáztak", a , boldog" , hüperboreuszok" országa előtt. [de 
képzelte a Gorgókat Pindarosz elégiaköltő is. 

Ilyen módon a szkítha , motívumok" ismét hasonlítanak 
az indiaiak messzi északi országokról szóló mondáira. Az 
északi országokról szóló hagyományt nemcsak a Mahábhá- 
rata őrizte meg, hanem az óind irodalom sok más alkotása 1s. 
Alapjául szolgáltak a másik ind epikus alkotásnak, a Rámá- 
janának 15 (amely valamivel későbbi, mint a Mahábhárata). 


" Trencsényi-Waldapfel Imre fordítása. 

Hosszas, eredménytelen kísérlete után Ráma, hogy a Rávana 
démon által elszöktetett feleségét, Szítát megtalálja, szövet- 
ségeséhez, Szugrivához fordult segítségért. Az majomserege- 
ket küldött a világ minden országába Szítá keresésére. 
Az északra küldött hadvezért Szugriva tájékoztatta a vár- 
ható nehézségekről, amelyekkel a hosszú úton meg kell 
birkóznia. A Himálaja elérése és átlépése után észak felé 
kellett haladnia, túljutnia a pusztaságon, s azután más hegy- 
láncokon kín-keservesen átkelnie. 

Ezen országoktól még északabbra terül el, Szugriva sza- 
val Szerint, a köd és félelemkeltő sötétség országa, ahol halál 
vár mindenkire, aki csak megközelíti. De távolabb, meséli 
Szugriva, már a fény boldog hona található, ahol égi tündér- 
lányok és szent munik élnek. Ott mindenfelé gyümölcs terem, 
aranyvirágok nőnek, aranymederben folynak a folyók, ott 
van az örök óceán és az Arany-hegy, amelynek csúcsai az 
eget érik. 


Néhány eredmény és újabb problémák 


Így, részletről részletre, motívumról motívumra vizsgálva, 
a távoli északra vonatkozó ind hagyomány egybevág a szki- 
thákon túli területhez kapcsolódó antik hagyománnyal. Fel- 
tételezhetjük, természetesen, hogy bizonyos alakok és cse- 
lekmények egymástól függetlenül jöttek létre: hiszen való 
igaz, hogy a különböző ókori népek rendelkeztek valamiféle 
hagyománnyal az örök boldogság távoli földjéről, az áhított 
paradicsomról, ahová az elhunytak lelke törekedett, a meg- 
mászhatatlan magasságú hegyekről, ahol az istenek laktak, 
a szörnyű természetfeletti lényekről, akik útját állták a célja 
megvalósításáért küzdő hősnek. Ezek a tipológiai megfele- 
lések még közvetlenebbek is lehetnek: az ókor mitológiai 

Griffek és , arimaszposz" harca. Szarkofágot díszítő relief. Dél-Itália, 
1. e. 4. század 


rendszerei sokban olyan közös törvényszerűségeket követve 
fejlődtek, amelyeket a társadalmi tudat meghatározott fokán 
álló emberi gondolkodás hozott létre. 

Itt azonban nemcsak némely téma vág egybe, hanem a 
jelenségek egész köre. Hasonló motívumok sorakoznak 
ugyanabban a rendben, közvetlenül kapcsolódva egymáshoz. 

Meghatározott helyük van mind a magas hegyeknek, 
mind a rettenetes szörnyeknek, a boldog paradicsomi lak- 
helynek. Ezek azonban nem egyszerűen magas hegyek, 
hanem mindkét tradíció szerint meghatározott jellegzetes- 
ségekkel bíró (például asztronómiai szerepet kapó) északi 
hegyek. , A boldogok országába" vezető utat áthatolhatatlan 
sötétség borítja. A látkép egésze északra vonatkozik: való- 
ságos földrajzi területek felől halad az út távoli északi vidé- 
kek felé. S mind az ind, mind az antik hagyományban az 
Északi-óceánig ér, olyan specifikus jelenségek kíséretében, 
amelyek , poláris", sarki eredetűek. 

A kutatók felfigyeltek ezen egybeesések egyik-másikára, 
például az északi hegyek fogalmára. így a Mérura az indu- 
soknál s a Rhipaira a görögöknél. Az azonosságokat gyak- 
ran a következő módon magyarázták: a legendák a hatalmas 

északi hegyekről, amelyeknek csúcsa körül keringenek az 
égitestek, maguknál a görögöknél keletkeztek még az 1. e. 
7. században, egyiptomi földrajzi és csillagászati hiedelmek 
alapján. Kezdetben a Rhipait a görögök a szomszédos 
Thrákia hegyeivel azonosították, később pedig, amikor föld- 
rajzi horizontjuk jócskán kiszélesedett, Észak-Európának a 
szkíthákon túli területeire helyezték. S még sokkal később, 
a görög és római földrajzi és csillagászati ismeretek, közöt- 
tük az északi hegyekre vonatkozó képzetek, eljutottak Iránba 
és Indiába. Máskülönben, írta Kiessling, a híres német tudós, 
csodának kellene tartanunk azt a körülményt, hogy az india1- 
ak a Mérut ugyanolyan asztronómiai szereppel és jelentő- 
séggel ruházták fel, mint a görögök a Rhipait. 

A Mérura vonatkozó indiai hagyomány azonban nem 
lehet a római, vagy akár a hellenizmus korában nyugatról 
érkező hagyomány befolyásának az eredménye, mivel sokkal 
előbb megvolt Indiában, mint ahogy az antik civilizáció 
számottevő hatást gyakorolhatott volna India kultúrájára. 
Amikor makedón Nagy Sándor hódításai után a görögök 
közvetlen kapcsolatba kerültek az indiaiakkal, már hallot- 
tak a Méru hegyével kapcsolatos ind történetekről. Megasz- 
thenész, aki I. Szeleukosz követeként élt Indiában, Indiáról 
szóló leírásában (az t. e. 4. század végén) már említi a Mérosz 
hegynevet, és utal a Mérura vonatkozó, egyértelműen indiai 
hagyomány bizonyos elemeire 1s; például említi, hogy azon, 
a hóövezet felett, tiszta vizű források erednek, bő termést 
adó gyümölcsfák találhatók, sokféle vadállat és madár él, 
s hogy ez a hely az öröm hona, az istenek lakhelye. Az antik 
auktorok ezeket az isteneket Zeusznak nevezték (aki két- 
ségtelenül a Mérun lakó teremtő istennel, Brahmával azo- 
nos) meg Dionüszosz-Bacchusnak (akivel a Méru másik 
, lakóját", a táncoló Siva istent azonosították). 

Még ősibb hagyomány őrződött meg Irán írásos emlé- 
keiben az égbe nyúló szent hegyekről. Sajnos, az iráni árják 

Ahura Mazda, a zóroasztriánus vallás főistene. Irán, i. e. 6—5. század 


mitológiájára vonatkozó ismereteink töredékesek, kevés 
számúak. Legtöbbjüket az ókori Irán fő vallásának, a zóro- 
asztrizmusnak vallási-filozófiai iratai őrizték meg. Egykor 
e vallás szent szövegei, az óiráni szájhagyomány össze- 
gyűjtött emlékei gazdagok és sokrétűek voltak. Az isz- 
lám elterjedésével azonban a zóroasztrizmus lehanyatlott, 
s az iszlám előtti helyi irodalom csaknem teljesen megsem- 
misült. Csak néhány zóroasztriánus művet sikerült nap- 
jainkig megőrizniük e vallás híveinek, a pársziknak; kis 
létszámú közösségeik ma is ezt az ősi vallást követik. 

Így jutott a mai tudomány birtokába a zóroasztriánus 
vallás legrégibb emléke, az Aveszta is (noha nem teljes egé- 
szében). Az óindek hatalmas írásbeli örökségével össze- 
hasonlítva, az iráni zóroasztriánus irodalom szegényes, 
mindazonáltal alapvető jelentősége van az indoiráni népek 
kultúrájára, korai történelmére vonatkozó kérdések kuta- 
tásában. Ennek a vallási irodalomnak sok adata mintegy 
összekötő láncszemül szolgál az indiai árják és a Fekete- 
tenger melléki régi iráni nyelvű törzsek hagyománya között. 

Az általunk vizsgált téma szempontjából igen fontos, 
hogy a zóroasztriánus irodalom említi a szent Hará Berezaiti- 

hegyet (a Magas Harát). Efféle utalások már az Aveszta 
nagyon régi részeiben i5 előfordulnak, s korábbinak tekint- 
hetők, mint India epikus hagyománya. 


A Magas Hará csúcsai 


A Hará az égig magasodik; csúcsa körül keringenek a 
Nap, a Hold, és a csillagok. , Kelj fel, kelj fel, gyors lovú 
Nap, a Magas Hará felett, add fényedet a földi világnak ; 
kelj fel, kelj fel, Hold a Magas Hará felett, hintsd fényedet 
a földi világra. . . keljetek fel, keljetek fel, titokzatos csilla- 
gok, szórjátok fényeteket a földi világra . . ." 

És íme a Haráról (vagy Haráitiről) és legmagasabb csú- 
csáról, a Hukairjáról való elképzelés, amint azt Rasnuhoz, 
a zóroasztriánus pantheon egyik istenéhez szóló himnuszban 
olvashatjuk: , Amikor te, ó Jámbor Rasnu, a legragyogóbb 
Magas Harán tartózkodsz . . ., a Hukairja fenséges szépségű 
arany csúcsán, ahonnan az Ardvi makulátlan zuhataga 
omlik alá... a Haráiti-hegy legmagasabb csúcsán, amely 
körül a csillagok, a Hold s a Nap forog. . ." A zóroasztriánus 
hagyományban megőrződött egy történet arról, hogyan 
emelkedett ki a hatalmas Hará a világ teremtésekor: nyolc- 
száz éven át nőtt, az első kétszáz év alatt elérte a csillagokat, 
a második kétszáz év alatt a holdat, újabb kétszáz év múltán 
a napot, s végül a végtelen fény birodalmába ért. 

Az avesztai elképzelések szerint a Magas Harát maga 
Ahura Mazdá, a leghatalmasabb isten, a világmindenség 
teremtője alkotta. A Hará köré helyezte az égitestek útját, 
a gyors lovú Napét, a Holdét, a csillagokét. Az ind hagyo- 
mány szerint is maga Brahmá, a teremtő isten jelölte ki az 
égitestek mozgását a Méru körül. Ahogy a Nap-Szúrja soha- 
sem hagyja el a Mérut (, körbejárja minden oldalról ezt a 

a 


veve! 


Szárnyas hegyikecske. Edény füle. Irán, i. e. 5-4. század 


hegyet", , forogva ezen az úton"), ugyanúgy a Magas Harát 
is állandóan körbejárja a Nap , az Ahura Mazdá által meg- 
állapított pályán". Ahura Mazdá és égi angyalai a Hará 
magaslatain építettek palotát a hatalmas Mithra isten szá- 
mára. Onnan körültekintve figyeli az egész földet, s áll a 
világ fölött, a Nap előtt. , A széles legelőjű Mithra lép először 
az istenek közül a Hará fölé, a halhatatlan, gyors lovú Nap 
előtt jár; ő fogja át elsőként a gyönyörű, aranyos hegycsú- 
csokat." 

És a másik isten számára, ,a szépséges győzelemhozó 
Szraosa" számára csodálatos, ezeroszlopos házat emeltek 
, a Haráiti hegyeiben, a legmagasabb csúcson". Sok isten 
tartózkodik a Harán: a hatalmas, szeplőtelen Árdvíi, a ter- 
mékenység istennője, a világ minden vizének ősforrása, aki 
a Hukairja aranyos csúcsának gigászi magasságából lezúduló 
hatalmas vízesés formájában jelenik meg; Haoma, a halha- 
tatlanság szent italának istene (az indiai Szóma megfelelője). " 
Haomát Ahura Mazdá az istenek papjává tette, meghatá- 
rozta imái és áldozatbemutatásai helyét: , a Haráiti hegyének 
legmagasabb csúcsán". Mindenhová elhallik Haoma isten 
erős hangja, a hegyi magaslatról szétárad a föld felett, és 

A Magas Harán mutattak be áldozatot a legkiválóbb 
mitikus hősök is: az első földi uralkodó, minden ország, 
emberek és démonok ura, Haosjanha Paradháta, és a másik 
hatalmas győző, a naphoz hasonló, ragyogó Jima, Vivahvant 
fia. Nyilvánvalóan csak ők részesültek abban a kiváltságban, 
hogy a Harán lakjanak, és ott áldozatot mutassanak be az 
isteneknek. Minden más hős, akiről az Aveszzában szó esik, 
még a legtiszteltebb is, csak a föld valamely más táján mutat- 
hatott be áldozatot. 


t Az ősárja forma Szauma, az irániban Haoma, az indben Szóma (az óindben 
az au diftongus ó-vá nyúlt; az irániban pedig sz-ből / lett). 

A Hará Berezaiti csúcsai a Méru szikrázó ormához és az 
arannyal borított Rhipaihoz hasonlítanak. A zóroasztriánus 
hagyomány is említi a Magas Haráról aláömlő aranymedrű 
tavakat, folyókat, vízeséseket. A zóroasztriánus Teremtés 
könyve (a Bundahisn) százezer arany csatornát említ, amelyek 
a Harán levő tóba vezetik a vizet. Az irániak és indek mitikus 
hegye az égi folyammal és a Világóceánnal volt kapcsolatban. 
A Haráról, miként a Méruról (és a Rhipairól), erednek a földi 
folyók Is. 

Az óiráni kozmológiában az áll, hogy a világ teremtése 
során mindennél hamarább készült el a Hará Berezaiti. 
A föld összes többi hegye belőle nőtt ki, és föld alatti gyöke- 
rekkel kapcsolódott a Magas Harához. , A föld első hegye 
a Magas Hará" — mondja az Aveszta. Hasonlóan vélekedtek 
az indusok 1s: a Méru hegyvonulata már a teremtés idején is 
létezett, gyökerei a föld mélyéig nyúlnak, ahol összekap- 
csolják a Mérut a világ többi hegyével, s a Méru hegycsúcsai- 
nak , legjobbika", a Mandara ,,11 000 jódzsana mélységbe 
hatol gyökereivel". 

A Hará- és Méru-hegy, az irániak és indek elképzelése 
szerint végighúzódtak a szárazföld északi peremén nyugattól 
keletig (s ugyanezt mesélték a Szkíthiától északra elnyúló 
hegyláncról 15). Ily módon tehát a Harára vonatkozó óiráni 
hagyomány pontos megfelelője a Mérura vonatkozó koz- 
mológiai ciklusnak. 

Judhisthira és Kai Khuszrau 
a Nagy Hegyeknél 


A szent északi hegyekre vonatkozó iráni és ind hagyo- 
mány igen ősi. Mind az Avesztában, mind a védikus iroda- 
lomban felbukkan. De még mélyebbre tekinthetünk az el- 
múlt századokba az összehasonlító-történeti módszer segít- 
ségével, mely azt is lehetővé teszi, hogy feltételezzük : hasonló 
képzetek már a közös indoiráni korszakban is léteztek. 

Új lehetőséget jelent a kutatók számára az ind és iráni 
epika összehasonlítása. Az óiráni epikus tradíció nem volt 
szegényesebb, mint az indiai, de az óiráni eposzok eredetiben, 
Sajnos, nem maradtak ránk. Fennmaradt azonban egy na- 
gyon gazdag fordításirodalom: az iszlám Iránban és Közép- 
Ázsiában történt elterjedése után számos epikus alkotást le- 
fordítottak arabra és újperzsa nyelvekre. Az arab és perzsa- 
tadzsik irodalom uralkodókról és hősökről szóló epikus 
történetek és legendák egész sorát őrizte meg; a legnép- 
szerűbb témák újra felbukkantak a kora középkori költők 
és írók műveiben. Felhasználták például az ősi Uralkodók 
könyve (Khvadáj Námag) című epikus művet, amely még 
az arab hódítás előtt keletkezett. Különleges hely illeti meg 
Firdauszínak (941-1020), a perzsa és tadzsik irodalom 
klasszikusának munkáját, a Sáhnámét. Ez a mű valójában 
Irán történelmének epikus feldolgozása, amely óiráni epikus 
történeteket is tartalmaz. 

Természetes azonban, hogy a Bháraták nagy háborújáról 
szóló ind Mahábhárata és az iráni Királyok Könyve, a Sáhná- 
me nagyon sokban különböznek egymástól, jellegüket, elő- 
adásmódjukat és a bennük kifejezett világnézetet tekintve. 
Más-más országban keletkeztek, eltérő történelmi és kultu- 
rális feltételek között jöttek létre. A Mahábhárata a Pánda- 
vák és Kauravák háborújának elbeszélésével kezdődik, on- 

A Sáhnáméhoz készült miniatúra 


nan indítva a történetet, amikor a két rokon család között 
kibékíthetetlen ellenségeskedés támadt. Az eposzba azonban 
számos kitérőt is beleszőttek: az indek korábbi történelmé- 
ről, érzelmes szerelmi történeteket, istenekről és a világ 
teremtéséről szóló legendákat, vallási-filozófiai részleteket; 
mindezek meglehetősen távol állnak a fő témától. 

A Sáhnáme története viszont más kronológiai sort követ: 
a világ első uralkodójával kezdi, majd több uralkodó és hős 
életének elbeszélésével folytatja, győzelmeikről, tragikus sor- 
sukról énekelve. A legendás motívumokról Firdauszi azután 
áttér a történeti személyiségeknek és a Szászánida-kor (1. sz. 
3-7. század) politikai eseményeinek elbeszélésére. Az epikus 
ciklus központi témája Irán és a vele szomszédos Túrán ural- 
kodójának hosszú-hosszú háborúskodása; a hagyomány 
szerint vérrokonok testvérháborúja volt: mindketten Firé- 
dún epikus hős leszármazottai voltak. 

A kutatók már régen felfigyeltek arra, hogy a Mahábhárata 
és a Sáhnáme témája sok lényeges dologban egyezik. Ezek 
az egybeesések a főszereplők sorsának alakulásában, a jel- 
lemző események hasonló jellegű egymásutániságában Is 
megnyilvánulnak, s ez azt mutatja, hogy az ind és iráni epika 
központi magva közös alapra megy vissza. Ebből kiindulva, 
néhány tudós (például G. Darmsteter francia iranista) arra 
a következtetésre jutott, hogy a Mahábhárata szerzői az 
iráni epikából kölcsönözték témájukat. Ez az álláspont 
azonban mindenben ellentmond az indiai epikus hagyo- 
mány belső fejlődésének. S. Wikander svéd tudós bebizo- 
nyitotta, hogy a Mahábhárata és a Sáhnáme közös vonásai 
a közös indoiráni örökségre vezethetők vissza. E tekintetben 
különösen érdekes a két eposz főhősének, a legidősebb Pán- 
davának, Judhisthirának és az iráni Kai Khuszraunak a 
sorsa. 

A Pándavák és Kauravák véres háborúja a Pándavák 
győzelmével végződött ugyan, de egész törzsek kipusztulását 


ejő 


Egyedül maradt Judhisthira: valamennyi társa elpusztult útközben. 
Illusztráció a Mahábháratához 


okozta, és számtalan hős 15 meghalt. Körös-körül minden 
pusztasággá vált, csendesen hömpölygött a fenséges Gangá, 
, de örömtelen volt e hatalmas víztömeg látványa, szomorú". 
És eljött a fájdalmas kétségek, az értelmetlen ellenségeskedés 
fölötti mélységes meghasonlás ideje. , A búbánattól elgyö- 
tört" Judhisthira az elhunytakat gyászolta. Elhatározta, 
hogy lemond a trónjáról, más uralkodónak adja át az ural- 
kodói hatalmat, , saját és fivérei bolyongásait fontolgatta". 
, Drágaságait levetette házában, le karkötőit, háncsruhába 
öltözött. Bhíma, Ardzsuna s az Ikrek (Nakula és Szahadéva), 
a feddhetetlen hírű Draupadi, valamennyien háncsruhát 
öltöttek . . ., és útnak indultak." A zarándokok útja észak 
félé vezététt . . . 

Hosszú-hosszú éveken át tartott az irániak és túrániak 
háborúja, sok dicső vitéz pusztulását hozta. Az irániak ke- 
rekedtek felül. A győzelem azonban nem okozott örömet 
Kai Khuszraunak: 


, És gondolkodni kezdett a nagyhatalmú úr 

Afelett, ami történt, s amire eljutott: 

y. . . hegyi és sík tájak felett, 

Szárazon és vizeken úr lettem . . . 

. . . De nyugtalan félelem tölti zaklatott lelkemet . . .x 
S eldobta az uralkodói jegyeket, 

mind, s sírva az erdőbe rejtezett." 


Elindult Kai Khuszrau a magas hegyek felé vezető távoli 
útra. Sokáig követték a hűbérurak, a hadsereg, a nép. Végül 
Kai Khuszrau megparancsolta az őt követőknek, hogy tér- 
Jenek vissza: , Kínzó pusztaság az előttem álló út — sem fű, 
sem víz, bármerre 15 tekint az ember." Az irániak urával csak 
öt útitárs maradt, Kai Khuszrau öt bajtársa, dicső hősök, 
Fariburz, Gév, Bézsan, Gusztaham, Tósz. , Fáradhatatlanul 
meneteltek éjjel és nappal." A hegyvidéken pihenőhelyet ké- 
szítettek, de , amikor a hajnal fényére felserkentek, a daliák 
nem látták a királyt". Sokáig keresték : 


, Hiábavaló — Kai Khuszrau nyom nélkül elveszett . . . 
Hirtelen köd takarta el a kék eget, 

Vad oroszlán dühével tört ki a vihar, 

Hótakaró hullt, máris mindent betakart, 

Még a daliák feltartott lándzsátt is. 

Felszínre törni igyekeztek, kívülre, 

Hiába, hó alatt hánykolódtak, lent. 

Mozdulatlan elterültek, gyengén-erőtlenül, 

Míg isten rajtuk kegyesen meg nem könyörült." 

. . . Iszonyú nehézségek és megpróbáltatások jutottak 
Judhisthirának és társainak osztályrészéül is. Észak felé 
haladva hegygerinceket másztak meg, míg végül megpillan- 
tották maguk előtt , a legkiválóbb magaslatot — a hatalmas 
Mérut". A hegy felé indultak, de ereje hamarosan elhagyta 
Draupadiít. Még csak rá sem pillantott Judhisthira, a Bhá- 
raták legjobbika, szótlanul folytatta útját. Aztán egymás 
után hulltak a földre a vitézek, szent életű jámborok és 
bölcsek, kik egykor győzelmeikről és erejükről voltak híre- 
sek. Végül lerogyott a , tigrisember" erejű Bhíma. 

Judhisthira egymaga maradt, , haladt körül sem pillantva, 
szomorúságtól lesújtottan". És ekkor megjelent előtte Indra 
isten, s a hőst a hegyi honba emelte, a boldogok lakába, oda, 
ahol , istenek, gandharvák, Áditják, apszaraszok . . . vártak 
rá ragyogó öltözetben . . .", oda, ahol , bölényemberek, óriá- 
sok gyűlölettől megszabadultan lakoznak". Így beszélik el 
a Mahábhárata utolsó könyvei, , A nagy menetelés" és 
, Az égbe szállás". A két eposz témájának csaknem teljes 
egybeesése a nagy háborúról szóló záró epizód elbeszélésében 
lehetővé teszi, hogy kiegészítsük az iráni eposzt azzal, amiről 
a fennmaradt változat nem beszél: Kai Khuszrau, aki eltünt 
a hegylábnál, azon a helyen, ahol pusztító hóviharok dúltak, 
valamely csodálatos módon , élve" jutott a hegy tetejére — 
,a boldogok országába". 

Az ind és iráni eposzok fő cselekményének minden, itt 
emlitett egybevágása arról tanúskodik, hogy a két epikus 
tradíció a közös indoiráni időszakból származik. Az indo- 
iráni közösség időszakának énekesei már , tudtak" a nagy 
északi hegyekről, amelyeket földi halandó nem érhetett el; 
s a dicső és nagyhírű hősök e hegyek lábainál pusztultak el. 
Közülük csupán néhánynak sikerült — mint az a Judhisthirá- 
ról szóló történetből kiderül — nem mindennapi úton, hanem 
isteni segédlettel átlépnie a tiltott határt. Ott, az ind eposz 
szerint, az istenek országa és örök boldogság várt rájuk. 


04 


, A boldogok országa" 
az Iráni mitológiában 


, A csillogó Magas Harán nincs sem éjszaka, sem sötétség, 
sem hideg, sem tikkasztó szél, sem pusztító betegségek, sem 
démonok által elkövetett rondaságok nincsenek, s a köd 
sem száll fel a Magas Haráról" — így beszéli el egy Mithrához 
és Rasnuhoz szóló Aveszta-himnusz; ekként rajzolja meg 
a magas hegyeket az iráni hagyomány. 

A mesebeli országban, ahol az istenek palotái is találhatók, 
ahová csak a legkiválóbb hősök jutnak el, ahol az égi lakók 
élnek, az égbolt magasságában csodálatos madarak röp- 
ködnek, és szent növények nőnek. Mint a boldogság orszá- 
gában, a Mérun, itt 15 ismeretlen a betegség, a hideg és a forró 
szél, a köd. Mint a Méru, örökké ragyog a Magas Hará 1s. 

Az ind eposz szerint a Mérun túl terül el a hatalmas óceán 
(s ekként említik a Rhipairól szóló történetek 15). Hasonló 
ismereteket őrzött meg az avesztai hagyomány 15. A Magas 
Hará lábánál nagy kiterjedésű viz — , tenger" (zraja) terül el, 
amelyet Vourukasának, azaz , szélesöblűnek" neveztek. Ez 
a föld minden vizénél nagyobb, , hatalmasabb, gyönyörű 
formájú, mély, távoli területekről gyűjtött vizekben bő"; 
hullámai a partot verik, felkavarodik a Vourukasa a Hará 
óriási aranycsúcsairól aláhömpölygő ÁArdvi hatalmas folya- 
mának belezúduló vizétől. A , tenger" közepén sziget talál- 
ható, azon szent állatok élnek, és csodálatos növények nőnek 
(olyanok, mint a Hará magaslatain). 

A töredékes óiráni vallási hagyomány adataiból nem Is- 
meretes, vajon éltek-e szent lények is ezen a szigeten (az ind 
eposz az Északi-óceán Fehér-szigetének isteni lakóiról be- 
szél). A Harával, akárcsak a Méruval, a paradicsomi lakhely 
képzete asszociálódott. A bejárat a Magas Hará lejtőinél 
nyilt, a , Jutalom honába" csak a valóban tiszta életűek lelke 

juthatott. További sorsukat Mithra, Szraosa és Rasnu, a 
Magas Harán lakozó istenek irányítják. 

A Harára helyezték, mint az indek a Mérura, az égi lakók 
honát. Oda csupán a legkiválóbb hősök juthattak el életük- 
ben. Ebben azonban nem merülnek ki , a boldogok országá- 
val" kapcsolatos indoiráni egybeesések. Mind az iráni, mind 
az ind hagyományban fennmaradtak a boldogok népéről 
szóló történetek. Az óirániak még e nép származásának és 
országának mesés történetét is ismerték. 

Réges-régen történt, az emberi történelem legendás haj- 
nalán, amikor még az egész földön a Paradháta dinasztiából 
származó igazságos uralkodók uralkodtak. Közülük való 
volt a , fénylő" Jima is, a naphős fia. Amikor Jima áldozatot 
mutatott be az aranyos Hukairján, az istenektől nemcsak 
minden ország, ember, démon feletti hatalmat kért, hanem 
boldog életet is. Ezt a , boldog" életet ahhoz hasonlóan raj- 
zolják meg, amint azt a szent hegyek magaslataira is kép- 
zelték. Jima azért 15 imádkozott, hogy országában , se hideg, 
se hőség", , se hideg, se tikkasztó szél", , se fagy, se szom- 
júság" ne legyen, hogy az élelem sohase fogyjon el, ne pusz- 
tuljanak el sem a növények, sem az emberek, s hogy , ne 
létezzék sem öregség, sem halál", hogy , apa és fiú egyaránt 
mindig tizenöt évesnek látsszék", s hogy ne legyen , démonok 
szította irigység" sem. 

A ragyogó Jima ezer esztendeig uralkodott. Nem sokkal 
halála előtt, a teremtő isten, Ahura Mazdá parancsára és se- 
gitségével, Jima gyönyörű lakhelyet létesített, amelyet ,,el- 
kerített" a világtól. Ez nem messze a Magas Harától, a 
Vourukasa , tengernél" történt. Ott csodálatos életet élnek 
az emberek, , sok kutya, madár és gyönyörűen lángoló tűz" 
van, kristálytiszta vizek folynak, és aranyos rétek terülnek el. 
Ott vannak ,, a legjobb és legszebb férfiak és nők . . ., a leg- 
nagyobb és legszebb állatok . . ., a legmagasabb és legjobb 
illatú növények . . " A boldog hon lakóit nem gyötrik testi 

A szent madár és a termékenység istennője. Ezüstcsésze, 
Irán, 1. sz. 6—7. század 


hibák, sem őrület, sem lepra, sem másféle betegségek, ami- 
lyeneket a gonosz istenek feje, Angra Mainju küldött az 
emberekre. Az ország lakóinak különleges élettartamot álla- 
pítottak meg. , S a leggyönyörűségesebb életet élik ezek az 
emberek" - így fejeződik be a boldog országról szóló el- 
beszélés a Vídaévadáta (— Vendidád:. a régi Aveszta egyetlen 
teljes egészében megmaradt könyve) második fejezetében. 

A ránk maradt avesztai szövegek konkrét földrajzi adatai 
túlságosan szegényesen beszélnek a Magas Haráról. Az óirá- 
niak úgy vélték, hogy ezek a hegyek északon terülnek el, 
és kelettől nyugatig húzódnak a föld peremén. A Magas 
Harát és a Vourukasát távolra , helyezték" azoktól a terüle- 
tektől, amelyeket az 4Aveszta-szerzők közvetlenül ismertek, 
voltaképpen a föld azon két részén túlra tették, amelyre a 
lakott világot osztották. Figyelemre méltó, hogy az avesztai 
szövegek úgy említik a Nagymedvét, hogy az a Hará és a 
Vourukasa-tenger fölött áll (miként a Méru fölött kel fel 
a Hét Risi — a Nagymedve). 

A Magas Harában 15 sok földi folyó ered, közöttük a hatal- 
mas Ranyhá félmitikus folyó, amelynek hollétéről ugyancsak 
nem rendelkeztek valós ismeretekkel az Aveszta himnusz- 
költői. A forrásvidékének zord teleiről szóló hagyományt 
azonban továbbadták. 

Firdauszi költeménye alapján, amely az iráni epikus ha- 
gyományokat követi, valaha az irániaknál 15 megvolt az át- 
hághatatlan északi hegyeknek és a hozzájuk vezető út hó- 
akadályainak a képe. Erről árulkodnak az Aveszta régebbi 
adatai: éppen abban az országban, ahol Jima megteremtette 
a boldogok honát, , pusztító, zord téli fagy" uralkodott, 
s a Hará legmagasabb csúcsaitól indulnak a hófelhők, ame- 
lyek bajt és pusztulást visznek az emberekre és minden élő- 
lényre. Ugyanebben az országban -— meséli az Aveszta egy 
másik helye — tiz hónapon át uralkodik a tél, csupán két 
hónap jut a nyárra, mely azonban , hideg a víz, hideg a föld, 

A csúcson. N. K. Roerich festménye 


hideg a növényzet számára". , Ez az ország a tél Szíve." 
De ugyanebben a zord országban található a szent haza, 
ahol állandóan csodálatos vizek folynak, örökzöld rétek 
virulnak, és jó illatot árasztanak a magas növények. Végül 
még egy érdekes adat, bámulatos párhuzam az indiai hagyo- 
mánnyal: a , boldog" honban lakozók évente csupán egyszer 
látnak , napkeltét és napnyugtát", s náluk , egyetlen nap 
— annyi, mint egy év". Ez lényegében közvetlen megfelelője 
a már idézett indiai forrásoknak, Manu törvényeinek (,az 
isteneknél a nappal és az éjjel esztendővel egyenlő, két 
részre tagolódik: a nappal — a nap északi irányba történő 
mozgásának ideje, az éjszaka — a déli irányú mozgásé ), a 
Mahábháratának (a Méru hegyén tartózkodó hősök szá- 
mára , a nappal és az éjszaka egy esztendőt tett ki") és a még 

korábbi Taittiríja bráhmanának (, az istenek egy napja a 
földi évvel egyenlő"). 

Némileg más formában, de az antik szerzők elbeszélései- 
ben szintén olvashatunk a , sarki" nappalról és éjszakáról, 
a Szkíthián túli , boldogok országával" kapcsolatban: a tá- 
voli északi hegyeken túl , olyan emberek élnek, akik hat 
hónapot átalusznak az évből" (Hérodotosz), , ők reggel 
vetnek, délben aratnak, este begyűjtik a fák termését" 
(Plinius). 


A szkíthák eposza és az antik irodalom 


Mindezek azt mutatják, hogy az ókori Iránban és az ókori 
Indiában már jóval az antik hagyomány bármiféle hatása 
előtt kialakulhattak az ismert történetek az égig érő északi 
hegyekről, amelyek körül égitestek keringenek. Továbbá, 
nemcsak az ezekről a hegyekről szóló legendák, hanem az 
egész ciklus és a vele kapcsolatos témák (a hegyekhez vezető, 
áthatolhatatlan akadályok, a közelükben levő óceán, a 
, Sarki" jelenségek, ,a boldogok országa") egyértelműen a 
közös árja, azaz indoiráni korszak örökségét alkotják, 
vagyis egy olyan egységes mitológiai és — tágabb értelemben 
vett — kulturális tradiícióra vezethetők vissza, amely már az 
együttélés időszakában 1s létezett az indek és irániak őseinél. 

Ugyanakkor azok az egybevágó jelenségek, amelyek India 
és Írán vallási és epikus alkotásaiból ismeretesek, és hason- 
lóságukban egyeznek az antik irodalom közléseivel is, azok- 
kal való genetikus összefüggésükben szintén vizsgálandók. 
Ebből törvényszerűen következik, hogy az antik források- 
nak a Szkíthián túli, távoli északi területekről szóló leírásai 
alapjukat tekintve a szkítha hagyományra vezethetők vissza, 

Griff. Phanagorionból való tábla. Tamany félsziget, i. e. 3. század 


egy olyan tradícióra, amely a közös árja kultúrkör részét 
képezte. 

Az Európa északi részén végighúzódó nagy hegyek kép- 
Zete a szkítha világból származott tudósítások nyomán ala- 
kult ki. Ezeket a hegyeket a görög irodalomban az t. e. 
7. századtól kezdve említik, de csak azok az auktorok, akik 
Szkíthiából származó információkkal rendelkeztek, így pél- 
dául olyan népekről, mint az argippaioszok és az isszédono- 
szok (akiken túlra helyezték az északi hegyeket). Az ezekre 
a népekre vonatkozó, a 7. és 5. század közötti beszámolók 
utazók és szkítha kereskedők különféle elbeszélései alapján 
születtek, amit az isszédonoszok (esszédonoszok, isszédo- 
szok) és argippaioszok (orgempeusok stb.) névváltozatai is 
mutatnak. 

Az északi nagy hegyeket az antik szerzőknek a szkíthákról 
szóló elbeszélései és leírásai rendszerint Rhipainak vagy 
Rhipaiának nevezik. Csupán Hérodotosz nem említi ezen 
a néven, de a szkíthák és argippaioszok elbeszélései alapján 
arról számol be, hogy az utóbbiaktól északra , magas, meg- 
közelíthetetlen hegyek találhatók, amelyeken senki sem 
juthat át". Hérodotosz a földrajzi szélesség irányában hala- 

dóknak képzeli e hegyeket. Ebben a jellemzésben könnyű 
felismerni a Rhipai-hegység jól ismert vonásait, akárcsak 
az ókori Irán és India eposzainak mitikus északi hegyét. 

Az északi hegyek tövébe helyezték a Szkíthiáról író antik 
szerzők az arimaszposzokat, egriffeket és más fantasztikus 
lényeket. Ezeket az ismereteket a hellének nyilvánvalóan 
a szkítha világból kölcsönözték. Hérodotosz nyíltan be is 
vallja, hogy a szkíthák beszéltek neki az egyszemű arimasz- 
poszokról és az aranyőrző griffekről. A griffek ábrázolása a 
szkítha művészet egyik legnépszerűbb témája volt, noha 
mind ikonográfiai szempontból, mind stílusjegyeit tekintve 
sokban kapcsolódott Elő-Ázsia és a görögök művészetének 
témáihoz; ott már a szkíthák előtti időszakban is gyakran 
ábrázoltak hasonló fantasztikus lényeket. A griff alakjának 
megformálásában mitikus és valóságos állatok vonásai ol- 
vadtak egybe (sasé, oroszláné). 

Ezeket a vonásokat rendszerint a szkítha műalkotásokon 
is fellelni. S ilyeneknek, a szkíthák hagyományából ismert 
aranyőrző griffekként írja le őket az antik irodalom is. 
Áriszteász nyomán több szerző írta, hogy a griffek , orosz- 
lánra hasonlító vadállatok, de szárnyuk és sascsőrük van". 
Olykor másféle leírás is olvasható. Aiszkhülosz például a 
griffeket , megnyúlt orrúaknak" nevezi. A kutatók joggal 
feltételezik, hogy a szkítha eposzok griffje külsejében nem 
hasonlított az oroszlánra. 

Egyszemű emberekről és szárnyas csodalényekről Észak- 
kelet-Európa és Szibéria népeinek folklórjában is olvasha- 
tunk, ami jelzi a szkíthák kulturális kapcsolatainak egy 
másik irányát — az erdős sztyeppe és az erdőövezet népeivel. 
E kapcsolatok tanulmányozása fontos adatok birtokába 
juttatta a kutatást arra vonatkozóan, hogy az antik irodalom 
, északi ciklusának" több eleme a szkítha világból szárma- 
zott. Így például a félelmetes, halálhozó, sötétségben élő 
szüzek képzete - akik repülni tudtak, hattyúkhoz hasonlí- 

tottak -— szintén ismeretes számos északi nép népköltésze- 
tében. A szkítha eposz szerint a hattyú-szüzek északon 
, éltek", a sötétség országában. 

A görögök mitológiai képzetei szerint Phorküsz halálhozó 
szárnyas lányai — a Graiák és Gorgók - az Éjszaka istennőjé- 
nek országában éltek, messze nyugaton, túl Észak-Afrika 
homoksivatagain és Atlasz oszlopain. A régi legendák sze- 
rint ott volt az a hely is, ahol Perszeusz levágta a Medusza- 
Gorgó fejét. Aiszkhülosz azonban egészen másfelé helyezi a 
Phorküászokat és Gorgókat, északra vagy északkeletre, a 
griffek és arimaszposzok szomszédságába. S ha hihetünk 
Pindarosznak, Perszeusz a hüperboreuszok országánál pusz- 
tította el Gorgót, azaz a távoli északon. Pindarosz elbeszélése 
szerint Perszeusznak majdnem sikerült a hüperboreuszokhoz 
is eljutnia; ez a történet nem szerepel a Perszeusz mondák 
korai változatában. Az újítás nyilvánvalóan azzal függött 
össze, hogy a hellén világ már Pindarosz és Aiszkhülosz előtt 
megismerkedett a szkítha eposz hasonló alakjaival. Mi több, 
a szkítha témák hatással is voltak a görög mítoszokban 
szereplő alakok leírására. Nem véletlen, hogy Aiszkhülosz 
a rettenetes öregasszony-Phorküászt , hattyúhoz hasonló" 
jelzővel illeti, amit csak a szkítha folklórból vehetett, mert 
az a Phorküászokkal kapcsolatos görög hagyományban nem 
is fordul elő. 

Perdöntőek azok az új vonások is, amelyeket az Északi 
Szél, Boreász titán eredeti tulajdonságaihoz kapott. A szki- 
thákon túli területekről beszámoló antik források Boreászról 
beszélnek, , aki" a Rhipairól fúj, dermesztő hideget hozva; 
a hatalmas szél erejével felragadja az utast, megforgatja 
és földhöz vághatja; Boreász lakóhelye az északi hegyek egy 
barlangja. A legrégibb görög mondákban ilyenfajta elkép- 
zelésről nem esett szó. Az Odüsszeia szerint minden szél 
uralkodójuknak, Aiolosznak a szigetén tanyázott. Később 
néhány antik szerző már egy bizonyos barlangot említ az 

Északi Szél otthonaként. Plinius szerint a barlang az ari- 
maszposzok közelében található. A hegyi barlangokban élő 
hideg szél mitikus alakja Jól ismert az északi területek lakói- 
nál, Finnországtól Szibériáig. Az Urálon túli területen volt 
egy hiedelem, hogy egy öreg apó — az Északi Szél - borzasztó 
nagy erővel fúj, és jeges lehelete elragadja az embereket. 

Az ilyenfajta elképzelések beszüremlettek a görög Iro- 
dalomba, és ott a Boreász titánról szóló ősi mítoszt gazda- 
gították. Az egyes szkítha eredetű elemek szabadon keve- 
redtek, fonódtak össze a régi hellén mitológiai képzetekkel. 
Szophoklész Antigoné című tragédiájában Boreász szeren- 
csétlen lányának történetét is elbeszéli, aki hűtlen férjét meg- 
bosszulandó, megvakította saját fiait. 


, Sorvadnak, gyászolva saját sorsukat, anyjuk 
Sorsát, mert szégyenre születtek, 

Bár az Erekhtheidák 

Ősi családja a törzsük, 

S anyjuk távoli barlangban 

Nőtt fel, játszótársai vad viharok, 

Boreas hegyeken száguldó lánya 

Isteni származás maga Is, de mégis, 

Őt is utolérik az örök Moirák, leányom." 


Számos más példa 15 igazolja, hogy az antik szerzők ismerték 
a szkítha eposz témáit. Egészében véve, a szkítha kultúra 
hatása a hellén világra meglehetősen jelentékeny volt. A gö- 
rög és római költők gyakran használtak fel szkítha motií- 
vumokat, vonzották őket a szkítha mondák hősei, a szkíthák 
történelme, hagyománya, szokásai, erkölcse; a szkíthák 
mitikus ősanyja, a föld kígyó testű istennője, epikus királyuk, 
Kolakszai, a szkítha-szarmata törzsek harcos uralkodónőt. 


" Trencsényi-Waldapfel Imre fordítása. 

A Szkíthiáról szóló antik irodalom bővelkedik a bennün- 
ket érdeklő , északi ciklus" motívumaiban is. Ezek, persze, 
gyakran kaptak más színezetű értelmezést az antik hagyo- 
mányban, nemritkán kapcsolódtak össze, hellén tradíciók 
hatása alatt átértelmeződve, jól ismert alakokkal, eredeti 
alapjukat mégis sokban megőrizték. Amikor például az 
arimaszposzok szkítha elnevezésükkel kerültek be a görög 
leírásokba, akkor már sok más mitikus lény azon figurák 
neve alatt szerepelt, amelyekkel a görögök azonosították 
őket (például Boreász, a Phorküászok, a Gorgók). Ez volt 
a helyzet a szkítha hagyomány , boldogaival" is. Az antik 
forrásokban hüperboreuszoknak kezdték nevezni őket, mi- 
vel a hellének már korábban is így neveztek egy Apollón 
kultuszának hódoló szent népet. Azt, persze, nehéz meg- 


Hegyikecskére támadó griff. Nemez egy paziriki kurgánból 


Szájában szarvasfejet tartó griff. Fa- és bőrmunka egy paziriki kurgánból 


mondani, hová helyezték a görögök ezt a népet, de az i. e. 
7. századtól kezdve már olyan hagyomány élt, amely szerint 
a hüperboreuszok hazája Szkíthiától messze északra, a 
Rhipai-hegységen túl terül el. 

A hüperboreuszokról alkotott görög elképzelésekbe új 
elemek olvadtak, amelyeket a szkíthák és szomszédaik epo- 
szából kölcsönöztek. A kétféle forrásból származó (a szki- 
thák előtti görög és a Szkíthiából kapott) ismeretek szorosan 
egybefonódtak, ezért nem mindig könnyű megállapítani, 
honnan származik a hüperboreuszok leírásának ez vagy az 
a részlete. Vitathatatlan azonban, hogy a , szkítha hozzá- 
járulás" jelentékeny volt. Még Pindarosz ódáiban 15 — ame- 
lyeknek a hüperboreuszokról szóló elbeszéléseit a leghelle- 
nizáltabb változatoknak tekinthetjük — világosan elhatárol- 

hatók a szkítha forrásból származó különféle elképzelések, 
leírások. 

Az antik világ legautentikusabb hüperboreusz-szakértő- 
jének Áriszteászt tartották. Feltételezték, hogy ő részletes 
és megbízható ismeretekkel rendelkezett erről a népről. 
Az adott hagyomány, amely szerint a hüperboreuszok a 
Szkíthián túli nagy hegyektől északra laktak -— túl az argip- 
paioszokon, isszédonoszokon, az arimaszposzok szomszéd- 
ságában stb. -, többnyire a szkítha világban honos, s főként 
az isszédonoszoknál népszerű elbeszélésekből táplálkozott. 

Hérodotosz ezeket az elbeszéléseket 15 nagyon óvatosan 
kezelte, de művébe többet 1s felvett a Szkíthiában hallottak- 
ból: beszélt egy különös népről, amely feltehetőleg az argip- 
paioszoktól északra élt, az áthághatatlan magas hegyeken 
túl - s közben hozzáfűzte: , Én ezt egyáltalán nem hiszem." 
Természetesen Hérodotosznak minden alapja megvolt ah- 
hoz, hogy kételkedjék az effajta elbeszélések szavahihető- 
ségében, miközben tudomásul kellett vennie, hogy Szkíthiá- 
ban ismertek egy, a távoli hegyeken túl élő csodálatos népről 
szóló legendát. Hérodotosz, természetesen, nem hallhatta 
Szkíthiában a hüperboreusz elnevezést, mivel ez a görög 
hagyomány saját eleme volt, de azonosította velük a szkítha 
mitológia , boldog" népét. 

A hüperboreuszokról szóló antik hagyományból kivá- 
laszthatók olyan elemek, amelyek egyértelműen kapcsolód- 
tak a szkíthák hiedelemvilágához. Ez mindenekelőtt a hüper- 
boreuszok lokalizálása. Ariszteász, Damasztész és más görög 
szerzők az északi hegyek és az Északi-tenger közötti vidékre 
helyezték őket. Ez az elképzelés kezdetben idegen volt a gö- 
rögök számára, s kétségtelenül szkítha környezetből vették 
át. Az antik szerzők a Rhipai-hegységet a Nagymedve 
csillagkép alá helyezték, s ezt szintén a hüperboreuszok 
országával hozták kapcsolatba. Így például Lucanus, i. sz. 

Íjat feszítő szkítha. Aranyváza részlete. Krími szkítha kurgán, 
1. e. d. század 


1. századi római költő egyik költeményében ,a hüper- 
boreusz nősténymedve jeges szekeréről" beszélt. 

Nem görög vonások a hüperboreusz-ciklus azon elemei 
sem, amelyek a hüperboreuszok országának , poláris" jelen- 
ségeit írják le. Kétségtelenül igazuk van azoknak a kutatók- 
nak, akik feltételezik, hogy ezek az ismeretek már a szkíthá- 
kon túli hüperboreuszokkal kapcsolatos legrégibb görög 
hagyományba bekerültek. A , sarki" jelenségekről való le- 
írások elválaszthatatlanul hozzátartoznak az antik források 
általános hüperboreusz-képéhez, s olyan motívumokkal 
fonódnak szorosan egybe, mint a tollas-havas ország, 
Boreász barlangja, az arimaszposzok, a Rhipai-hegyek és 
az azokon túlra képzelt Északi-tenger. Végül pedig Hérodo- 
tosz önálló hagyományt 15 közöl arról írva, hogy a magas, 
áthághatatlan hegyeken túl az éjszaka hat hónapig tart. 

Gyógykezelés vagy foghúzás. Aranyváza részlete. I. e. 4. századi krími 
szkítha kurgánból. D. Sz. Rajevszkij szovjet régész szerint az előbbivel 
együtt ez a jelenet is a szkítha eposz illusztrációja 


Ily módon, ha legendás formában is, a szkítha világból 
a görög irodalomba került a szkíthákon túli területek , sarki" 
jelenségeinek leírása. Ezek kétségtelenül olyan konkrét 15me- 
retekből származtak, amelyek Délkelet-Európa sztyeppe- 
vidékére bizonyára sokkal északabbi területekről kerültek. 
A hellének már az 1. e. 7-5. században hallottak azokról a 
csodálatos jelenségekről, amelyeket az antik tudósok később 
tudományos vizsgálódásnak vetettek alá, s különféle módon 
magyaráztak. 

A , szkítha forrást" tekinthetjük úgy is, mint a távoli 
északra vonatkozó antik képzetek történetének első kor- 
szakát. Az elsődleges ismeretek később újabbakkal egészül- 
tek ki, amelyeknek ugyan szintén volt valóságalapjuk, de 
a hellénekhez már nem a szkítha világból jutottak, hanem 
Európa északnyugati körzeteiből. Masszala görög kolónia 

szülötte, Pittheusz, az i. e. 4. század második felében az Ón 
országába (Britanniába) utazott, onnan pedig Thuléba. 
Napjaink kutatói ezt a helyet egy Skóciától északra fekvő 
szigettel, Izlanddal, vagy Norvégia valamely részével azo- 
nosítják. 

Pittheusz hátrahagyta útleírását, de ebből csupán jelen- 
téktelen töredékek maradtak ránk. Pittheusz feljegyzéseit 
azonban felhasználták az antik csillagászok. Közléseit az 
ókori szerzők többnyire kétkedéssel fogadták, és csak sok- 
kal később bizonyosodott be, hogy adatai hitelt érdemel- 
nek. A fennmaradt töredékekben Pittheusz arról számol be, 
hogy Thulénál , az éjszaka igen rövid volt, s némely napokon 
bizonyos hónapokban csupán két, másokban három órát 
tartott, s hogy napnyugta után rövidesen fel is kelt a nap." 
Az i. sz. Tt. században Plinius ezt írta Thule vidékéről: ott 
, nyáron nincs éjszaka, télidőben pedig igen kevés a nap- 
világ. Néhányan úgy gondolják, hogy a tél megszakítás 
nélkül hat hónapig tart." Ebben a részletben, s néhány má- 
sikban is, Plinius Pittheusz beszámolóját összekapcsolta a 
szkíthákon túli északi területekre vonatkozó sokkal korábbi 
hagyományokkal. 

Vagyis, az északi országok leírásában több évszázad antik 
szerzői merítettek azokból az 1. e. 7-5. századra vissza- 
menő hagyományokból, amelyek a kortárs szkíthák közve- 
títésével jutottak a görögökhöz. 


A Rhipai-hegység a Rigvédában? 


A Rhipai, Rhipaia elnevezést a kutatók rendszerint görög 
eredetűnek tartják. Így vélik még azok is, akik elismerik, 
hogy az erről a hegységről való ismereteiket a görögök 
Szkíthiából szerezték. Már az ókorban is különféle feltevé- 

sekkel próbálták megmagyarázni a Rhipai elnevezés görög 
eredetét. Magyarázták a görög rhipe szóból, amelynek jelen- 
tése a szél "röpte, nyomása, rohama", vagy magának Görög- 
országnak bizonyos toponímiaai elnevezéseivel vetették egybe. 

Az efféle egybecsengések azonban aligha bizonyíthatják 
a Rhipai elnevezés görög eredetét, bár kétségtelen, hogy 
némely antik szerzőnél a név egyik vagy másik görög szóval 
vagy jelenséggel asszociálódott. Így például a rhipe "roham" 
jelentése a Boreász szélhez kapcsolódott, aki a hellének sze- 
rint a Rhipain lakott. Ez azonban nyilvánvalóan másodlagos 
kapcsolat, aminek semmi köze sincs a Rhipai-hegység ne- 
vének származásához. 

Hasonlóképpen, a hüperboreusz népnevet — amely erede- 
tileg nem kapcsolódott a Boreász névhez — később gyakran 
értelmezték mint , a Boreász lakhelyénél feljebb lakó nép" 
nevét. Volt persze több, másféle magyarázat 15 a hüper- 
boreusz névre, a nép valamely jellegzetességére építve. 

Az ilyen példák számát tovább növelhetnők. Így számos 
, magyarázatot" kínáltak a görög nyelvből kiindulva a szkí- 
tha elnevezésre, és hasonlóképpen a szkítha világ törzs- 
neveire 15. Az antik irodalomban található egyik magyarázat 
szerint például a szaka törzs neve a görög szakosz "pajzs" 
szóból származik. A szakák valóban viseltek csata idején 
pajzsot (a görögök pedig Jól ismerték a szaka harcosokat), 
de a szaka népnév, természetesen, nem görög, hanem iráni 
eredetű, és semmi köze sincs a pajzs szóhoz. 

Pontosan ez a helyzet a Rhipai-, Rhipa1a-hegység elne- 
vezéssel is: a görögök magyarázata nem elégséges a szó 
görögből való származásához. Ez az elnevezés először azok- 
nak a szerzőknek műveiben bukkan fel, akik már valós 15me- 
reteket szereztek Szkíthiáról meg a szkíthákon túli terüle- 
tekről és az ottani mitológiai elképzelésekről. Így már az 
1. e. 7. századi Alkman ismert néhány, a szkítha eposzra 

jellemző történetet, sőt az isszédonoszok létezéséről is 
tudott; az Arimaszpeiában pedig emlitik az isszédonoszokat, 
arimaszposzokat és griffeket, az Északi szél Rhipai-hegyi 
barlangját stb. Hekataiosz térképén a Rhipai-hegy előtt 
nemcsak az isszédonoszokat ábrázolta, hanem az arimasz- 
poszokat is. Tudott a Rhipa1i1-hegységről Aiszkhülosz és 
Szophoklész is, s tragédiáikban a szkítha folklór különféle 
elemei 15 felbukkannak, Damasztész pedig az isszédonoszok- 
ról, az arimaszposzokról, a havas Rhipairól és az Északi- 
tengerről mesélt. 

Magának a nagy északi hegyeknek a képzete már része 
volt a helyi szkítha hagyománynak, sőt a még sokkal ko- 
rábbi indoiráninak 15. Nem alaptalan feltételeznünk, hogy 
a hatalmas hegyek ismerete valamilyen formában tükröző- 
dött az indek legrégibb írott emlékében, a Rigvédában Is. 
E tekintetben különösen fontos egy ÁAgni tiszteletére énekelt 
himnusz egyik részlete (III. 5.). 

Agnit, a tűz istenét, aki az istenekhez eljuttatja az étel- 
és italáldozatot, aki , a szóma őre", a himnusz , sötétséget 
oszlatónak" nevezi, egyenrangúsítja Mitrával és Varunával, 
a nagy istenekkel, mondván, hogy , ő a hegyi patakok és 
hegyek Mitrája". Azután pedig azt olvassuk: , Ő [Agni)] 
őrzi a Ripa óhajtott csúcsát, a Madár lakhelyét; ő, a fürge, 
őrzi a Nap útját; ő, Agni, őrzi a központban (szó szerint a 
köldökben] a Hétfejüt; ő, a magasztos, őrzi az istenek de- 
rűjét." Az idézett részletet a Rigvéda homályos, rosszul értett 
szövegének tekintik. Különféleképpen fordítják, ellentétesen 
értelmezik. De a részlet értelme meglehetősen jól kibontható 
az indoirániak szent hegyéről való elképzelések révén. 

Az első sorban említett Ripa (vagy rip) szót a Rigvéda 
fordítói rendszerint föld" jelentéssel fordítják. De még ilyen 
értelmezés mellett is nyilvánvaló, hogy az adott szövegben 
hegyről van szó, hegycsúcsról (, földi magaslatról"). A szö- 
veg ezzel kapcsolatban a következő jellegzetességeket emeli 

ki: ott madarak élnek, pontosabban egy bizonyos különös 
madár; ott található a Szúrja-Nap mozgási pályája; ott a 
világ közepe, , köldöke", ahol a , Hétfejű" is; ott a vidámság, 
vagy a gyönyörök, az istenek hona. Ezen részletek bármelyi- 
két egybevethetjük a későbbi ind hagyomány elemeivel, s az 
Aveszta adataival. 

Mindenekelőtt a Nap mozgásával kapcsolatos közlés ér- 
demel figyelmet, minthogy pontos párhuzamai fellelhetők 
az indoiráni mitológiában a szent hegy körüli pályán forgó 
Nap képzetében. Az Aveszta szerint a nap állandóan , az 
Ahura Mazdá által létrehozott" úton haladva járja körül 
a szent hegyet; az ind eposzban pedig arról van szó, hogy a 
Nap-Szúrja sohasem hagyja el a mitikus hegyet, , akadály- 
talanul forog azon a pályán", amelyet számára a világ terem- 
tésekor jelöltek ki. 

Feltehető, hogy az említett Rigvéda-szövegben 15 Szúrjá- 
nak ugyanezen, az istenek által a hegycsúcs köré kijelölt 
útjáról van szó, s nyilvánvaló, hogy itt már a Mahábhárata 
és a későbbi indiai művek azonos képzeteinek előképe fogal- 
mazódik meg. 

, Az istenek gyönyörűségének honáról" szóló hagyomány, 
amely az említett Rigvéda himnuszban szerepel, valójában 
pontosan megfelel a későbbi ind és az ettől független iráni 
zóroasztriánus hagyományok képének, amely szerint az iste- 
nek boldog lakhelye a Mérun vagy a Hará Berezaitin talál- 
ható. Az óindek és óirániak ezeket a hegyeket a föld tám- 
pilléreinek gondolták, a világépület alapjának. Az Aveszta 
egy olyan elképzelést is megőrzött, amely szerint a világ- 
teremtés első eseménye a Magas Hará megalkotása lett 
volna. Ehhez hasonló leírásokat olvashatunk a Méruról a 
Mahábháratában és a puránákban. A Mérut mind a hindú, 
mind a buddhista művek ,,a föld közepének" nevezik. Nyil- 
vánvaló, hogy ugyanerről , a világ közepéről" van szó az 

adott Rigvéda himnuszban is, ahol e mitikus hegyeket (vagy 
, a föld magaslatait") a föld köldökének nevezik. 

Ismeretes, hogy a Mérut tekintették ama hét anyag (vagy 
sziget — dvípa) lelőhelyének is, amiből a létező világ felépül. 
A Méru vonulatait olykor úgy írják le, mint a nagy hegyek 
, hét bogát", vagy mint aminek hét csúcsa van. Ezt a hagyo- 
mányt számos purána őrizte meg, s Bírúni is továbbadja. 
Azt nehéz megmondani, hogy a Rigvéda ezen képzetei köz- 
vetlenül kapcsolatosak-e azzal az elképzeléssel, hogy , a kö- 
zéppontban (,a köldökben") őrzi Agni a Hétfejüt", de fel- 
tehetjük, hogy a későbbi ind hagyomány ebben az esetben is 
olyan ősi motívumokból táplálkozik, amelyek már a Rigvé- 
dában 15 felbukkantak. 

Végül pedig az utolsó motívum: a hegycsúcson madarak 
laknak. Az ind és iráni források különös gonddal hangsú- 
lyozzák, hogy a Hará Berezaiti és a Méru csúcsain állandóan 
madarak tanyáznak. , Égi madárrajtól szikrázott a Szent 
Hegy" - meséli a Mahábhárata a Méruról (mellesleg az antik 
írók szerint a Rhipai hegyeit 15 madarak , mérhetetlen fel- 
legei" borították). A szent hegyen élő madarak említése 
azonban nem csupán a leírás színesítésére szolgál: ez a mo- 
tívum Szerves részét képezi annak az indoiráni mítosznak, 
amely a szent növénynek, a szómának a magas hegyről 
történő elrablását beszéli el (részletesebben lásd alább). 

A Rigvéda Itt vizsgált részének valamennyi részlete köz- 
vetlenül Agni isten , tevékenységével" függ össze. Az epikus 
hagyomány szerint Agni azon istenek egyike, akik abban 
a távoli országban élnek, ahol a Méru emelkedik. A Maháb- 
hárata így beszél erről az országról: 


, Ítt állandóan ragyog Agni aszura, a víz-faló; 
Aki e tájon amritát iszik . . . 

Az látja majd, Szóma miként nő s fogy. 

Itt félévenként kel az aranyfürtű nap..." 

Az adott szöveg, mint azt B. L. Szmirnov, híres Mahábhá- 
rata-kutató és -fordító megállapította, igen ősi tradíciót köz- 
vetít. Erről tanúskodik Agninak a Mahábhárata korában 
már archaikus aszura-megnevezése - ezzel a névvel az óindek 
csak a Rigvéda korában illették isteneiket. 

A mai kutatók, amikor a rip szót föld" jelentéssel fordít- 
Ják, későbbi ind kommentátorok értelmezését veszik alapul. 
Csakhogy, arra az időre, amikor ezek a kommentárok meg- 
fogalmazódtak, a rip szó valódi jelentése már elhomályo- 
sult — a szót magát nem 15 használták, csak a Rigvédában. 
Ez azonban nem ad elégséges alapot a rip földként történő 
fordításához. Az avesztai , Hará csúcsa" és az epikus ind 
, Méru csúcsa" fordulatokhoz hasonlóan az lenne teljesen 
logikus, ha , a föld csúcsa" helyett , a Ripa csúcsaként" értel- 
meznék a fordítók. 

Mindamellett az sem zárható ki, hogy e szónak a Rigvédá- 
ban volt egy köznévi "hegy", "hegység" jelentése is. Így az is 
lehetséges, hogy a szkítha világban, s így a szkítha epikában 
is a hegy (Rhip, Rhipai) elnevezése egy eredeti, ősi rip, 
ripa - "hegy" szóra megy vissza. Figyelemre méltó, hogy a rep 
szó "hegy" értelemben megtalálható a finnugor nyelvcsalád 
ugor ágának egyik tagjában, a chanti nyelvben. E nyelv- 
csoportban a kutatók számos indoiráni kölcsönszó átvételét 
mutatták ki; s volt, persze, fordított irányú hatás is. Hasonló 
kölcsönzések az indoiráni és finnugor törzsek sok évszázados 
kapcsolatának eredményeként keletkeztek. Olyan kapcsola- 
tok nyomán, amelyek még a szkítha korban is fennálltak. 
Az ugor törzsek kialakulása körülbelül abban a nyelvi tér- 
ségben, areában zajlott, ahol a szkítha időkben olyan törzsek 
éltek, amelyeket a szkitha hagyomány a Rhipai-hegység 
területeihez kapcsolt: e népeknek ezen hegyvidékről a szkí- 
thákéhoz hasonló elképzeléseik és hiedelmeik voltak. 

A repülő risik 


Az északi nagy hegyek köré fonódott képzetkör elmarad- 
hatatlan alkotóelemei a , poláris" jelenségekről szóló tudósí- 
tások. Ez azt jelenti, hogy az , arktikus" téma feltétlenül 
része volt már annak a közös északi ciklusnak, amellyel az 
árják még az ősárja korban megismerkedtek. 

Ez a következtetés egyszersmind arra 15 magyarázat, amit 
e munka elején úgy vetettünk fel: vajon nem csupán kitalált, 
fantázia-termékek az , arktikus" vonatkozások az óind Iro- 
dalomban. Immár teljes meggyőződéssel mondhatjuk: nem, 
ezek minden ízükben valós elemek. De akkor honnan került 
az indek őseihez a távoli , sarki" országok ismerete? Lehet- 
séges volna, hogy mégis igaz Tilak elmélete, amely szerint 
az árja népek ősei valaha az Arktiszon éltek? 

A szkíthák pontosan tudták, hogy a , poláris" területek 
Szkíthiától és a vele közvetlenül szomszédos vidékektől 
messze északra terülnek el. Ezzel analóg elképzeléseket talá- 
lunk a távoli északi vidékekről az óind és óiráni epikában: 
e művek szerzői az északi tájat messze, Saját országuktól igen 
távolra helyezték, és elérhetetlennek, megközelíthetetlennek 
nevezték. A , poláris ciklus" (ős)árja eredetének a feltétele- 
zése lehetővé teszi azt is, hogy ezt a fontos részletet (ti. az 
északi területek messziségét és elérhetetlenségét) szintén úgy 
tekintsük, mint az északi országokra vonatkozó közös ős- 
árja képzetkör egy részét. Ahhoz, hogy tudjanak a sark- 
vidékről és az arktikus jelenségekről, sem a szkítháknak, 
sem a többi árja törzsnek nem kellett feltétlenül ezen a 
területen élnie. 

Ily módon tehát magának a szkítha, óind, óiráni epikus 
ciklusnak a tartalma mond ellent az arktikus árja őshaza 
tételének. S ezt a modern tudományok - a nyelvészet, a 
régészet, a történelem - megállapításai 15 megerősítik. Az 

Repülő risi és a szent madár Felhőkön lebegő risik. 
Dél-indiai relief, 1. sz. 7. század 


összehasonlító nyelvtudomány adatai alapján következtet- 
hetünk arra, hogyan éltek a különböző indoeurópai népek 
(közöttük az indoirániak) az együttélés korszakában. Az in- 
doeurópai törzsek ekkor már meglehetősen fejlett társadalmi 
és gazdasági viszonyokkal jellemezhető társadalomban éltek. 
Régi földművelési hagyományokkal rendelkeztek, ismerték 
a kerekes járműveket, s néhány munka- és harci eszközüket 
már fémből készítették. A régészeti leletek azt mutatják, 
hogy az ilyen fejlettségi szintet elért törzsek semmiképpen 
sem lakhattak sarkvidéki vagy azzal határos területen, ahová 
a fémkorszak annál 15 sokkal később köszöntött be, mint 
amikor az indoiráni törzsek elérték Elő-Ázsiát és Indiát. 

De hát akkor mégis mi módon jutottak az ősi árja népek 
a távoli északi országokra és sarkvidéki jelenségekre vonat- 
kozó konkrét ismeretek birtokába? Nézzük meg először 15 
azt, miként ábrázolják az indoiráni epikus alkotások az 
Északkal való , kapcsolatokat". Több legenda maradt fenn 
a mitikus északi országokba vezető útról, amely az óindek 
és óirániak számára megjárhatatlannak tűnt. A hagyomány 
szerint, ha valakinek sikerült is eljutnia oda, ez csak valami 

különleges, csodálatos módon történhetett. Ezek a , szeren- 
csések" rendszerint nem uralkodók vagy harcosok voltak, 
hanem szent férfiak, mágikus titkokat birtokló varázslók, 
híres papok, nagy tiszteletben álló bölcsek. A Mahábhárata 
több ilyen , utazást" is elbeszél. 

Gálava, a bölcs remete elhatározta, hogy eljut e távoli 
országokba. Elhatározásáról értesülvén, megjelent előtte a 
szent Garuda madár: , Elmegyünk együtt, tiszteletre méltó, 
elviszlek, ahova csak akarod, még ha a világ végére 15, men- 
jünk hát, Gálava, ne késlekedj . . ., ülj fel rám, kétszerszüle- 
tett, szállj fel hátamra!" És Gálava felült a szent madár há- 
tára, és repült, közben pedig az ég magasából előtáruló lát- 
vány lelkesítette: , Ó, repülő, látom, mintha szembejönnének 
az előttünk álló fák, s a föld, a tengerekkel, erdőkkel, feny- 
vesekkel, hegyekkel, mintha hajladozna a szárnyaid kavarta 
viharban . . . Sokféle halat látok, csodalényt, nágát [kígyót] 
s embereket..." 

Sok ősi regét beszélt el Judhisthira királynak Bhísma, 
a tiszteletre méltó bölcs. Az egyik ilyen történet szerint 
Nárada risi a Fehér-szigetre utazott, ahol az Északi-óceán 
közepén éltek a magukat isten szolgálatába állító , üdvözült", 
boldog férfiak. Hűségéért különleges erővel jutalmazta Nára- 
dát Nárájana-Visnu, a hatalmas isten. , Nárada előtt meg- 
jelenvén szólott az istenség: Menj, Nárada, ne késlekedj! . . .x 
Nárada pedig, elnyervén az óhajtott kegyet, megsokszoro- 
zott erejűként sietősen továbbindult." És felemelkedett a 
magasba, majd , az égből aláereszkedett a szélesen elterülő 
Tej-tengerhez, az amrita lelőhelyére, áldozattal tisztelte ott 
az istenek urát, s újra visszaindult, saját hazájába". 

S íme egy Bhísma által elbeszélt történet. Vjásza legendás 
bölcs fiának, a bölcs és jógában igen kiváló Sukának a lel- 
kében vágy kelt, hogy eljusson , az örök honba, hol nincs 
már szenvedés, és végtelen a boldogság" . 

Repülő apszarasz. Himálajai művészet, i. sz. 11-12. század 


, Felszállt a levegőbe . . ., az égig emelkedett. 
Az égbolton lépkedett, oly biztosan mozgott a szent, 
mint a szél. 
A felülmúlhatatlan bráhmanát, aki nagyságában Vinatá 
fiához hasonlított, 
Minden élőlény látta, amint felemelkedve a szél vagy a 
gondolat sebességével szállt, 
Ujjongó hangjuk mindenfelől szétáradt a végtelen térben, 
Szélsebes repülését látva, zengett az apszaraszok kara." 

Garuda. Miniatúra a Mahábháratához 


Az északi oldalon feltűnt az aranytól csillogó Méru-hegy. 
Amint közeledett hozzá Suka, meséli tovább Bhisma, ketté- 
vált a hegy csúcsa, hogy ne akadályozza az égi vándor útját; 
üdvözlésére siettek az égi lakók , Sukának, megpillantva őt, 
a kettényílt hegycsúcs között lebegve". Hosszú útja alatt 
Suka , gyalog lépdelt a földön, bár képes volt a légben Is 
repülni". Hatalmas folyókon s tavakon kelt át, hegyeken 
hágott keresztül, míg eljutott a Méruhoz. Eközben , külön- 
féle országokat látott, s Árjávarta országába is megérkezett 
ez a hatalmas muni... Véghez vitte útját, bejárta az eget, 
mint a madár." 

, Mint kérted — mondta Bhísma Judhisthira királynak -—, 
részletesen meséltem el neked: nekem egykor az isteni bölcs 
Nárada regélte, ó, rádzsa, s a példabeszédekben hatalmas 
jógi, Vjásza, szórul szóra, a szintiszta igazat." 


110 


Áriszteász repülése 


Igen sajnálatos, hogy maga a szkítha eposz nem maradt 
ránk, s hogy a szkíthák szellemi hagyatékát elsősorban antik 
szerzők szórványos, töredékes tudósításaiból ismerjük. Még 
ezekben a , külföldi" leírásokban is szerepel az a szerfölött 
érdekes epizód, amely az Arimaszpeia című epikus költe- 
mény szerzőjének, a görög Áriszteásznak a nagy északi 
hegyeken túlra történő , repülését" beszéli el. 

A mai kutatóknak csupán a mű töredékei állnak rendel- 
kezésükre, de mert az eposz igen népszerű volt, és gyakran 
idézték az 1. e. 6—5. század antik írói, általános vonásaiban 
rekonstruálhatjuk Ariszteász művének tartalmát. A mű el- 
beszélte szerzőjének a szkíthák területére tett utazását, amely- 
nek során az isszédonoszokig eljutott, s beszámolt vissza- 
útjáról 15. Az Arimaszpeia különféle népek szokásainak, kül- 
sejének és életformájának leírását tartalmazta, részleteket 
közölt a szkíthák és szomszédaik epikus hagyományanyagá- 
ból, az azokban szereplő különféle fantasztikus lényekről, 
akiknek a lakóhelyét az isszédonoszokon túli területekre 
helyezte. 

A hagyomány teljesen valóságos ismereteket őrzött meg 
Ariszteászról. A Márvány-tenger egyik szigetén levő görög 
kolónia, Prokonnészosz egyik előkelő polgárcsaládjában 
született. Beavatták Apollón titkos kultuszába. Apollónt, 
az égi fény istenét, Phoiboszt, az egyik legfőbb istennek tekin- 
tették mind magában Görögországban, mind a görög koló- 
niákon, Dél-Itáliától egészen a Fekete-tenger északkeleti 
partvidékéig. Az egész hellén világban különös tiszteletben 
részesítették Apollón Délosz szigeti és Delphoiban levő 
szentélyét. Nagy hirre tett szert a delphoi jósda papnője, a 
Püthia, aki, miután bódító kigőzölgéseket lehelt be, és babér- 
levélből készült izgatószereket vett be, eksztatikus állapotba 

került, és eljövendő eseményekről jósolt. Apollón kultuszá- 
hoz kapcsolódott a hüperboreuszokról és az Apollón leg- 
főbb szentélyének küldött ajándékukról szóló legenda is. 

Az a hiedelem, hogy a hüperboreuszok országa messze 
északon, Szkíthián túl található, a görög világban már 
Ariszteász előtt ismert volt. Feltehető, hogy a szkíthákon 
túli hüperboreuszokról szóló történeteket Ariszteász szülő- 
városában 15 ismerték, minthogy az a görög földről a Fekete- 
tenger északi partvidékére vezető út mentén feküdt. Minden 
bizonnyal ezek a legendák 1s szerepet játszottak abban, hogy 
Ariszteász vállalkozott e rejtelmes nép felderítése céljából 
a messzi északra teendő fáradságos utazására. , Phoibosz 
támogatásával", meséli Hérodotosz, Ariszteász Szkíthiába 
indult, majd egészen az isszédonoszokig jutott. Az antik 
hagyomány fenntartotta annak emlékezetét is, hogy Árisz- 
teász talán a hüperboreuszok elérhetetlennek tartott orszá- 
gába 1s eljutott. 

Az antik világban sok furcsa és csodálatos történet kerin- 
gett ÁAriszteászról. Közülük néhányat Hérodotosz is feljegy- 
zett: egyszer Ariszteász bement egy posztóványoló műhe- 
lyébe, és ott meghalt. A ványoló tulajdonosa, látva Árisz- 
teász élettelen testét, értesítette annak rokonait a halálról, 
hanem amikor azok odaérkeztek, hogy az elhunytnak meg- 
adják a végtisztességet, , nem lelték ott Áriszteászt sem ele- 
venen, sem holtan". Ezzel kapcsolatban Hérodotosz idézi 
egy küzikoszi polgár vallomását, aki azt állította, hogy ő 
találkozott és beszélgetett is Ariszteásszal ugyanabban az 
időben, amikor Prokonnészoszban halottnak vélték. 

A későbbi tradícióban az is megőrződött, hogy Áriszteász 
képes volt saját akaratából eltávolítani lelkét a testéből, 
azután pedig visszaidézni. Plinius sok olyan történetet tu- 
dott, amelyek szerint Áriszteász lelke a száján át varjú képé- 
ben , kirepült". Hasonló történetet már Hérodotosz 15 ismert: 
Áriszteász megjelent Metapontionban (az egyik dél-itáliai 

görög gyarmatvárosban), és , meghagyta, hogy emeljenek 
Apollón tiszteletére oltárt, s helyezzenek mellé egy szobrot 
Áriszteász felirattal". Hérodotosz továbbadja azt a meta- 
pontioniaktól hallott történetet is, hogy Ariszteász koráb- 
ban, Apollónt követve, állítólag varjúvá változott. 

Athénaiosz, 1. sz. 3. századi görög grammatikus szerint 
— aki e közlését korábbi forrásokból merítette — Metapon- 
tionba Ariszteász állítólag a hüperboreuszoktól került. És 
íme, hogyan írja le Ariszteásznak a hüperboreuszokhoz tör- 
ténő , repülését" türoszi Maximus (i. sz. 2. század) sztoikus 
filozófus: , Ő maga [Ariszteász] mesélte, hogy amikor a lelke 
elhagyta testét, és a levegőben szállt, görög és idegen tájak, 
szigetek, folyók felett repült át; hogy utazásának a végcélja 
a hüperboreuszok országának a meglátogatása volt — ily 
módon tehát gazdag ismereteket szerzett mindenféle szokás- 
ról, másféle tájakról és éghajlatokról, tengeri öblökről és a 
folyók áradásáról." 

, Prokonnészoszi származású volt - írja továbbá Arisz- 
teászról türoszi Maximus -, akinek teste az élet alig érzé- 
kelhető jeleivel feküdt, olyan állapotban, amely nagyon 
közel van a halálhoz, ugyanakkor lelke elhagyta testét, és az 
égben barangolt, mint a madár, felülről véve szemügyre 
mindent -— földet, tengert, folyókat, városokat, népeket . . ., 
aztán a lélek, visszatérvén, életre keltette a testet, s az külön- 
böző olyan dolgokat beszélt el, amelyeket a lélek látott és 
hallott." 

Ezek az ÁAriszteászról szóló, szokatlan legendák különösen 
Apollón kultuszának követői között voltak népszerűek, 
részben a püthagoreusok között is, akik ezt a hagyományt 
beépítették a lélek , utazásairól" való képzeteikbe. Napjaink 
kutatói nem értenek egyet az Áriszteászról szóló legendák 
értelmezésében: néhányan úgy vélik, hogy az AÁrimaszpeiában 
a Szkíthiára vonatkozó konkrét ismereteken kívül helyet 
kapott a transzban levő lélek , utazásainak" leírása is, azaz 

a sámánkultuszból kölcsönzött képzetek, amelyeket — né- 
mely tudósok szerint — igen széles körben ismertek a szkíthák 
Is. Más kutatók feltételezik, hogy Ariszteász valóban be- 
utazta Szkíthiát, s azon túl, az isszédonoszokhoz is eljutott, 
a lélek vándorlásával kapcsolatos történetek pedig sokkal 
később keletkeztek, már teljesen görög közegben, majd 
utóbb a püthagoreus tanítások részévé váltak. 

A két nézet azonban közös nevezőre hozható. A forrás- 
adatok semmi kétséget sem hagynak afelől, hogy Áriszteász, 
az Árimaszpeia szerzője, valóban járt Szkíthiában, s az isszé- 
donoszokig is eljutott. Ugyanakkor a , samanisztikus" ele- 
mek az Áriszteászhoz kapcsolódó hagyománynak kétség- 
telenül részét alkották már a püthagoreus iskola előtt, attól 
függetlenül; ez világosan kiderül Hérodotosz közléseiből is. 
Ő ugyanis nemcsak az Ariszteászról szóló legendákat is- 
merte, hanem tudott egy bizonyos Abarisz nevű , hüper- 
boreuszról" is. Későbbi antik szerzők még részletesebben 
őrizték meg ezt a hagyományt: , A hüperboreuszok orszá- 
gából érkezett a szkítha Abarisz . . ., papi teendőkben igen 
járatos személy... Ő, az Apollón Hüperboreusztól kapott 
nyílvesszőn folyókon, tengereken és egyéb áthatolhatatlan 
helyeken jutott át, mintha a levegőben utazott volna. . . 
Utazása idején — tartja a szóbeszéd - tisztító szertartásokat 
végzett, pestist és más járványos betegségeket gyógyított . . ., 
földrengéseket jósolt meg hitelt érdemlően . . ., viharos sze- 
leket csendesített le . . ,, folyók és tengerek háborgását csil- 
lapította le." Ezeken az Ariszteászról szőtt legendákon már 
észrevehető a régi téma későbbi görög (és részben püthago- 
reus) átdolgozása, amelyre ugyanakkor továbbra is hatottak 
a szkítha világ vallási képzetei. 

Mindenesetre, már az Ariszteásszal kapcsolatos legrégibb, 
későbbi átdolgozásoktól mentes hagyományanyagból el- 
különíthetünk néhány , samanisztikus" vonást: az élette- 
lenné vált testtől elszakadó lélek önálló , utazását", a ma- 

dárrá (varjúvá) változást, a lélek , repülése" során meg- 
ismert, távoli országokról és népekről szóló leírásokat, s 
mindez különleges, kultikus ihletettség, megszállottság álla- 
potában történik. 

Természetesen az sem tagadható, hogy a görög vallásban, 
s részben magában Ápollón kultuszában 1s voltak bizonyos, 
a Samanizmushoz közeli jegyek, de az Áriszteásszal kapcso- 
latos antik elbeszélések nem maguknak a görögöknek vallási 
és mitológiai nézeteit tükrözték. Mint több más epikus téma 
és mitológiai motívum, amelyet a szkítha világból kölcsö- 
nöztek a görögök, ugyanúgy , Áriszteász samanizmusa" 15 
közvetlen átvétel a szkíthák és északi szomszédaik vallási 
képzeteiből. Ezt külön is alátámasztják az Áriszteász szkí- 
thiai és a szkíthákon túli területekre, az isszédonoszokhoz 
tett utazására vonatkozó adatok. ÁAriszteásznak az áthatol- 
hatatlan északi hegyeken túl élő hüperboreuszokhoz tett 
látogatását értelmezhetjük sámáni , repülésként" is, mint 
sámáni hallucinációt, amelyet önkívületi állapotban élt át 
(mint a sámán által eksztázisban véghezvitt rituális cseleke- 
detet). 

A samanizmus mint specifikus vallási forma Szibéria, 
Észak-Ázsia és Északkelet-Európa népeinél volt kivált- 
képpen elterjedt. Az óind és óiráni népek (köztük a szkíthák) 
vallása egészében egy teljesen más típushoz tartozik. Ugyan- 
akkor kétségtelen, hogy a szkíthák mitológiai és epikus 
világa, valamint az északi népek mitológiai rendszere között 
sok közös vonást találhatunk. Mi több, néhány mai kutató 
(például a német K. Meuli) az antik irodalom Szkíthiára 
vonatkozó anyagaira támaszkodva, elkülönítette az északi 
samanizmusnak a szkítha vallási gyakorlatba átkerült ele- 
meit. K. Meuli különös nyomatékkal hangsúlyozta a , szkíi- 
tha samanizmus" és az Urál-vidék, illetőleg az Urálon túli 
területek finnugor népeinek vallási nézetei és gyakorlata 
közötti hasonlóságot. 

Annak az anyagnak az alapján, amely a sztyeppei törzsek- 
nek és a tőlük sokkal északabbi területek népeinek vallási 
rendszere között oly sok rokon vonást mutat a szkítha kor- 
ban, azt gondolhatjuk, hogy Szkíthia törzsei éppen ebben 
a korszakban kölcsönözték azokat északi szomszédaiktól. 
De teljesen elképzelhető egy másféle következtetés is: a 
, Samanikus réteg" már megvolt a szkíthák ősvallásában, 
s minthogy a samanizmus elemei kimutathatóak az óind 
és óiráni vallási szövegekben is, keletkezése visszavezethető 
a közös ősárja korhoz. Ezt a feltevést erősíti meg azoknak 
az adatoknak az elemzése is, amelyek az ősi árják és az erdő- 
övezet északi törzsei — a finnugor nyelvcsalád ősei — közötti 
kapcsolatokról vallanak. 


Árják és finnugorok 


Napjainkban a finnugor nyelvcsaládot a lappok, finnek, 
észtek, karjalaiak, mordvinok, marik, udmurtok, komik, 
manysik, chantik, magyarok stb. alkotják. Őseik egykor 
Északkelet-Európa és az Urál erdős vidékét lakták. (Az orosz 
évkönyvekben csugy, vesz, merja, muroma, jugra stb. néven 
emlitik őket.) A mai finnugor nyelvek közül csupán a magyar 
elterjedési területe esik távol az említett vidéktől, de az 1s 
csupán a 9. században került Közép-Európába, miután az 
Urálon túlról és a Volga mentéről elvándoroltak azok a tör- 
zsek, amelyeket az orosz évkönyvek ugoroknak neveztek. 
Valamennyi finnugor nyelv közül a magyar áll a legközelebbi 
rokonságban az Urálon túli népek - a chantik és manysik — 
nyelvével. E három nyelv együttesen alkotja a finnugor 
nyelvcsalád ugor ágát, a többiek a finn-permi ághoz tartoz- 
nak. A kutatók úgy vélik, a finnugor törzsek kialakulásának 
területe a Volga-vidék és a Káma folyónak az Urálig terjedő 


116 


Ember-madár. Szibériai sámánöltözék darabjai 


erdővidéke volt, s a nyugati finnségi törzseknek (a finnek, 
észtek, karjalaiak őseinek) nyugat felé történő mozgása 
későbbi korban következett be. 

Eredetüket tekintve a finnugor nyelvek nincsenek rokon- 
ságban az árja nyelvekkel, amelyek egy teljesen más, az úgy- 
nevezett indoeurópai nyelvcsaládhoz tartoznak. Éppen ezért 
a finnugor és indoiráni nyelvek közötti számos lexikai egye- 
zés nem genetikus összefüggésről árulkodik, hanem a finn- 
ugor és árja törzsek közötti mély, hosszan tartó és sokoldalú 
kapcsolatokat bizonyítja. Ezek a kapcsolatok még az ősárja 
korban kezdődtek, s folytatódtak a közös árja korszakban, 
miután pedig megtörtént az árjáknak indekre és irániakra 
való szétválása, a kapcsolatok a finnugor és iráni nyelvű 
törzsekre szűkültek. 

Az indoiráni nyelvekből kölcsönzött finnugor szókincs 
meglehetősen tarka. Találhatók benne számnevek, rokon- 
ságot jelölő fogalmak, állatnevek stb. Különösen jellegzete- 
sek a gazdasággal, munkaeszközökkel, fémekkel kapcsola- 
tos kölcsönszavak (például "arany": az udmurtban és komi- 
ban zarnyi, a chantiban és manysiban szornyi, a mordvinban 

szirnye, az irániban zaranja, a mai oszétban zerin). Megálla- 
pítottak egy sor egybeesést a földművelési terminológiában 
is (mag, árpa" stb.); az indoiráni nyelvekből származnak 
több finnugor nyelv "tehén, "borjú, "tej, "kecske, juh, 
"bárány, birkabőr, "gyapjú, nemez! stb. jelentésű szaval. 

Ezek a megfelelések általában azt mutatják, hogy a fej- 
lettebb gazdálkodást folytató sztyeppei törzsek hatottak az 
északi erdővidék lakosságára. Bizonyító erejűek a finnugor 
nyelveknek kölcsönzött indoiráni lótenyésztési szakszavak 
Ccsikó", "nyereg" stb.). A finnugorok minden bizonnyal déli 
sztyeppei szomszédaik révén ismerték meg a háziasított 
lovat. A sztyeppei lótenyésztő törzsekkel fennálló huzamos 
kapcsolat kifejezésre jutott az erdei törzsek — közöttük a sok 
száz évig a tajgában lakó ugorok - nyelvében, eposzában, 
vallási képzeteiben Is. 

Középkori forrásokból ismeretes, hogy az ugor törzsek 
még ekkor is óriási területeket laktak az Északi-Uráltól nyu- 
gatra eső vidéken is. E törzsek kialakulása nyilvánvalóan 
jelentékenyebb volt a délibb körzetekben, a sztyeppehatár 
mentén. Az ugor nyelvek, tehát a magyar is, közös eredetű 
lótenyésztési szókinccsel rendelkeznek. Közülük több iráni 
eredetre vezethető vissza. A néprajzkutatók által a 18. szá- 
zadban, a 19. század elején gyűjtött anyag azt mutatja, hogy 
az Urálon túli területen élő ugorok vallási hiedelmeiben és 
mitológiájában fellelhetők az ősi lókultusz maradványat. 
A chanti epikus énekek lovas hősökről énekelnek, akiknek 
seregei hatalmas porfelhőt kavarnak. A legendabeli manysi 
isten — a föld ura és az emberek védelmezője: Mir-Szuszne- 
chum - lovasként jelenik meg, és a világot szárnyas fehér 
paripán járja be. A legfontosabb áldozati állat rendszerint 
a rénszarvas volt, de a legmegtisztelőbb áldozati állatnak 
a lovat tekintették, kiváltképpen a fehéret. A leghőbben 
óhajtott és legértékesebb áldozat a lóáldozat volt az árja 

törzsek vallási gyakorlatában is; különösen tiszteletben ré- 
szesítették a fehér lovat. 

Ámbár az ilyen példák száma nem túl nagy, bizonyító 
erejük meglehetősen jelentős a finnugor és árja törzsek haj- 
dani kapcsolata szempontjából. E kapcsolatok lecsapódása 
nyomon követhető az óind és óiráni hagyományokban is, 
amelyek sokkal későbbi korban rögzültek, akkor, amikor 
ezen országok törzsei és népei már hatalmas államokat hoz- 
tak létre, szellemi kultúrájuk, társadalmi szerkezetük, poli- 
tikai viszonyaik pedig már jelentős mértékben különböztek 
a korábbitól, amely az ős- és közös árja korszakban jelle- 
mezte őket, vagyis amikor lehetségesek voltak az ind árják 
és Írán perzsa törzsei, valamint a mai finnugor népek ősei 
közötti kapcsolatok. 


A hatalmas állam uralkodója 
és a tajgai nép Istene 


Az 1. e. 6. század közepe táján Délnyugat-Irán perzsa 
törzseinek segitségével létrejött az Akhaimenida birodalom. 
I. Dareiosznak, a dinasztia legjelentősebb uralkodójának 
trónralépését drámai és talányos események előzték meg. 
A hatalmas birodalom sok országot foglalt magában: Egyip- 
tomtól és az Égei-tengér partvidékétől Közép-Ázsiáig és az 
Indus völgyéig terjedt. I. e. 530-ban belső-ázsiai lovasokkal 
vívott csatában elesett a birodalomalapító Nagy Kürosz. 
Két fia közül az idősebb, Kambüszész lépett a trónra, a fia- 
talabb pedig, Bardija, a legfontosabb tartományok hely- 
tartója lett. Behisztuni feliratán Dareiosz, valamint az 
eseményt elbeszélő antik szerzők elmondják, hogy Kam- 
büszész megparancsolta: öljék meg Bardiját, mivel fivérében 

veszélyes ellenfelet sejtett. A herceg meggyilkolásáról csak 
néhány, az uralkodóhoz igen közel álló személy tudott. 
ITrónja megszilárdításában bízva Kambüszész Egyiptom 
elleni hadjáratra indult, ami három évébe került. Az ural- 
kodó számításába azonban hiba csúszott. Iránban zavargá- 
sok kezdődtek, és államcsíny történt: az 1. e. 522. év március 
11. napján egy magát Bardijának nevező személy ragadta 
kezébe a hatalmat. A források azt beszélik, hogy az új ural- 
kodó bámulatosan hasonlított az igazi hercegre. 

A fordulatról értesülve Kambüszész sietve Íránba indult, 
de útközben, Szíriában, rejtélyes körülmények között meg- 
halt: némely feljegyzés szerint sebesüléstől, amelyet véletle- 
nül saját maga idézett elő lóra szállás közben; más adatok 
viszont arról szólnak, hogy az uralkodó ellen merényletet 
követtek el. Ekkor tehát , Bardija" lett az egész birodalom 
ura. Héthónapos, rövid uralkodása alatt számos fontos tár- 
sadalmi és vallási reformot hajtott végre. Ugyanakkor hét 
perzsa főúr, közöttük Dareiosz, összeesküvést szőtt az ál- 
Bardija ellen. 522. szeptember 29-én behatoltak az uralkodói 
palotába, megölték a királyt és legközelebbi híveit. Dareiosz 
lett az új uralkodó. Az ál-Bardija reformjait megváltoztatták. 

Ez a történtek hivatalos perzsa változata, s ekként beszéli 
el néhány antik szerző 15. Számos mai kutató ugyancsak így 
fogadja el. De vajon teljesen hihető-e ez az elbeszélés ? Esetleg 
nem Dareiosz és párthívei találták-e ki, akik félreállították 
a számukra kellemetlen uralkodót? Hiszen nehéz például 
azt elhinni, hogy évekig sikerült titokban tartani Kürosz 
fiának, a tényleges trónörökösnek a meggyilkolását, az ál- 
Bardija viszont, anélkül, hogy felismerték volna, trónra lé- 
pése előtt a helytartó szerepét játszhatta. Áz 15 igen lényeges, 
hogy a legrégibb ránk maradt antik hagyomány miként 
beszéli el ezt az eseményt. Aiszkhülosz Perzsák című tragé- 
diájában az összeesküvők által meggyilkolt királyt egyálta- 
lán nem nevezik álnak, bitorlónak. S lehetséges, hogy az 

Az Akhaimenidák szent városának, az 1. Dareiosz alapitotta 
Perszepolisznak romjai 


Akhaimenida birodalom trónján hét hónapon át a valódi 
Bardija, Kürosz fia uralkodott, nem pedig az ő nevét felvevő 
trónbitorló (ezt a nézetet vallja, részletes érveléssel, M. A. 
Dandamajev szovjet keletkutató is). 

A Dareiosz trónra lépésével kapcsolatos rejtélyeknek ezzel 
még nincs vége. A hét összeesküvő közül miért éppen Da- 
reiosz lett az új király? Talán valamilyen előjogokat élvezett 
a trónra lépéshez, s már az összeesküvés megszervezésekor 
felmerült, hogy siker esetén ő lesz a király? Behisztuni fel- 
iratán Dareiosz kétségkívül magának tulajdonítja a fő sze- 
repet a trónbitorló trónfosztásában, s önmagát tünteti fel 
az összeesküvés megszervezőjének. Az antik források azon- 
ban másképpen írják le az eseményt, s az összeesküvésben 
a fő szerepet nem Dareiosznak, hanem a többi résztvevőnek 
tulajdonítják. Dareiosz emellett nem 15 volt a legközelebbi 
rokona vagy közvetlen örököse Kürosznak és Kambüszész- 
nek; továbbá, az összeesküvők közül néhányan szintén az 
Akhaimenida nemzetséghez tartoztak. Sőt, amikor felve- 
tődött az a kérdés, hogy ki legyen az ál-Bardija félreállítása 
után a király, Dareiosznak még az apja és nagyapja 15 élt. 

Az antik szerzők érdekesebb történetet őriztek meg arról, 
miként szerzett Dareiosz jogot a trónhoz. A trónbitorló 
megölése után az összeesküvők mérlegelni kezdték, ki legyen 
közülük az új király. Egyikük sem akart lemondani a másik 
javára. Végül abban egyeztek meg, hogy a következőképpen 
oldják meg a vitát: másnap hajnalban valamennyi jelöltnek 
ki kell lovagolnia egy megadott helyre (Pompeius Trogus 
szerint a királyi palotához). A királyi hatalom pedig azé 
legyen, akinek a lova elsőül nyerít napkeltekor. 

A szerencse Dareiosz mellé szegődött, ő lett az Akhai- 
menida birodalom ura. A legfőbb isten , kegyének" tekinti 
trónra jutását Dareiosz maga is: Ahura Mazdá - az égbolt 
ura — adta kezébe a hatalmat, ő tette uralkodóvá és törvény- 
hozóvá, hatalmas területeket adván neki; amikor ellenséges- 

A perszepoliszi felvonulási diszlépcsőt ékesítő relief részlete 


K ihallgatás Dareiosz király udvarában. Perszepoliszi relief 

kedés és lázongás ütötte fel a fejét, őt választotta, hogy 
helyreállítsa a földön a rendet, és biztosítsa az emberek bol- 
dogulását. Ekként nyilatkozik feliratain Dareiosz. 

. . . A messzi égben lakozik a legfőbb isten, Numi-Tórem, 
az ég ura. Távol van a földi világtól, és rendszerint nem is 
avatkozik az emberek dolgába. Egyszer azonban zűrzavar, 
ellenségeskedés és öldöklés hatalmasodott el a földön. Ebben 
részt vett Numi-Tórem hét fia is. akiket atyjuk a földre kül- 
dött. Elhatározta az isten, hogy megszünteti a villongást, 
rendet teremt a földön, és egyetlen uralkodót választ ki. 
Alászállt az égből, és így szólt fiaihoz: az lesz közületek az 
uralkodó az emberek és fivérei fölött, aki holnap pirkadatkor 
elsőként ér palotámhoz, és lovát az ezüstoszlophoz köti. 
Mindnél korábban érkezett Mir-Szuszne-chum, a legifjabb 
fivér, s lovát az ezüstoszlophoz kötötte. Így lett ő a föld ura. 
Megparancsolta Numi-Tórem a többi fiának, hogy elöl- 
járójukként tiszteljék Mir-Szuszne-chumot, az embereknek 
pedig, hogy , legfőbb vezetőjüknek és bírájuknak" tekintsék. 
Az ifjú uralkodónak , meghagyta, hogy gondoskodjék az 
emberekről". Ettől kezdve az emberek jólétben és gazdag- 
ságban éltek , az emberekkel törődő" Mir-Szuszne-chum 
fennhatósága alatt. 

Ezt a legendát N. L. Gondatti, 19. századi utazó és etnog- 
ráfus jegyezte fel a manysiknál. Akaratlanul is szembeötlik 
a perzsa trónra lépő I. Dareiosszal való párhuzamosság. 
Mindkét elbeszélés alapját a hppomanteia — a ló segítségével 
történő királlyá választás — adja. Egybeesik ezenfelül a két 
legendában egy sor fontos részlet is: a döntő eseményre a 
következő nap hajnalán kerül sor, s az a nap keltéhez kap- 
csolódik; az ugor legendában a legfőbb úr palotájának 
ezüstoszlopához kellett a vetélkedő fivéreknek lovukat köt- 
niük, a vitázó perzsák ügye ugyancsak a királyi palotánál 
dőlt el (mi több, Hérodotosz elbeszélésében arról is szó van, 


124 


hogy lovakat vezettek a vetélkedés színhelyére); mindkét 
legendában egybeesik a trónkövetelők száma 1s. 

Nem lehet kétséges, hogy a két legenda kapcsolatban áll 
egymással. Ha a ló segítségével történő királyválasztás szo- 
kása jól ismert gyakorlat volt az óindoirániak vallási és 
epikus hagyományában (s fellelhető néhány más indoeurópai 
törzsnél 15), akkor a manysik ősei aligha találtak ki ettől 
függetlenül egy különben teljesen egybevágó királyválasz- 
tási gyakorlatot. 

Minden alapunk megvan tehát ahhoz, hogy feltételezzük, 
a legenda manysi változata azoknak az iráni nyelvű törzsek- 
nek köszönhető, amelyek egykor a finnugorok őseinek szom- 
szédságában éltek. Mindemellett a Mir-Szuszne-chum tajgai 
népének istenéről szóló legenda segítséget ad ahhoz, hogy 
tisztázzuk I. Akhaimenida Dareiosz királlyá választásának 
néhány, az iráni tradícióban fennmaradt vonatkozását. 

Attól függetlenül, hogy valóban hippomanteia révén ke- 
rült-e Dareiosz trónra, vagy sem, a lényeges az, hogy maga 
a hagyomány még az Akhaimenida birodalom korában is 
létezett az ókori Iránban. 


Sarabha, a titokzatos vadállat 


Még egy érdekes bizonyságát adják az indoirániak ősei és 
a finnugorok ősei közötti hajdani kapcsolatokra a sarabha 
nevű titokzatos vadállatról szóló ind mesék. Sarabhát rend- 
szerint úgy írják le, mint hatalmas, vad állatot, amely még 
az oroszlánnál 15 erősebb. Az óindek a sarabhát astapadának 
(nyolclábúnak) nevezték, és havas hegyek , lakójának" gon- 
dolták. Igaz, a sarabha külsejére vonatkozó elképzelések 
különfélék és ellentmondásosak voltak. A legrégibb indek 
meg sem tudták pontosan magyarázni, miféle vadállatról 

Akhaimenida harcosok a szuszai palotából. I. e. 5. század 


Oroszlán-griff a szuszai palotából. I. e. 5. század 


van szó: még a tevével is összehasonlították, olykor a kecs- 
kével, de leggyakrabban a szarvasok , családjával" hozták 
kapcsolatba. 

A sarabha figurája igen népszerű volt a buddhista iroda- 
lomban is. Két buddhista dzsátakának egyenesen a főszerep- 
lője. Buddha néhány alkalommal emberi alakot öltött, más- 
kor állatiít vagy istenit. A dzsátakák, noha vallási művek, 
számos népszerű legendát és állatmesét 1s tartalmaznak, kü- 
lönféle folklorisztikus témákat, amelyek nagyon ősi mitoló- 
giai képzetekhez kapcsolódnak. 

, Egy bizonyos távoli helyen, ahol ember nem jár, ember- 
hang nem hallható, ahol harci kocsi vagy szekér kereke nem 
zörgött még, ahol a földet vándor lába még nem érintette . . ., 
élt sarabha formában Buddha. Hatalmas erejű, gyors, nagy 
és erős testű volt . . ." Egyszer egy király, vadállatot üldözve, 
eltévedt, s arra a távoli helyre vetődött. Amint megpillan- 
totta a sarabhát, azonnal ráemelte nyilát, de a célba vett 
állat futásnak eredt. A sarabha , útjába hatalmas szakadék 
került, gyorsan átugrotta, mint egy tócsát, és tovább mene- 

kült". Ez és a többi dzsátaka is hangsúlyozza a sarabha külö- 
nös erejét, kivételes ügyességét, ami lehetővé teszi, hogy még 
a legtapasztaltabb vadász halált hozó nyilát is elkerülje. 
A sarabhát, meséli a dzsátaka, a leghozzáértőbb vadászok 
fogták közre, akik azzal kérkedtek, hogy egykettőre végez- 
nek vele. A vadállat azonban ügyes volt, olyan művészien 
kerülte el a rálőtt nyilakat, hogy a vadászok nem tudták 
megsebesíteni, szélsebes futásával mindig sikerült elmene- 
külnie. 

M: tehát az ind legendák e fantasztikus állata, ez a nyolc- 
lábú, erdőn lakó sarabha, amelynek hatalmas ereje és gyor- 
sasága lehetővé teszi, hogy a legkiválóbb földi vadászok 
gyilkos nyilát elkerülje? Lehetséges-e, hogy ez csupán mese- 
beli, kitalált állat, amely létezését az ind elbeszélésekben csak 
az emberi képzeletnek köszönheti? Nem, az erdei sarabhát 
nem az óindek találták ki. Ez az állat az északi erdők állata, 
a rénszarvas, amelyet bizonyára ismertek őshazájukban az 
indek ősei Is. 

Az óind sarabha szó, ahogy ezt még a 20. század elején 
Munkácsi Bernát magyar tudós bebizonyította, megfelel az 
Urálon túli területeken élő ugorok - chantik és manysik — 
rénszarvast jelölő szavának, a szarp-, illetve sorpnak. E sza- 
vak közvetlen kapcsolatának bizonyítékát adja az óindek 
soklábú sarabhájáról szóló meséknek és az ugorok rén- 
szarvasról szóló történeteinek összehasonlítása is. Íme, pél- 
dául, egy legenda, amelyet a 19. században jegyzett fel az 
obi1-ugoroknál N. L. Gondatti. Kezdetben a rénszarvas az 
égben lakott, és hatlábú volt. Senki sem bírta utolérni, ha 
gyors iramú futásnak eredt. De önhitté vált a rénszarvas, 
és kérkedni kezdett erejével meg gyorsaságával. Értesülvén 
erről a legfelső világ istene, Numi-Tórem, elküldte égi baj- 
nokát, hogy büntesse meg a rénszarvast. A csodálatos hős 
sokáig üldözte az égben a szarvast, míg végül is utolérte. 
Két hátulsó lábát levágta, és ledobta a földre. A rénszarvas- 


128 


Karmai között szarvast tartó griff. 
Bőrdiszités egy paziriki kurgánból 


nak négy lába maradt, s az ember ezentúl gyakran zsákmá- 
nyul ejtette. A hatlábú rénszarvas emléke, szól a hagyomány, 
a Nagymedve (népi nevén Szarvascsillagzat) formájában 
megmaradt az égen, S az út, amelyen az égi vadász űzte a 
szarvast, nem más, mint a Tejút (a Szarvas útja). E legenda 
egy másik változata szerint Tunk-poch isten vadászott a hat- 
lábú rénszarvasra. Sokáig űzte az égen szent fából készült 
siléceken, de csak amikor a szarvas aláereszkedett a kő- 
ösvényre, érte utol a vadász, és vágta le két lábát. Az égi 
rénszarvas szokványos földi állattá változott, s azontúl 
Észak tajga-erdeiben élt. 

A szent rénszarvas vadászatával kapcsolatos téma — amely 
sajátságos kozmológiai képzetekhez fűződik — a néprajzi 
irodalomban másutt is felbukkan; jól ismert például az 
evenkiknél gyűjtött anyagban. G. M. Vasziljevics szovjet 
etnográfus e mesének több változatát is feljegyezte. Három 
vadász rénszarvasvadászatra indult. Amikor azonban meg- 
pillantották az égi vadat, a fő vadász, aki azt ígérte, hogy 
könnyen elbánik a rénszarvassal, megijedt és elfutott; ezért 
folytatódik mindmágg az égi szarvas vadászata: a Nagymedve 

négy csillaga a szarvast jelképezi, a többi három pedig a 
vadászokat. 

Az indusoknak a sarabhára vonatkozó elképzelésével 
kapcsolatban különösen érdekes a szibériai rénszarvas- 
legendák néhány mozzanata. Az égi rénszarvas a felső világ 
tajgájában él: nappal gyakran elrejtőzik és láthatatlan marad 
a földi lények számára, éjszaka azonban a hegyi magasla- 
tokra hág, és a Nagymedve képében megmutatkozik az égi 
lakók között. Az evenkik elbeszélése szerint vele kapcsolatos 
a nappalok és éjszakák váltakozása; úgy hiszik, a rénszarvas 
elfut a tajgáról, és felhág a hegycsúcsra, ahonnan elérhetni 
a napot. 

Hasonló legendákat jegyeztek fel a szent rénszarvasról 
sok más északi népnél is, a Jenyiszej medencéjétől Finn- 
országig. Hasonlóképpen, ézen a területen a Nagymedve 
csillagkép általánosan elterjedt elnevezése , Rénszarvas" (ér- 
dekes, hogy így nevezték a régi oroszok is, nyilván attól 
kezdve, hogy megismerkedtek Észak-Európa erdei népeinek 
A. P. Okladnyikov akadémikus kimutatta, hogy a rénszarvas- 
nak a nappal való összekapcsolása az északi népek egyik 
legrégibb kozmológiai képzete. 

Sarabhának, a soklábú, gyors erdei vadállatnak az óind 
témákban való megjelenése minden bizonnyal az északi erdő- 
zóna vidékén élő népek korai rénszarvas-elképzelésével füg- 
gött össze. Továbbá: a sarabha-motívum ind megjelenése 
val; ott található ugyanis olyan szokatlan részletek egybe- 
esése, mint a soklábúság (hat vagy nyolc láb) és a névmeg- 
felelés: sarabha -— sorp, szarp (az evenkik és más szibériai 
népek a rénszarvas jelölésére más szavakat használnak). 

Sarabháról, a fantasztikus vadállatról szóló történetek 
legnagyobb bőséggel az óind vallási és világi irodalom klasz- 
szikus korszakában terjedtek el: ez időre az egykor kölcsön- 


1 30 


zött motívum teljesen új elemekkel bővült, és az ind folklór 
részévé vált. Vannak azonban adataink, amelyek alapján fel- 
tételezhető, hogy már a kora védikus irodalom, tehát a Rig- 
véda alkotói is ismerték a sarabhát. Az ugyancsak kora védi- 
kus Atharvavédában egy sarabhával kapcsolatos ráolvasást 
találunk: , Te, ó, űzött sarabha, kecskére hasonlító, te képes 
vagy áthatolni a nehezen megközelíthető helyeken Is." A Rig- 
védában pedig az az Indra-himnusz említi a sarabhát, amely- 
ben a szóma elcsenéséről van szó. Figyelemre méltó, hogy 
a sarabha itt mint valami mitikus személyiség jelenik meg, 
aki az égi szférához tartozik, az isteni risik közé sorolják. 

Ily módon került tehát az északi erdők rénszarvasa, a 
sarabha a forró India népi hagyományába. Ugyanúgy, mint 
a sarkvidéki területekről és jelenségekről szóló mondák, 
amelyek szervesen beépültek e dél-ázsiai ország népeinek 
szent irodalmába, epikájába. 


Az északi samanizmus 
és az árják legrégibb vallása 


A távoli észak megközelíthetetlen országába látogattak, 
madáron , repülve", az ind eposz szent bölcsei. A Szkíthián 
túli messzi északra , szállt" Ariszteász is. Ezek az , utazások" 
samanisztikus révülettel magyarázhatók. Ilyenféle értelme- 
zést sugall az északi népek etnográfiáját és vallástörténetét 
vizsgáló kutatás. 

, Révülete idején a sámán - írja a nagy szovjet etnográfus, 
Sz. A. Tokarjev professzor - gyakran kerül önkívületi álla- 
potba; ebben nézői akaratlanul lelke elrepülését látják; a sá- 
mán jóslása és hallucinációja nemritkán abból áll, hogy 

Szibériai sámán , madár"-öltözékben. A 20. század elejéről való rajz 


hangosan elbeszéli, mit látott távoli országokban való ván- 
dorlása során." 

A 19. századnak és a 20. század elejének utazói, néprajz- 
tudósai értékes adatokat gyűjtöttek a szibériai népek sama- 
nizmusáról. Íme, például hogyan írta le a 20. század elején 
V. I. Anucsin a samanisztikus szertartást: a különleges öltö- 
zetű sámán mesterségesen izgalmi állapotba juttatja magát, 
azután énekelni kezd és dobol, mintha a szellemeket hívná. 
, Azt, hogy a lelkek mind gyülekeznek, a sámán éles kiáltás- 

sal adja tudtul, s egyidejűleg szökell néhányat . . ,, akkor a 
szellemek a sámán felemelésére készülnek." Végül, a lelkek 
mintegy , felemelik" a sámánt a felhőkig, hogy szemügyre 
vehesse a látóhatárt. Énekében a sámán azt beszéli el, amit 
éppen lát: , Már magasan vagyok. Száz verszta magasból 
látom a Jenyiszejt, s száz verszta mélyen. Íme egy sátor. 
Ki van ott? Ahá, az öreg Szintip üldögél ott . . . Hé, szelle- 
mek, emeljetek magasabbra! Távolabbra akarok nézni . . ." 
A sámán, folyamatosan énekelve a látottakról, egészen az 
égig emelkedik, majd leereszkedik a föld alá, a világ minden 
országát berepüli, sok fordulatot tesz; rendszerint maga vál- 
tozik madárrá, vagy szellem-madár segítségét veszi igénybe. 

A. A. Popov feljegyzése szerint egy nganaszán sámán el- 
beszélte, hogy úgy tűnt neki, mintha ő sokáig lett volna 
madár-állapotban, és hosszasan repült volna a tengerpart 
mentén, majd eljutott egy magas hegyig, ahol a vizek úrnője 
élt. A sámánnak valamennyi világot be kellett járnia: ,el- 
utazott" az alvilágba, eljutott a végtelen tengerhez, végül 
, visszatért" a földre, , megszerezve" minden látható és hall- 
ható dolog titkát, még a fű suttogásáét Is. 

Számos északi nép vallási elképzelése szerint a sámán 
megjósolhatta a jövőt, előre jelezhette a közelgő szerencsét- 
lenséget, elküldhette saját lelkét távoli területekre, , hogy 
megtudja, hol mi történik" ; de csak lelke , visszatérése" után 
határozta meg a sámán, mi legyen a szenvedő sorsa. Azt tar- 
tották, a sámán képes betegségeket gyógyítani, kiűzni a rossz 
szellemet. Üldözőbe veszi a betegség , előidézőjét", s ehhez 
madáralakot ölt. , Varjúvá változván egyenletesen emelke- 
dünk . . ., héjává változván szétnézünk fentről . . ., sassá vál- 
tozva mindenfelől körülnézünk" (tuvin sámánénekből; 
Sz. I. Vajnstejn anyaga alapján). 

Hasonló elképzeléseket jegyeztek fel a 19. század kezdetén 
Észak-Skandináviában, Lappföldön: a sámán lelke elválik 
a testétől, különféle állatok alakját ölti magára: a földön 

rénszarvas képében járkál, a levegőben madárként száll, hal 
formában merül a tenger mélyére, s így a sámán, noha mély- 
séges transzban fekszik, különféle világokat , utazik be", 
azután lelke , visszatér", és a sámán , újraéled". A lappok 
azt hitték, hogy a számán mindent megtudhat, ami messze 
településeken élő rokonaikkal történik. Eksztatikus állapo- 
tában a sámán hangosan énekelt, és verte a dobot, azután, 
mintha meghalt volna, elterült a földön. A lélek pedig ,el- 
szállt" oda, ahova a sámán parancsolta. A hivők türelmet- 
lenül várták a lélek visszatértét, ami , felélesztette" a sámánt. 
A lappok elképzelése szerint a számánnak külön segítőnőre Is 
szüksége volt, aki a lélek , utazása" idején őrizte a testet, 
és szükség esetén, ha az sokáig , nem költözött vissza", , meg- 
kereste" a sámán lelkét. 

Különleges szerepet kapott a sámánkultuszban a madár- 
kultusz is: a sámán vagy a lelke madár képében , távozott" 
hosszú bolyongásaira, ismerős és mitikus országok felett 
, Tepülve". A madarat a sámán védőjének tartották, a sámán 
öltözékét madár formájúra szabták, és tollakkal fedték. 
A finn mitológia szerint a sámánok az égi isten, a sas fial. 

Az obi-ugorok vallási elképzelései szerint a lélek madár- 
alakot ölt, és úgy távozik a síron túli világba. Egy evenki 
legenda szerint egy bizonyos ember elhatározta, hogy a felső 
világban akar élni. Keresett egy hatalmas madarat, amely 
utasította: , Szerezz be három esztendőre elegendő élelmet, 
ruhát, vizet, tűzifát!" Mindezt rárakta az ember a madárra, 
aztán felszálltak a levegőbe. Sokáig repültek ; végül az ember 
megpillantott egy lépcsőt, amely a felső világra vezetett. Fel- 
ment rajta, de egy sámán visszaűzte őt az égi lakhelyről: 
, Menj a saját földedre!" — mondta. Újból a madár hátára ült 
az ember, és hazaszállt, ahol elmesélte rokonainak a felső 
világba történt repülését. Az evenki sámánok szerint csak 
a sámán juthatott, S ő is csak különleges révületben, a felső 
(vagy hajnali) világba. Közönséges halandó nem hatolhatott 

Táncoló Siva. Bronz, i. sz. 12. század 


be oda. Különleges tiszteletben részesítették a varjút, s áldo- 
zatot mutattak be neki; rendszerint a samanisztikus rituális 
táncok valamelyik fő résztvevője végezte a szertartást. 

A sámáni révületet a tudósok a neurohiszterikus önkívü- 
lethez hasonlítják. A sámánok gyakran vettek igénybe mes- 
terséges izgatószereket, különféle narkotikumokat szedtek, 
amivel különleges izgalmi állapotot, eksztázist idéztek elő. 
Erre vonatkozólag sok adatot gyűjtöttek a néprajzkutatók 
és az utazók. 

A sámánkultusszal és -vallással kapcsolatban az egykor 
Északon élt népek hagyományából idézett anyaghoz számos 
érdekes és közvetlen megfelelés idézhető az ókori India, 
Irán és Szkíthia epikus és vallási hagyományából. Emlék- 
szünk Áriszteászra: varjú alakját öltötte, különleges álla- 
potba került, amikor távoli tájakra , utazott", , repült", ami- 
kor a lelke elhagyta testét, mesélt lelkének Észak megköze- 
líthetetlen országaiba tett , vándorlásairól". Vagy ott volt 
Abarisz -— ő a levegőben , utazott", áthatolt tengereken és 
hegyeken, , vándorlásai" idején betegségeket tudott gyógyí- 
tani, Jósolt, sőt lecsendesítette a szeleket és tengeri viharokat. 

Idéztünk már néhány példát a Mahábháratából: az isteni 
risik , repüléséről", tiszteletre méltó bölcsek madárháton 
tett utazásairól, amelyek során a világ különböző országaiba 
látogattak, de leginkább a , boldogok" népéhez, északra; 
Méru csúcsára a Garuda madár hátán repült Gálava muni, 
közben ismert és ismeretlen országokat vett szemügyre, 
repült , saját testét sem érezve"; szélhez hasonlóan , szállt" 
Nárada; mint madár, , bolygott" az égben Suka jógin. 

, Nem-evők és [csak] levegőt-evők, mint a madarak, leve- 
gőben szállókként, a holdnegyedek idején a nagy risik meg- 
látogatják a felülmúlhatatlan hegyet (a Mérut)]." A halandók 
közül senki sem juthat el oda, erre még gondolni sem szabad, 
de ,a holdváltozások [negyedek] idején odarepülő risik 
kürtök, dobok, kagylók és fuvolák hangját hallják". Isteni 

segítséggel, meséli az eposz, elindult három nagy risi a Méru 
északi lejtője felé, a Tej-tenger partjára, és eljutott a Nagy 
Szigethez. A ragyogástól azonban semmit sem láthattak, 
s egy égi hang így szólt hozzájuk: , Ti munik, késlekedés 
nélkül térjetek vissza oda, ahonnan elindultatok!" 

Bizonyos samanisztikus vonásokat fedezhetünk fel a hin- 
duizmus egyik fő istene, Siva (más néven Rudra) leírásában. 
A vallási szövegek szokatlan külsővel ruházzák fel ezt , a ha- 
talmas erejű és eksztázisú istent": szétzilált hajjal táncol az 
égen, dörgő kiáltásokat hallat, holdkórosként viselkedik, 
eszeveszetten táncol, táncától aztán eksztázisba kerül, le- 
részegedik a szent italtól; a Méru hegyén tartózkodik, és 
borzalommal tölti el azt, aki megpillantja. 

Jellemző, hogy a görög írók, makedón Nagy Sándor indiai 
hadjáratának résztvevői, ezt az indiai istent Dionüszosznak 
nevezték, és arról számoltak be, hogy Dionüszosz indiai 
tisztelői bakkhikus szertartásokat végeztek, táncoltak, és 
eksztázisba estek, cimbalmon játszottak, doboltak, és csen- 
gettyűket ráztak. Az Indiában Járt hellének nyilván a helyi 
hagyományt követték, amikor Dionüszosz-Sivát a szent 
Méru-heggyel hozták kapcsolatba. 

Az indek legrégibb vallásának legérdekesebb samaniszti- 
kus vonatkozásait a Rigvéda őrizte meg. Egyik himnuszában 
a Hosszúhajúról (Késiníről) van szó és a bölcs munikról, akik 
hamuszínű, pecsétes öltözéket és szélövet viselnek, s amikor 
eksztázisban vannak, a szél szárnyalását követik. ,, Felajzot- 
tan a szelekre pattanunk, mint lovainkra, de ti, halandók, 
csupán a mi testünket láthatjátok." Száll a levegőben, felül- 
ről körülpillant a Hosszúhajú, az istenek igaz barátja minden 
kezdeményezésükben - énekli a himnusz -, apszaraszok, 
gandharvák és szárnyas égi állat-madarak nyomában jár; 
Váju szélisten hozza neki a bódító italt, amikor Rudra isten- 
nel együtt issza a részegítő italt; a Hosszúhajúhoz hasonlóan 

szállnak az égben a bölcs munik is, miközben a halandók 
csak a földön hagyott testüket látják. 

,, Viharos szelek emeltek a magasba - hiszen szómát ittam; 
felemelt a magasba a szóma nedve, s öt nép 1s kicsiny por- 
szemnek tűnt nekem . . ., egyik szárnyam az égen, a másikat 
lebocsátottam — hiszen szómától részegedtem meg! A fel- 
hőkig emelkedtem -— hiszen szómától részegedtem meg!" 
A Rigvédának ezt a himnuszát rendszerint úgy értelmezik, 
mint az isten kérkedésének elbeszélését, amelyre a szent 
részegítő szóma fogyasztása bátorította fel. D. N. Ovszjá- 
nyiko-Kulikovszkijj (1853-—1920) neves filológus szerint a 
himnusz nem a megittasodott istent ábrázolja, hanem a ger- 
jesztő szómát fogyasztó ember eksztatikus állapotát. Nyil- 
vánvaló, hogy itt a részegítő ital titkát megismerő pap eksz- 
tatikus lelkesedéséről van szó. Miután szómát ivott, , fel- 
emelkedik" az égbe, madár képében , száll", felülről , lete- 
kint" a földi népekre, akiket akkorának lát, mint amekkora 
a szembe hullott porszem. 


, A halhatatlanság itala" 


A szóma-szertartás igen fontos szerepet játszott a régi 
árják vallásában. A Rigvéda tíz könyvéből egyet teljes egé- 
szében a szómának szentel, és más könyvek néhány himnusza 
is hozzá szól. A szóma szó — az irániban haoma — a szu- ( hu-) 
"kiprésel, kinyomja a nedvet? jelentésű igetőből származik. 
Szóma-haomának nevezik mind a növényt, mind a nedvet, 
amit belőle sajtolnak, és az istenséget ( Szómát) 1s. E szent 
növény ismerete a közös árja korra megy vissza. A Rigvéda 
és az Aveszta hasonló módon írja le a szóma nevű részegítő 
italnak az elkészítését: a növényből kisajtolt nedvet szűrőn 
megszűrték, edénybe töltötték, amelyben vízzel, tejjel, árpa- 

i g 
Sátorrudak és kenderrel történő füstölésre szolgáló rézedények 
a paziriki kurgánokból 


szemekkel és savanyú tejjel keverték össze. A kapott keverék 
erjedt, és sajátos izűvé érett, izgalomkeltő szerré vált. 

Szómát ittak a papok a rituális ceremóniák és áldozat- 
bemutatások során, azt loccsantottak az áldozati tűzbe, 
különféle isteneknek ajánlották áldozatul. A szómát az 
isteni halhatatlanság italának (amritának) tartották, , hal- 
hatatlanságot adónak" nevezték a haomát 15. Az óindek 
és óirániak azt hitték, hogy ez az ital adott az isteneknek 
legyőzhetetlen erőt és hatalmat, a szómát kisajtoló, áldozó 
és ivó embernek pedig hosszú életet biztosít, betegségéből 
kigyógyítja, energia- és életerő forrásává lesz. 

Amint a zóroasztrizmusban, ugyanúgy a védikus vallásban 
és a hinduizmusban 15 a szóma-haoma áldozati felajánlása 
a szent szertartások egyik legfontosabb része, az istennel való 
kapcsolatteremtés aktusa. A szóma már a közös árja kor- 
szakban 1s ilyen szerepet játszott. Az ősi védikus és avesztai 
szövegek a szóma-haomától való lerészegedést isteni, szent 
cselekedetnek értelmezik, szembeállítják minden másféle 
részegséggel, amelyet elítélnek. A Satapatha-bráhmana című 

védikus műben olvashatjuk: , A szóma - felvirágzás és fény, 
a Szurá - szerencsétlenség és sötétség". Analóg fordulatokkal 
találkozunk az Avesztában 15: minden más szeszes ital a 
gyűlölet és hazugság démonához vezet, csupán a haoma itala 
vezet a szent igazsághoz. 

A szómakultusz archaikus formája a legvilágosabban a 
Védákban tükröződik vissza. A szóma az eksztázis itala és 
istensége, egyszersmind különös élénkítő hatású szer, amely 
szinte feltárja az isteni erő titkát: , Elfog a szenvedély és 
indulat, ó szóma-csepp." , Szómát ittunk, halhatatlanokká 
váltunk, eljutottunk a fényhez, megtaláltuk az isteneket" — 
éneklik egy Rigvéda himnuszban. 

A szómakultusz összekapcsolódott a mágikus varázs- 
énekléssel is. A papok szent ráolvasásokat, mantrákat éne- 
keltek a szóma készítése és áldozása közben; eksztatikus 
állapotban pedig a szómáról énekeltek himnuszokat. , Ahogy 
a lovas ösztökéli a lovat, úgy serkenti az ének a szómát." 
Emellett — vélték a szent himnuszok költői — maga a szóma 
szüli a himnuszt, ő a himnuszok atyja, az énekek ura, a szó- 
mától részeg hasonló az énekeshez: amikor eksztázisban 
van, olyankor az isteni ráolvasás ereje i5 birtokában van, 
mint a varázslónak: 


, A jövőbelátók kiáltásaikkal üdvözölték a szómát, 
Az áldozatot vezető énekesek, 
Amikor szemük előtt látták a kedveltet." 


A himnuszköltők úgy tartották, hogy a szóma a szélhez ha- 
sonlóan magasba emel bárkit, aki titkának birtokába jut, 
képes a hivőt az istenek halhatatlan és elpusztíthatatlan ott- 
honába eljuttatni, oda, ahol , a legragyogóbbak a világok . . ., 
a napnál ís magasabb helyre..., ahol öröm és vidámság 
tanyázik" . 

A 18. század vége óta mindmáig azon vitatkoznak a tudó- 

sok, miféle növény rejtőzhet a szóma (haoma) név mögött. 
Láttak már a szómában csarabot, különféle hegyi rutákat, 
gombát, ephedrát, kutyatejet, hasiskendert stb. A baj az, 
hogy amikor a kérdéssel foglalkozó kutatók a hinduizmus 
vagy zóroasztrizmus követőinél érdeklődtek, hogyan készí- 
tik rituális italukat, kiderült, hogy különféle növényeket 
használnak erre a célra. 

Azok a kísérletek, hogy pontosan meghatározzák, milyen 
növényt neveztek az indoirániak ősei szómának, aligha vég- 
ződhetnek eredménnyel. Sok évszázados, hosszú történel- 
mük során az avesztai irániak és az ind árják ősei hatalmas 
kiterjedésű területet népesítettek be, amelyet eltérő földrajzi 
környezet, éghajlat, növényzet jellemzett. Kultusz-hagyo- 
mányaikat követve mindig készítettek rituális italokat az 
erre alkalmas növényekből: a különböző földrajzi zónákban 
nyilvánvalóan a földnek mindig másféle , gyümölcse" felelt 
meg a célnak, úgy, hogy biztosította a szükséges kultikus 
hatást. Már a korai ind művek rögzítik azokat az eseteket, 
amikor a szóma hagyományos fajtáját másféle növényekkel 
helyettesíthették: füvekkel, cserjékkel, gyökerekkel. Egy do- 
logban azonban feltétlenül egyezniük kellett, mindegyiknek 
alkalmasnak kellett lennie eufóriás állapot előidézésére. Már 
Szájana, a Rigvéda korai kommentátora azt írta, hogy ha 
nem lehet beszerezni pontosan azt a szómát, amit a Szent 
Iratok előírnak, akkor egy meghatározott kúszónövény- 
fajtát, pútikát kell venni, s ha ez sem szerezhető be, akkor 
az , ardzsúna" nevű fekete füvet kell használni. A rituális 
szövegek , helyettesítő" minőségben megengedik a szemes 
árpa használatát, bizonyos illatos füveket stb. 

A mai zóroasztriánusok, a párszik a haoma készítéséhez 
rendszerint ephedrát használnak. Még a 19. századi művek- 
ben megfogalmazódott az a vélemény (s ezt fogadja el sok 
mai kutató is), hogy éppen az ephedra volt az a növény, 
amelyet az indoárják ősei szómának neveztek. 

Hasiskender, beléndek, galóca 


Egy másik érdekes elképzelés a hasiskender azonosítása a 
szómával. Néhány tudós úgy véli, hogy az indiai kenderből 
kivont narkotikum hatása felel meg legjobban annak, amit 
a Rigvéda a szómának tulajdonít. Az Atharvavéda korától 
több indiai mű 15 említi a , bhangá"-t, az indiai kendert, és 
a belőle nyerhető serkentő italt. Ugyanez a szó a mai ind 
nyelvekben bhang vagy bang formában egy erős hatású nar- 
kotikumot jelöl, amelyet vagy élénkítő italokhoz kevernek, 
vagy dohányzás során beszívnak. 

A kendernek ezt a tulajdonságát az óirániak is ismerték, 
közöttük a szkíthák is, akik szertartásaik során használtak 
kendert. Érdekes feljegyzés maradt fenn ezzel kapcsolatban 
Hérodotosznál: a szkíthák , felállítanak három karót, egy- 
más felé hajlítják őket, majd nemezlapokat erősítenek rájuk, 
s amilyen szorosan csak lehet, összekötik őket. Azután 
izzóra hevített köveket dobnak az összekötözött, nemezzel 
borított karók között álló edénybe. A földjükön növő ken- 
der meglehetősen hasonlít a lenre, de annál sokkal vasta- 
gabb és magasabb; e tekintetben a kender sokkal különb. 
Vadon 15 nő, vetik is... A szkíthák veszik a kendermagot, 
a nemezlapok alatt odakúsznak, és a magvakat az izzított 
kőre vetik; ezektől a magvaktól olyan füst és gőz keletkezik, 
amilyet semmilyen hellén gőzfürdő nem múlthatna felül. 
A szkíthák nagyon élvezik a gőzfürdőt, és sikongva ugrán- 
doznak..." 

Hérodotosz temetést követő, különleges tisztító szertar- 
tásnak írja le ezt a szkítha szokást. Leírása azonban, minden 
valószínűség szerint, samanisztikus típusú szertartást mutat 
be. (Így vélekedett 1935-ös leírásában, hatalmas néprajzi és 
történeti anyag áttekintése után, K. Meuli.) Ez esetben az 
, ugrándozás" a nemez , jurtában" a kultuszt ellátó személy, 


142 


Levél és gyökér nélküli , Nappal ragyogsz, ó, szóma, 


, napsütötte növénynek" éjjel ezüstössé változol." 
nevezik a Rigvéda Galóca holdfényben. 
himnusza! a szómát. Gordon-Wasson könyvéből 
Gordon-Wasson A szóma. átvett fénykép 


A halhatatlanság szent gombája 
című könyvéből átvett fénykép 


a sámán révületi tánca. A sámán ilyenkor eksztatikus álla- 
potban van, amelyet a füstölgő kendermag bódító hatása 
idézett elő. Hérodotosz tudósítását és azt, hogy ez a szokás 
valóban a szkítha vallási szertartások része volt, a legújabb 
régészeti anyag, az i. e. 5—4. századból való altaji szkítha 
kurgánok lelete is igazolja (Sz. I. Rugyenko ásatásai). Az 
örök fagy rétegében kis sátrakat találtak, amelyek a tetejük- 
nél összekötött rudakból álltak (közülük kettőt nemez-, 
illetve bőrlemezek borítottak). Az egyik ilyen kurgánban, 
a sátracska alatt rézedényeket találtak, és azokban olyan 
köveket, amelyeket valamikor tűzben izzítottak, s mellettük 
részlegesen elszenesedett kendermagot; az egyik sátorkaró- 
hoz kendermagot tartalmazó bőrtasakot kötöttek. Hasonló 
samanisztikus szertartásról, amit jurtában vagy kunyhóban 
végeztek, az etnográfiai irodalom iíi5 beszámol. A tuvin 
sámán például egy kis asztalkára füstölgő borókabogyót 

, Aranyos nedűt adsz, te, ó szóma." 
Gordon-Wasson könyvéből való 
felvétel 


tartalmazó tálkát helyezett, arra tejet hintett, és elkezdett 
forogni; mindezt sámánénekkel kísérte. 

Hérodotosz még egy hasonló típusú érdekes adatot őrzött 
meg, ezúttal a szkíthákkal rokon nyugati, közép-ázsiai tör- 
zsekről: , Fákat találtak, amelyek olyan gyümölcsöt hoztak, 
amit ők halomba rakva egy helyre gyűjtenek, tábortüzet 
gyújtanak, és körülülvén azt, a gyümölcsöt a tűzbe dobálják; 
a tűzbe dobott és égő gyümölcs illatát belehelve ugyanúgy 
megittasulnak, mint a hellének a bortól, mind részegebbek 
lesznek, annak mértéke szerint, ahogy mind több és több 
gyümölcsöt dobnak a tűzbe, végül táncolni és énekelni kez- 
denek." Feltehető, hogy ez az eset 15 egy samanisztikus 
típusú vigalmat ír le. 

Hészükhiosz görög lexikográfus arról számolt be, hogy 
a , kender" a , szkíthák füstölőszere", s olyan ereje van, 
hogy mindenkit megizzaszt, aki véghezviszi a szertartást. 

A szkíthák szomszédai, a thrákok a kenderből szent italt 
készítettek. 

Az óindek, óirániak és szkíthák vallási szertartásaiban 
alkalmazott hasiskender kultusz-szerepére utaló példák alap- 
ján arra következtethetünk, hogy az indoirániak ősei is 
tudtak már a kender narkotizáló tulajdonságáról, és hogy 
abból , szent" italt készítettek. Jellemző, hogy a kender és 
a belőle készített ital óind elnevezése, a bhanga szó a közös 
árja időszakra megy vissza: ugyanezt a szót ismeri az 
Aveszta 15 (bangha, banha — a növény, illetve a belőle kapott 
ital neve). Lehetséges azonban, hogy az Avesztában nem 
kendert jelent, hanem beléndeket is, mert később a bang szó 
Iránban, többek között a zóroasztrikus hagyományban, 
a beléndeket és a belőle készített narkotikumot jelentette. 
Vannak ókori és kora középkori adataink arra vonatkozó- 
lag, hogy a beléndeket eksztázis előidézésére használták. 

Az Avesztában a bangha közvetlen kapcsolatban áll az 
eksztázis, mágia és jóslás istenének kultuszával; ugyanakkor 
az avesztai bangha nemcsak a növényt és termékét jelenti, 
hanem a kultikus eksztázis állapotát is. Akárcsak a szóma- 
haoma esetében, nehéz meghatározni, mi , rejtőzik" a bhanga 
név mögött. A történeti korban már többféle növényt nevez- 
tek így, amelyek mindegyike narkotikumot tartalmazott. 

Arra 15 van érdekes adatunk, hogy a finnugorok ősei 15 
ismerték a banghát, s ez ismét egy olyan tény, ami arra mutat, 
hogy az indoiráni vallási képzetek kapcsolatban álltak az 
északi zóna törzsetével. Az ugor nyelvekben, a chantiban 
és manysiban a pangh, panh szó - eredetét tekintve kapcso- 
latos a bangha szóval — "galócát , galócakivonatot és "má- 
mort" (részegséget) jelent. A mordvin, mari nyelvekben a 
panga szó egyszerűen csak a gombát jelöli. A 19. századi 
etnográfusoknak és utazóknak feltünt, milyen nagy szerepet 
játszik az Urálon túli terület samanisztikus kultuszaiban 
a galóca. A révület előtt a sámánok galócát ettek, vagy a 

belőle készült italt itták, ami a legerősebb izgalom állapotába 
juttatta őket. Úgy gondolták, hogy a sámánok azért idéztek 
elő galócával mámort, hogy kapcsolatot létesítsenek az iste- 
nekkel, értsék a szellemek nyelvét, hogy vérrokonaik felől 
értesüléseket szerezzenek. Hasonló adatokat a chantik és 
manysik folklórjából is gyűjthetünk. Az ő hagyományaik 
, galócaevő embernek" nevezik a sámánt: , Hol lehet a sá- 
mánt meglelni, hol lehet a galócaevő embert meglelni?" 
Egyik manysi epikus elbeszélésben, amelyet V. N. Csernye- 
cov szovjet néprajzos-régész jegyzett fel, elmondják, hogyan 
keresték a sámánt: , Elment az isten, vezette a sámánt. Egy 
galócával teli nagy üstöt hoztak, és a tűz fölé akasztották. 
A sámán jósolni kezdett, gombát eszik, veri a dobot, jósol." 

Nemrégiben Gordon-Wasson amerikai tudós annak a 
véleményének adott hangot, hogy a Rigvéda szómája nem 
más, mint galóca. Gordon-Wasson mindenekelőtt a Rigvéda- 
himnuszok szóma-leírásából indult ki, de tanulmányozta a 
galóca narkotizáló hatását és kultuszbeli felhasználását is. 
Álláspontját még nem fogadta el széleskörűen az indológiai 
szakirodalom, de kétségtelen, hogy számos védahimnusz 
illeti többször is olyan jelzőkkel a szómát, amelyek ráillenek 
a galóca , külsejére": rendszerint levél, virág, termés és gyö- 
kér nélküli növénynek írják le, amelynek azonban törzse és 
egy szemre hasonlító , sapkája" (szó szerint , feje") van. 
Pirosnak, naphoz hasonlónak írják le; nappal a nap suga- 
raitól ragyog, éjjel pedig ezüstössé és holdhoz hasonlóvá 
válik; a galóca kisajtolt nedvét aranyosnak mondják. 

Nemcsak az ugorok, hanem más északi népek vallási gya- 
korlatában 15 megőrződött a samanisztikus kultusz és a ga- 
lóca, illetve más narkotikumok kapcsolatának hagyománya. 
A sámánok különféle ajzószerekhez folyamodtak, hogy eksz- 
tatikus állapotba kerüljenek. 

Az indiai, iráni és szkíthiai szómakultusszal kapcsolatban 
idézett példák lényeges vonásokkal egészítik ki ezeknek a 

népeknek az ősvallásában mutatkozó , samanikus vonáso- 
kat". A samanikus vonások idézett példáit, persze, úgy IS 
tekinthetjük, mint a vallási tudat archaikus formájának ki- 
fejeződését, amely a világ számos népénél a fejlődés egy bi- 
zonyos fokán megrekedt. Az árják vallásában, az indoiráni 
egység korában, s az ahhoz közeli időszakban, nyilvánvalóan 
jelen voltak a samanizmus elemei. Ezek azután az indoárják 
és irániak és India, illetve Irán nem árja törzsei közötti érint- 
kezés során kiegészülhettek, hiszen e nem árja vallásokban is 
jelen lehettek a samanizmus motívumai. De ha az óindek, 
óirániak és szkíthák vallását tanulmányozva, azt összevetjük 
a 18. századtól a 20. század elejéig gyűjtött szibériai és észak- 
európai etnográfiai anyag vallási vonatkozású részével, akkor 
inkább a másik változatot fogadjuk el. Azt tudnullik, hogy 
az indoiráni népek vallási hagyományában nem csupán bizo- 
nyos samanisztikus hiedelmek őrződtek meg, hanem az 
északi samanizmus lényeges sajátosságainak egész rendszere. 
Természetes viszont, hogy sem az avesztai, sem a védikus 
törzsek vallása nem vezethető le a samanizmusból, mert 
annál fejlettebb vallási rendszerhez tartoztak. Mégis, meg- 
lehetősen jellemző az, hogy az indoárja és iráni vallási gya- 
korlatban és mitológiai képzetekben egy sokkal későbbi kor- 
ban is fennmaradtak az északi samanizmus elemet. 


A szóma elrablása 


Sokféle történetet őrzött meg az ind hagyomány a szómá- 
ról és az iráni haomáról, de a legfontosabb közülük a szent 
növény elrablásának mítosza volt. Régebben — közli az ind 
hagyomány - az emberek nem ismerték a szómát. Az istenek 
teremtették, és a legmagasabb hegycsúcsokon termett, ott, 
ahol az ég van. De az elérhetetlen magasságból lehozta egy 

Garuda. Himálaja! művészet, 1. sz. 16-17. század 


bátor, a szelekhez hasonlóan gyors röptű madár. A védikus 
papok is megénekelték ezt a madarat, mert ő hozta az éltető 
italt, vallási és költői ihletük forrását. A szóma elrablásának 
a Rigvéda külön himnuszt szentel: , Szárnyait kiterjesztve, 
zajt csapva jött az égből a Madár, fogta a szómát, magas 
csúcsok felett hozta Indrának és híveinek", , gondolatsebes 
nyilat küldött Krisánu lövész íja...", meg akarta zavarni 
a madarat a szóma elrablásában, de , e Madár csak rebben- 
tett egyet szárnyával, és folytatta útját". 

Részletesebb formában őrizték meg a késő védikus Iro- 
dalom alkotásai, a bráhmanák ugyanezt a legendát: maga- 
san, a távoli világban volt a szóma, az istenek és bölcsek meg 
akarták szerezni ezt a szent növényt, hogy élvezhessék a hal- 

hatatlanság italát; madarakat küldtek érte. A szómát cső- 
rükkel és karmaikkal megragadták, elrabolták a szépszár- 
nyúak. A legenda említi a szómát őrző Krisánu íjászt, aki 
kilőtte nyilát a szent madárra. Később, az eposzban, a szóma 
elrablásának történetét új részletekkel gazdagították, és rész- 
letesebben írták le. A szent madár alakja még szebb lett. 

A Rigvéda himnuszai éginek nevezik a szómát, égből ho- 
zottnak, ugyanakkor hegyen születettnek, hegycsúcsról el- 
raboltnak is. , Ahogy Agnit is az égből hozták, ugyanúgy 
rabolta a Madár a hegyről a szómát" (az Agnihoz és Szómá- 
hoz szóló himnuszból). Ezt a hegyet , égig érőnek" nevezték. 
Az eposz szerint a szóma és Szóma isten a Méru-hegyen 
lakozik: azon a tájon, ahol félévenként kel fel a nap, ott ta- 
lálható a szóma-amrita, , amit az istenek isznak". 

A Hará Berezaiti szent hegyein ültette el a teremtő isten 
a , csillagokkal ékes" haomát, a Hará legmagasabb csúcsát 
jelölte ki Haoma isten számára, beszéli az Aveszta. Onnan 
vitték a haomát a földi világba: , Téged, Haoma, a teremtett 
hős alkotójául, az isten a Haráiti-hegyre rendelt. Azután 
szent madarak vittek szét minden irányba . . . (a továbbiak- 
ban a himnuszszerzők által ismert tájak felsorolása követ- 
kezik), s azóta ott nősz te, sokalakú, nedvdús, aranyos 
Haoma." 

Kétségtelen, hogy mindkét mítosz —- mind az Aveszta-, 
mind a Rigvéda-beli — ugyanazt az ősi hagyományt közvetíti, 
és a közös árja időszakra megy vissza: a rituális szent növény 
valamikor a mitikus nagy hegyeken nőtt, onnan hozta a 
Madár (madarak) a földi világba. (A két legendában egy sor 
konkrét részlet is egybevág: például az Aveszta ís említi 
a Haoma ellenségét, Kerszánist, aki a védikus Krisánu íjász 
megfelelője.) 

E következtetés alapján ismét visszatérhetünk a Rigvéda 
azon részletéhez, amelyet , A Rhipai-hegység a Rigvédá- 
ban?" című fejezetben idéztünk: a Ripa csúcsa a Madár lak- 

helye, a nap útja, az istenek , vidámságának" hona, a köldök 
a föld közepe. Hasonló motívum kapcsolódik a szómához a 
neki szóló himnuszban: , a föld köldökén található a szóma — 
az ég oszlopa"; , ott a szóma, ahol a nap van . . ., a halhatat- 
lanság elpusztíthatatlan világában"; , ott, ahol a nap a legma- 
gasabbra hág..., ahol az öröm és a vidámság tanyázik". 
Ezekben a szövegekben, mint a Ripáról szóló részletben is, 
a , vidámság" nem csupán elégedettség és öröm, hanem az 
eksztatikus izgalom állapota (a szövegek szó szerint ebben 
az értelemben használják ezt a fogalmat). A , Madár" a 
, Ripa" csúcsán nyilvánvalóan ugyanaz a , madár", mint a 
Rigvéda más himnuszainak Sjéna madara. 

Az elemzett szövegek egybevetése azt mutatja, hogy vala- 
mennyi azonos képzetkörbe tartozó dologról beszélt. Ké- 
sőbb, az eposzok kialakulásának idején a szóma elrablásáról 
szóló mítosz jelentős módosításokon ment keresztül. Mind- 
azonáltal az eposzban 15 megőrződött az ősi alap, noha a 
hegyet már Mérunak, a madarat pedig Garudának nevezik. 

A Rigvéda kommentátorai és mai kutatói úgy vélik, a 
Sjéna madár sas vagy sólyom volt. A védahimnuszok szerzői 
azonban nem gondoltak valóságos madárra. Hasonlókép- 
pen, az Aveszta-beli Szaéna madár (az óind Sjéna megfele- 
lője) mint valami mitikus madár vagy madárhoz hasonló 
hatalmas lény jelenik meg. Sok legenda forgott közszájon 
a Garuda madárról a régi Indiában. Ezek egyike a szóma- 
amritának, a halhatatlanság italának megszerzéséről szól. 
Az eposz gyönyörű külleműnek rajzolja a Garudát, a , tol- 
lasok királyát": teste aranyból való, szárnyai vakítóan piro- 
sak, emberfejű, de csőre van; Garuda ember módra 15 tudott 
beszélni, birtokában volt a szó varázsereje, és tetszése szerint 
változtathatta alakját. 

A Garudának olyan hatalmas erőt tulajdonítottak, hogy 
hegyeket tudott megrázni, hatalmas elefántot emelt a leve- 
gőbe, felhőhöz hasonló óriás árnyékkal takarhatta el a föl- 

det. Amikor a Garuda leszállt a szent fákra, azok gigantikus 
törzse meghajolt, ágaik, amelyeken közönséges madarak 
ezrei fészkeltek, letörtek. Mindenki rettegett tőle, aki csak 
útjába került. Íme, hogy írja le az eposz a Garudának a 
szóma-amritáért vívott küzdelmét: az istenek és az amritát 
őrző isteni lények, tudván, hogy a , mérhetetlen erejű madár" 
a szóma elrablására készülődik, körülállták az amritát, 
közöttük volt a mennydörgő Indra. A legfőbb lények arany- 
ból készült drága páncélokba bújtak. És elkezdődött az 
ütközet. Hangosan felkiáltott a madár, , kiáltása hatalmas 
felhő dörgésére hasonlított, minden élőlény megriadt. Leve- 
gőbe emelkedett akkor a tollasok királya, pusztította a hős 
ellenséget . . . Csőrétől és karmaitól megsebesítve, azok sok 
vért veszítettek. A Garuda által legyőzött és visszaszorított 
istenek meghátráltak . .. A legkiválóbb tollas pedig az am- 
ritához indult." 

Az eposz és a buddhista irodalom gyakran nevezi a Ga- 
rudát , kígyók pusztítójának", aki örök ellensége a ná- 
gáknak (kígyóknak) és azok felséges elöljáróinak. Égbe 
emelkedvén gyakorta vett hátára isteneket vagy , égi utaso- 
kat", el bírta vinni a szent bölcseket a megközelíthetetlen 
helyekre, még a Méru hegyére is. 

Amint a szóma elrablásának mítosza, Garuda-Sjéna figu- 
rája 15 ősi indoiráni mitológiai képzeteket fejez ki. Az iráni 
, Szaéna madarat" is olyan tulajdonságokkal ruházza fel az 
avesztai hagyomány, amilyennel az ind mitológia a szent 
madarat. Akárcsak az ind Sjéna-Garuda, ő 15 kapcsolatban 
áll az iráni legendákban a halhatatlanság növényével. 

Magas hegyek fölött száll a hatalmas , Szaéna madár", 
és felhőkhöz hasonlóan beborítja őket, mondja az Aveszta. 
Gyakran repül Szaéna a , mindent gyógyító" fához, és vala- 
hányszor ráül, ezer aga törik le a fának, és hull a földre. Ha- 
talmas és fenséges. minden madárnál nagyobb, őt teremtet- 
ték a tollasok közül legelőször (a Rigvédában 15 , elsőül szü- 

Szímurgh. Szászánida-kori ezüstkorsó díszítése 


letettnek" nevezik Garutmat-Garudát). A zóroasztriánus 
szövegek Szaénát a madarakhoz sorolják, de azt mondják 
róla, hogy ragadozó foga van, és még néhány más vadállati 
vonással is rendelkezik. Egészében, Szaéna nem egyjellegű, 
hanem , háromlényegű", , háromarcú". Ez a legendás madár 
jelenik meg Firdauszi Sáhnáméjában Szimurgh néven. A Szí- 
murgh pedig az óiráni , Szaina-mriga" — szó szerint , Szaina- 
madár" — újperzsa nyelvi folytatása. 

Bár a Sáhnáméban őrzött régi hagyományok számos mito- 
lógiai motívumát az idők folyamán átdolgozták, és azok 
reálisabb, földi színezetet kaptak, Szímurgh leírásában még 
így is felismerhetők az óárja mitológia szent madarának 
vonásai. Szimurgh az Alburz hegyen lakik (Alburz a ko- 
rábbi perzsa , Har-Burz"-ból, az Aveszta Hará Berezaitijéből 
származik). ,, Volt egy hegy, Alburz volt a neve, közel a nap- 
hoz, távol az emberektől; és ott volt a Szímurgh otthona . . ." 
Ez a hegy a földtől a csillagokig emelkedett; csúcsai elérhe- 
tetlenek, embernemjárta puszta utak vezetnek hozzá; senki 
sem képes oda eljutni, sem ember, sem állat. De Szimurgh 
képes elvinni bárkit, aki jóindulatát megnyerte, erre a meg- 
közelíthetetlen helyre. Így vitte fel az Alburzra a kicsiny 
Zált, ott felnevelte, aztán pedig az , elefánthoz hasonló 
testű" óriást hátán visszavitte a földre. 

A Sáhnáme azonban megrajzolja Szímurgh másik arcát IS: 
rettenetes, pusztítást hozó, a tiltott utat áthágja. , Útközben 
Szímurghot támadás fenyegeti — és hóvihar, mely cédruso- 
kat tör." 

, Látsz ott fejével felleget verő hegyet, 

S madarat ott, arca zord, kegyetlen, 
Szímurghnak hivják, erőtől duzzadó, 
Nagysága szárnyas heggyel hasonlítható. 
Karma között elefántot égig emelve, 
Tengeri szörnyet le a mély fenékre 
Vonni semmiség neki." 

Garudához hasonlóan Szímurgh is egész sereggel kész 
megmérkőzni: , Mint felleg ereszkedett alá, s szárnycsapá- 
saival kioltotta az égi fényeket." 

Szímurgh jóindulatú énje a Sáhnáméban Zállal kapcsola- 
tos. Zált varázslónak hitték, , ősz bűbájosnak". A boszor- 
kányság tudományát Szímurghtól tanulta. A szent madarat 
jövőbe látónak tartották, aki előtt a jövő nyitott könyv. 
Szímurgh tudott emberi nyelven, Zált i5 megtanította az 
emberek nyelvére. A Sáhnáme a , madarak királyának" ne- 
vezi Szímurghot, de hogy hogyan képzelte el a csodálatos 
madár külsejét, az nem világos. Mindenesetre, a Szímurgh 
Firdauszi leírásában már nem valóságos madár. A kora 
középkori zóroasztriánus szövegek, amelyek általában Szá- 
szánida-kori (1. sz. 3-7. század) anyagot közvetítenek, Szí- 
murghot , kutya-madárnak" nevezik. S valóban, a Szászá- 
nida-kori művészet emlékein (ezüstedényeken, korsókon, 
kődomborműveken, szöveteken) Szímurghot egy fantaszti- 
kus madár és egy kutyaszerű ragadozóféle szárnyas keveré- 
kének ábrázolják. Szímurgh Szászánida-művészetbeli iko- 
nográfiai sajátosságait K. V. Trever, a Szovjetunió Tudomá- 
nyos Akadémiájának levelező tagja tanulmányozta részlete- 
sen. Következtetése szerint a madár-állat Szászánida-kori 
elképzelése már az 1. e. 6-5. századi Fekete-tenger melléki 
szkítha kurgánok leletanyagában felbukkan. Egy 1. e. 5. szá- 
zadi kurgánból való aranylemezen ábrázolt szárnyas lény 
— írja K. V. Trever — , teljes egyértelműséggel fogait vicsoritó 
kutyát ábrázol". Egy ti. e. 6. századi kurgánból való vésett 
arany késtokon egy repülő, félig madár, félig vadállat raga- 
dozó csőrében egy hatalmas kígyót tart, amely mintha körül- 
tekeredne a testén. A szkítha művészet ezen emlékei alapján 
feltehetjük, hogy Szkíthiában is ismertek voltak a fantászti- 
kus madárról szóló legendák, olyasféle formában, mint a 
Sjéna-Garudáról szólók az ókori Indiában s a Szaéna- 
Szímurghról szólók az ókori Iránban. 

Az északi legendák mitológiai alakjai 


Hasonló mondákat ismertek Északkelet-Európa és az Urá- 
lon túli terület finnugor népei is, amelyeknek egykori ősei 
a szkíthák szomszédságában éltek (és még korábban, mint 
azt megjegyeztük, az árja törzsek szomszédságában, már 
az indoiráni periódusban). , Szárnyas" vagy , Égi Karsz" 
volt a chanti és manysi legendák fantasztikus madarának 
a neve. Íme, hogy írja le őt Sz. Patkanov, aki a 19. század 
végén tanulmányozta az Urálon túli chantik folklórját: 
gigantikus nagyságú, ember arcú, nagy csőrű madár; hátul 
keze van, amely hosszú, éles karmokban végződik, két ha- 
talmas szárnya. A , Szárnyas Karsz" ember módra tud be- 
szélni; ereje óriási, képes embert venni a hátára. A manysi 
mondákban a Karsz olykor szörnyként jelenik meg, amely 
lerombolja az emberek házait, településeit, vagy éppen ellen- 
kezőleg, segítséget nyújt a hősnek, esetleg távoli országokba 
viszi a hátán, akár az Északi-óceánhoz is: , Lapockáim közé 
ülj... Felszáll. Viszi. A Jeges-tengerhez repültek. Ott le- 
ereszkedtek." (V. N. Csernyecov manysi gyűjtéséből.) 

Az uráli népek fantasztikus madarának a képe pontos 
megfelelője az iráni Szímurghnak és az indiai Garudának. 
Az természetesen nem bizonyítható, hogy pontosan ilyen 
elképzelés már a közös árja korban is létezett az indoiráni 
törzsek és szomszédaik mitológiájában. A legendás madár 
különös külsejéről alkotott elképzelés, amint az az indiai, 
iráni és Urálon túli területek hagyományaiban szerepel, lehe- 
tett önálló fejlődés eredménye is, és megjelenhetett későbbi 
kapcsolatok következtében is, mint a széles körben elterjedt 
, vándortémák" egyike. Hiszen hasonló vonásokkal felru- 
házott fantasztikus madárral több más nép irodalmában is 
találkozhatunk, például az araboknál (a Rukh madár), az 
oroszoknál (a mesebeli Tűzmadár). Mindamellett feltételez- 

Fantasztikus vadállat-madár. Don melléki szkitha kurgánból való arany 
kardhüvely részlete, 1. e. 6. század 


hetjük, hogy Garuda, Szímurgh és az uráli mitológia csodá- 
latos óriásmadara egy nagyon régi közös ősforrásra vezet- 
hető vissza. 

A régészeti és néprajzi anyag azt mutatja, hogy a , hatal- 
mas csodamadár" azon mitológiai képzetek körébe tarto- 
zott, amelyeket Északkelet-Európa és az Urál-vidék finn- 
ugor népeinek távoli ősei is ismertek. A tudósok már a 19. 
században felfigyeltek arra, hogy ezeken a területeken milyen 
nagy számban kerültek elő olyan fémtárgyak, amelyek való- 
ságos és különösen fantasztikus állatokat, madarakat és 
madárszerű lényeket ábrázoltak. Ezek mind a permi és az 
ugor népek legendáinak népszerű alakjai voltak. Az egyik 
leggyakoribb téma a , madár" volt, amelynek mellére ember- 
archoz hasonló ábra került; a madár testére gyakran a teljes 
nagyságot betöltő, álló emberalak ábrája került. Hasonló 
tárgyakat már a Káma mentén és az Urálon túli területeken 

, Szárnyas Karsz". Az uráli és Urálon túli uszty-polujszkiji kultúrából 
származó kultikus tárgyak. I. e. 4. század-i. sz. 2. század 


folytatott ásatások során is találtak. Ezek alapján a kutatók 
(A. V. Zbrujeva, A. P. Szmirnov és V. N. Csernyecov) datál- 
hatták e leleteket. A fémfigurák, köztük a madár mellén 
emberarcot vagy testhosszában álló embert ábrázoló dara- 
bok, az i. e. 1. évezredtől kezdve követhetők nyomon a terü- 
let régészeti kultúrájában. 

A mitikus szárnyas csodalények ábrázolása mellett a Ká- 
ma-vidék és az Urálon túli terület ókori törzseinél igen elter- 
jedt szokás volt a valóságos madarak — héja, varjú, sólyom 
stb. — rituális ábrázolása Is. 

Az evenkik legendáiban szó van egy olyan madárról, amely 
képes a hátán elvinni az embert távoli országokba 1s, az , örök 
nappal" honába. Az egyik mondában, amelyet Sz. Patkanov 
jegyzett le a chantiknál, a , Szárnyas Karsz" az alvilágból fel- 
hozza hőseit a felső világba. Hasonló elképzelések szerepel- 
tek az ind és iráni hagyományokban 1s. Ugyanakkor az ilyen 
képzetek az északi samanizmus vallásos hitvilágába — össze- 
hasonlítva az indoiráni vallás hasonló vonásaival — szerve- 
sebben épültek be, s természetesebben kerültek az általános 

Ősi kultikus tárgyak a Káma-vidékről 


mitológiai képzetekbe és vallási szertartásokba. Szélesebb 
azoknak a valóságos és természetfeletti állatoknak a reper- 
toárja is, amelyek közvetlen kapcsolatban álltak a samanikus 
hiedelmekkel: összetett állatok, madárszerű lények, ma- 
darak. 

A Káma-mellékről előkerült kultikus ábrázolások között 
gyakran találtak olyan fantasztikus lényeket, amelyek madár 
és ragadozó állat vonásaival rendelkeznek, és rendszerint 
farkas- vagy kutyafejű madár formájában jelennek meg. 
Állat alakú madarak és fantasztikus szárnyas ragadozók 
—- griffek -— ábrázolásait az Urál menti ananyinói kultúra 
(1. e. 7—3. század) anyagában is találtak. A Káma mente 

lakossága ebben a korban élénk kapcsolatot tartott a szkítha 
világ törzseivel, erről tanúskodik az ott előkerült sok szkítha 
készítésű tárgy, valamint a Közel-Keletről és a görögöktől 
származó darabok. Az ananyinói törzsek művészetére jel- 
lemző az , állatalakos stílus" 15. Ebben kétségkívül a szkítha 
művészet hatása nyilvánul meg. Láthatóan volt azonban 
ellenkező irányú hatás is. Így például a griffek , kutyás" vagy 
, farkasos" jellege az Urál menti törzsek mitológiai képzetei- 
hez kapcsolódhat. Ezek a törzsek ott éltek az Urál vidékén, 
még mielőtt kialakult a szkítha művészet és annak ,,állat- 
alakos stílusa". 

Nyilvánvaló, hogy az északi törzsek vallási és mitológiai 
képzetei voltak hatással a szkítha epika azon alakjaira is, 
amelyeket a görögök a Phorküászokkal és Gorgókkal azo- 
nosítottak, és a Szkíthián túli területek lakóinak képzeltek. 
Az 1. e. 1. évezredhez tartozó, az Urál mentéről származó 
ásatási anyagban találtak fémlemezeket, amelyek szárnyas 
(olykor háromfejű) lényeket ábrázoltak, és mellükön , Me- 
dusza"-szerű női arcot mutató rajzolat volt. E fantasztikus 
lények alakjában nyilvánvalóan egybeolvadtak a helyi motí- 
vumok, és a szkíthák által közvetített görög ikonográfiai 
hagyományok. 

A szkítha eposz egy másik mitológiai témája, a hatalmas 
Északi Szél, szintén kapcsolatos az északi népek legendáival. 
Az Urálon túl lakó ugorok hiedelemvilágában két megsze- 
mélyesített szél szerepelt: a Déli és az Északi Szél; az utóbbi a 
, szkítha Boreász" megfelelője, és Lui1-Wot-Ojka volt a neve, 
azaz , Északi Szél Apó". A Wot, illetve watz "szél szó ebben 
a névben árja eredetű elem: az óind és óiráni vallási művek 
említenek egy Vata nevű szélistent. Sőt, az iráni tradíció 
különféle megszemélyesített szelekről (, vatákról") tud, és 
szembeállítja az Északi Szelet a Délivel. 

Az idézett példák mutatják, milyen mélyek és szorosak 
voltak az indoiráni és finnugor törzsek kölcsönkapcsolatat, 

Medusza-Gorgó. Kubán melléki szkítha kurgánban talált bronzvért 
részlete, i. e. 54. század 


s hogy ez kifejezésre jutott mitológiai és vallási nézeteikben 
is. Az árja-finnugor kulturális érintkezés hosszú folyamata 
ugyancsak hatott az indoiráni mitológia északi ciklusának 
kialakulására. Így például e ciklus egyik alapmotívumának, 
az elérhetetlen, égig érő északi hegyeknek párhuzama meg- 
található az uráli ugor népeknél is. Érdekes egy, az 1096. esz- 
tendőből származó orosz évkönyv feljegyzése: novgorodi 


lól 


emberek a Pecsorához indultak, azután eljutottak Jugra 
országba (ez a név az ugor népnévhez kapcsolódik). Ott 
nekik égig érő nagy hegyekről beszéltek, s az azokhoz a 
hegyekhez vezető járhatatlan útról: , A hegyek egészen a 
tengermellékig érnek, magasságukkal szinte az eget verik . . . 
Az ezekhez a hegyekhez vezető utat szakadékok, hó és erdő 
teszik járhatatlanná." 

A 18. század elején járt az Urálon túli chantiknál Grigorij 
Novickij, a , Rövid beszámoló az osztják népről" című mű 
szerzője. Munkája a világ egyik első néprajzi munkája. 
Novickuj többek között arról is beszámol, hogy a chantik 
elbeszélése szerint létezik egy hegy: , különleges magas szikla, 
mint a fal, magassága olyan..., hogy eléri a felhőket az 
égen". Az ilyen hagyományokban tisztán mitológiai motí- 
vumok keverednek az Urál-hegységgel kapcsolatos valós 
ismeretekkel. Oroszországban az Urál hegyláncát máskép- 
pen , Kő"-nek, , Nagy Kő"-nek, , Oszlop"-nak, , Földi Öv" - 
nek nevezték, az Urál elnevezés csak a 18. század második 
felétől került használatba. Még az Orosz Tudományos Aka- 
démia által 1807-ben kiádott földrajzi atlasz 15 , Földi Kőöv"- 
nek nevezi az Urál-hegységet. A felsorolt elnevezések nyil- 
vánvalóan az ugor törzsek ősi kozmológiai képzeteivel függ- 
nek össze: az Urál-hegylánc a főisten öve, amelyet a világ 
teremtésekor dobott a földre; azóta az öv végighúzódik az 
egész földön, támasza annak, a nagy hegyek pedig (az Urál) — 
, a föld közepe". 

Ez ismét visszavezet bennünket az indoiráni népek Ősi 
mondáihoz: a nagy szent hegyek a föld teremtésekor kelet- 
keztek, átfogják hatalmas gyökerükkel, mintegy a föld , kö- 
zéppontját" alkotják. Az indek, irániak és szkíthák e hegye- 
ket aranyosnak nevezték, és azt mesélték, hogy ott arany- 
patakok folynak, s a csúcsaikon aranytavak találhatók. 
Az Urál-hegységet szintén aranyosnak nevezték; s egy, a 
20. század elején A. Kannisto finn tudós által a manysiknál 

lejegyzett ének a szent Urállal kapcsolatban a hegycsúcson 
levő aranypartú tóról beszél. 

Az efféle mondák nyilvánvalóan csak az Északi-Urálhoz 
kapcsolódtak, minthogy annak mindkét oldalán ugor tör- 
zsek éltek; , Földöv"-nek éppen az Északi-Urált nevezték, 
s az Urál nevet csak a Déli-Urálra használták. Amíg a leg- 
magasabb hegyekről szóló ugor mondákban 1s konkrét föld- 
rajzi tudás ötvöződik egybe számos mitológiai motívummal, 
addig az ugor törzsek szomszédainak folklórjában különö- 
sen szembeötlően kerülnek előtérbe a legendás motívumok. 

Végül pedig, az Urálon túli ugor népeknél lejegyzett mon- 
dákban megtalálhatók az ind, iráni és szkítha mítoszok 
, boldogainak" párhuzamai. Igen érdekes ismereteket őriz 
G. Novickij Rövid beszámolója. A chantik szerint, jegyezte 
fel Novickij, , a messze északon, az óceán és a jéghegyek 
közelében" van egy különös szél, észak felől fúj; akit , elér, 
teljes kegyetlenséggel körülfogja, megtámadja és megöli" 
(a chantik és manysik ezen Északi Szél Apója nyilvánvalóan 
a szkítha tradíció Északi Szelének, a görög szerzők szkíthá- 
kon túli Boreászának a megfelelője; az Északi Szél országát 
a szkítha eposz , boldogainak", a , hüperboreuszoknak" a 
földjére helyezték). 

Még északabbra pedig, folytatja Novickij, a mesék szerint 
olyan ország következik, amelynek lakói szépségükről és 
okosságukról híresek. Van olyan hiedelem, hogy bár meg 
lehet látni azt a , teremtett emberi szépséget", de nem lehet 
hallani azokat az embereket, nem lehet velük beszélni. Maga 
Novickij teljes egészükben hihetetlennek vélte az efféle el- 
beszéléseket, és azt irta, hogy az óceánnál, az északi tájakon 
természetesen nem élhetnek emberek. Több mint kétezer 
évvel Novickij előtt már Hérodotosz is kételkedett abban, 
hogy a messzi Északi-tengernél létezne , a boldogok országa" . 

Az Északi-óceánnál élő , boldogok" országának valódi 
létezésére vonatkozó értékelésében mindkét tudósnak — az 

antik történetírónak és az I. Péter korában élt etnográfusnak 
— természetesen igaza volt. Az efféle témák legendás jellege 
kétségtelen, de a tudománynak ma már rendelkezésére áll- 
nak olyan adatok, amelyek alapján megmagyarázható az 
efféle mitológiai képzetek eredete. Mindenekelőtt az orosz 
etnográfusok és folkloristák kutatásainak köszönhető, hogy 
a 19. században és a 20. század elején igen értékes anyagot 
—- legendákat és népmeséket — gyűjtöttek a különféle északi 
népeknél. Észak-Európa és Szibéria számos népénél megvolt 
az a hagyomány, hogy a távoli északon állítólag az ember 
számára elérhetetlen országok vannak, az istenek és szelle- 
mek helye, a holt lelkek síron túli lakhelye. A chanti és many- 
si legendák ezt a helyet az Ob alsó folyásához vagy a Jeges- 
óceán szigetére teszik. Úgy tartották, hogy e szigeten az élet 
hasonlít a földi élethez: vadállatokra vadásznak, települése- 
ken laknak, csupán a Nap és a Hold mutatkozik fele mivol- 
tában (V. N. Csernyecov gyűjtése nyomán). A manysiknál 
az a hiedelem járta, hogy az elhunytak lelke madárháton 
utazik északra, a hideg tengerhez. A korai evenki világ- 
elképzelések közül igen érdekes az, amely a , felső világról" 
beszél. Ezen az égi lakhelyen enyhe az éghajlat, boldog 
az élet, gyönyörű legelők vannak, nedvdús a fű, könnyű 
átkelni a folyókon, s azok bővelkednek halban, egész évben 
süt a nap, és mindig meleg van. A , felső világba" való 
bejáratul a Sarkcsillag szolgál; a , felső világba" azonban 
csak a sámánok kerülhetnek, azok is csak , különleges" 
révületben; ha egy földi embernek valamiféle rendkívüli 
úton-módon mégis sikerül oda eljutnia, akkor láthatatlan 
marad a , lakhely" lakói számára, a sámánok pedig azt taná- 
csolják a , jövevénynek", hogy térjen vissza a földre (G. M. 
Vasziljevics anyaga alapján). Az evenkik és néhány más 
észak-európai meg szibériai nép mondáiban a , felső" és az 
, alsó" földről való elképzelések számos részletükben meg- 
egyeznek. 

Bronzbárd. A Káma melléke, 1. e. 5-3. század 


Az itt vizsgált legendák és mondák olyan ősi mitológiai 
képzeteket fejeznek ki, amelyek nagyon ősi vallási hiedel- 
mekkel kapcsolatosak, s abban az időben keletkeztek, ami- 
kor a , felső" és , alsó világot" még nem állították szembe. 
Csak később - jegyzi meg A. P. Okladnyikov akadémikus — 
békítette össze a két túlvilággal kapcsolatos ciklust a sámán- 
vallási kazuisztika. De a szellemek, boldogok és elhunytak 
ezen , világai" a szibériai népek mondáiban és hiedelmeiben 
is rendszerint a messzi északhoz vagy közvetlenül a Jeges- 
óceánhoz kapcsolódnak. 

Hasonló elképzeléseket jegyeztek fel az etnográfusok és 
folkloristák a nyugati finn népeknél és Észak-Skandinávia 
lappjainál (a számiknál). Ezekben a mondákban szó van 
az , alsó világról" (a finn legendák Tuonelájáról), ahol az 
élet a földire hasonlít, és állandóan süt a nap, ahol a föld 
kövér mezőkben és dús rétekben gazdag. De szigorúan Őrzi 
ennek az , országnak" a ki- és bejáratát a , halottak király- 
ságának" gazdája, a komor Tuoni (Duodna a neve a lap- 
poknál). 

Ugyanezeknél a népeknél a , szent hegyekről" való hiede- 
lem is megvolt, e hegyeken laknak a jó szellemek, és boldogan 
élnek az elhunytak lelkei; ott öröm és vidámság, egyetértés 
és igazságosság honol. A sámán segít , eljutni" ebbe a boldog 

hegyi honba. A lappok azt hitték, hogy amikor révületben, 
eszméletlenül fekszik a sámán, lelke a , szent hegyeket" láto- 
gatja (K. Wiklund, J. Ovigstad, K. Leem, E. Röiterskjöld 
skandináv tudósok 18-19. századi gyűjtéséből származó 
anyag alapján). 

A nyugati finnek korábbi hiedelme szerint a lelket a , hol- 
tak országába" vezető úton szörnyű tapasztalatok várták; 
találkozhatott kígyókkal, szörnyekkel, rossz szellemekkel, 
sötét szakadékokon kellett áthágnia, mielőtt az óhajtott 
célhoz vezető , hídhoz" ért volna. A finnek ősi mágikus 
énekeiben pedig azt mondják, hogy az , alsó világba" vezető 
utat annak gazdasszonya őrzi. A karjalaiak ősi hiedelme 
szerint a , hídon" túl tárul fel a boldogok hona, dús füvekkel, 
széles mezőkkel, mézédes gyümölcsöket érlelő fákkal. Ott 
, gyülekeznek" a varázslók, boszorkányok, sámánok. , A hol- 
tak országát" a finn mondák , Északi háznak" nevezik, és 
, alulra és északra? helyezik. Észak-Skandinávia népeinek 
szág" vagy az Északi-Jeges-óceánban, vagy a Szarajasz 
, tengerben" van. 

A , Szarajasz" azon finn szavak csoportjába tartozik, 
amelyeknek van indoeurópai megfelelőjük. Még néhány 
más finnugor nyelvben is ugyanígy nevezik a tengert: a chan- 
tiban szarasz, a manysiban szarisz, az udmurtban zarez. 
Származását tekintve ez ugyanaz a szó, mint az óind dzsra- 
jasz — (tág kiterjedés", "széles térség", és az iráni zraja — 
"tenger". Az adott megfeleléseket bebizonyították a nyelvé- 
szek. Ugyanakkor nem lehet nem elgondolkozni azon, hogy 
azokon a területeken, ahol a finnugor-indoiráni kapcsolatok 
létezhettek, nincs tenger, sem semmiféle nagy kiterjedésű 
vízfelület. Az iráni hagyományban az adott szó (zraja) a 
Vourukasa mitikus vizét jelentette, amely a nagy északi 
hegyeknél (a Hará Berezaitinál) terül el. Figyelemre méltó, 
hogy a finn szarajasz szintén a messzi északon levő mitikus 

tengert jelölte. A megfigyelt egybeesések ily módon ismét 
visszavezetnek az árja mitológia , északi ciklusához", és újra 
megerősítik annak kapcsolatát a finnugor törzsek kozmoló- 
giájával és vallásával. Az Aveszta szerint az elhunyt lelke a 
Csinvat-hidhoz , utazik". Itt valami isteni , hölgy" várja, aki 
némelyik lelket a hídon a boldogok paradicsomi honába 
vezeti át, másokat viszont az átkelőhely alatti sötét mély- 
ségbe taszit. , Szép" és , ügyes" a híd úrnője az Aveszta sze- 
rint, nyilvánvaló, hogy közeli rokona az északi mitológia 
azon , alvilági úrnőjének", aki az átkelésnél , várja" a lel- 
keket. 

Az alvilág föld alatti folyója felett hasonló átkelőhelyet ír le 
az ind eposz Is. , Mindenki eljut hozzá, de a bűntől terhelt 
nem éri el akadálytalanul a boldogságot . . ., a gonosz dolgot 
művelő emberek itt égnek, itt, az átkelőhelynél." Aki azon- 
ban megérdemli, az , eléri a szenvedések végét; s ott a nap, . . . 
Vaszistha la Nagymedve] országába elérvén, ismét telet 
bocsát ki... Itt az énekes risik fényes palotájában, a Man- 
dara-hegy paradicsomi sátraiban gandharvák dala zeng, 
szívet-lelket gyönyörködtetően . .. Ezen át vezet a te utad, 
Gálava." (A Garuda madár elbeszéléséből, a Mahábháratá- 
ban.) 


Az Isteni Színjáték és a zóroasztriánus 
papok a , túlvilágon" 


, Ardá-Víráz lelke, miután testét elhagyta, a Csakát-i- 
Daitik-hegyekhez és a Csinvat-hiídhoz indult. A hetedik 
napon pedig visszatért, és visszament testébe. Úgy állt Ardá- 
Víráz, mintha csak kellemes álomból ébredt volna . . . Üdvö- 
zölték őt, a holtak világából az élők honába visszatértet . . ., 
és ekkor megparancsolta Ardá-Víráz: yVezessetek ide bölcs 

és tudós írástudót.x És akkor az írnok lejegyzett mindent, 
amit Ardá-Víráz mondott, pontosan, világosan és részle- 
tesen." 

Így végződik az Ardá-Víráz-námak című zóroasztriánus 
mű prológusa. A szöveg a továbbiakban elbeszéli a jámbor 
Ardá-Viráz , utazását" a paradicsomba és a pokolba, és azt, 
hogy ott mit látott, hogyan jutalmazzák az igazakat, és bün- 
tetik a bűnösöket a földön elkövetett tetteikért. Amikor 
1816-ban, európai nyelven először jelentek meg részletek az 
Ardá-Víráz könyvéből, a tudósoknak feltűnt, hogy ez a mű 
tartalmában mennyire emlékeztet Dante Isteni Színjátékára. 
Már akkor elhangzott, hogy Dante feltehetőleg ismerte en- 
nek az iráni műnek valamely változatát. A későbbiekben 
ezt a véleményt nem sikerült meggyőzően bizonyítani; az 
Isteni Színjáték forrásáról napjainkban 1s vitatkoznak. 

Könnyen elképzelhető, hogy Dante korában már ismertek 
keleti műveket Európában, közöttük az Ardá-Vírázról szóló 
zóroasztriánus könyvhöz hasonló tartalmúakat. (Ismeretes, 
hogy a középkori európai irodalom sok szereplőt és témát 
kölcsönzött az arab irodalomból, s azon keresztül az iráni 
és ind irodalomból.) Dante Alighieri (1265—1321) Isteni 
Színjátéka eszmei mondanivalóját tekintve természetesen 
teljesen eredeti mű. Dante költeményében saját korának 
alakjait jeleníti meg, korának világnézetét fejezi ki, noha 
egyidejűleg jelen vannak benne azok az új eszmék és eszmény- 
képek is, amelyek előlegezték a reneszánsznak a középkori 
vallásos skolasztika feletti győzelmét. Éppen ezért az Isteni 
Színjátéknak és feltételezett keleti előképeinek összehason- 
lítása kapcsán csupán a téma és némely részek bizonyos 
hasonlóságáról beszélhetünk, például a pokol és a menny- 
ország leírásában. 

A főhős túlvilágra való , látogatásának" témája a keleti 
irodalomban jóval Dante kora előtt jelent meg. Je. E. Ber- 
tyelsz neves szovjet iranista, majd R. Nicholson angol ara- 

Ahura Mazdá isten átadja a hatalom jelképét a Szászánida birodalom 
alapítójának, I. Ardasírnak. Sziklarelief, 1. sz. 3. század 


bista arra hívta fel a figyelmet, hogy milyen számottevő ha- 
sonlóság van Dante Isteni Színjátéka és Szanái perzsa költő 
(11. század vége-12. század) egyik költeménye között. NI- 
cholson cikkének címe , Dante perzsa előde" volt. Iránban 
azonban a pokolba és mennyországba tett utazásokról szóló 
történetek jóval Szanái kora előtt elterjedtek, s a zóro- 
asztriánus vallással álltak kapcsolatban. 

Az Ardá-Víráz-námak olyan eseményeket beszél el, ame- 
lyek talán a Szászánida-dinasztiabeli II. Sáhpur idejében 
(1. sz. 310—379) történtek. A zóroasztrizmusra nehéz idők 
jártak ekkoriban: terjedt az eretnekség és a hitetlenség. 
A zóroasztriánus papok kiválasztották maguk közül a leg- 
tisztábbat, Ardá-Vírázt, és , elküldték" a túlvilágra, hogy 

II. Sáhpur király vadászaton. Szászánida ezüsttál, i. sz. 4. század 


onnan visszatérve megerősítse, valóban létezik pokol és 
mennyország, S hogy a halál utáni jutalom a zóroasztriánus 
vallás előírásainak állhatatos teljesítésétől függ. 
Ardá-Víráz könyve nem íródhatott a 6-7. század előtt. 
A tudósok ezért feltételezték, hogy ez a mű tisztán apokrif 
jellegű, és nem kapcsolódik a korai Szászánida-kor valóságos 
eseményeihez. Az új felfedezések alapján azonban felül kell 
vizsgálni az ilyen feltevéseket. Nemrégiben F. Gignoux Íran- 
cia tudósnak sikerült megfejtenie Kartirnak egy feliratát. 
Kartir Róma és Bizánc vetélytársának, a Szászánida biro- 
dalomnak, annak alapitása idején, az t. sz. 3. században volt 
jelentős vallási és politikai személyisége. Mint a papok feje, 
a királyok királya , lelkének őre", vezető szerepet játszott 
a zóroasztriánus államvallás létrehozásában. Kartir felirata 
, érdemeiről" beszél, arról, hogyan tárta fel , az égről és a 
feneketlen pokolról" való tanítások értelmét az emberek 
előtt. Hogy miként értelmezte Kartir , a pokol és menny- 
ország lényegét", az világossá válik (az Íránban, Kazerun 
közelében található) Szár-Meshedben előkerült feliratából, 
amelyet F. Gignoux dolgozott fel részletesen: Kartir elbeszéli 
a túlvilágra tett , látogatását". Ott sikerült szemtől szembe 

EM MABY a 


Szászánida főúr. I. sz. 3. század 


megtekintenie a zóroasztriánus isteneket és az ősök üdvözült 
életét, látta a paradicsomot és a poklot. 

Ilyen módon Kartir, a valóságos történeti személy, hatal- 
mas birodalom politikai személyisége, hivatalos feliratán 
azokat a , tetteket" tulajdonítja magának, amelyekkel sokkal 
később a zóroasztriánus hagyomány Ardá-Vírázt ékesítette, 
mintha az a 4. században (Kartir után száz évvel) élt volna. 
Mindkét elbeszélés azonos cél szolgálatában állt: a meg- 
rendülő vallás megerősítését, a zóroasztriánus vallás és egy- 
ház helyzetének megszilárdítását célozta. Feliratain Kartir 
már megemlíti a káros eretnekség terjedését is, a hamis iste- 

nekben való hitet; kijelenti, hogy az ő közreműködése kö- 
vetkeztében , sok hitetlen ember . . . választotta az igaz hitet" 
- a zóroasztriánizmust. Ezt bizonyára nem könnyen érte el 
Kartir: az ügy érdekében ki kellett találnia a túlvilági , uta- 
zásának" megrendezését. Kartir, politikai céljai érdekében, 
archaikus és meglehetősen primitív vallási képzeteket hasz- 
nált fel. A szár-meshedi felirat szövege csak töredékesen 
maradt fenn, s Kartir , másvilági utazásának" számos rész- 
letére nem derült fény. De az épen maradt részletek is el- 
beszélik, hogy mit látott a paradicsomban, és milyen volt 
az útja. A történet a zóroasztriánusok hagyományos túl- 
világi elképzelésének mintájára készült. Kartirt egy ,. igen 
előkelő hölgy" vezette a Paradicsomba, kísérte a hídon való 
átkelés során; a Paradicsomban nagy szenteket látott, isten 
arany trónusát, mérleget . . . 

Ugyanezt az utat követve, jutott a Paradicsomba Ardá- 
Víráz. , A Csinvat hídja kilencszeresére szélesedett, és én 
könnyedén, kényelmesen, bátran és győztesen haladtam 
keresztül rajta. Engem, Ardá-Vírázt, Mithra, a hatalmas 
isten üdvözölt . . . és ama világ több más lénye. És én, Ardá- 
Víráz, megpillantottam az igazságos Rasnu istent, aki a 
színaranyból készült mérleget tartotta kezében, és az igazak 
és bűnösök cselekedeteit mérlegelte. Azután a jámbor Szrao- 
sa és a tűz istene fogtak kézen és azt mondták: vJer, mi meg- 
mutatjuk neked a Paradicsomot és a Poklot, a paradicsomi 
ragyogást, csillogást, nyugalmat és virulást, örömet, boldog- 
ságot és jó illatot — a szent életűek jutalmát. És megmutat- 
hatjuk neked a Pokolban a sötétséget, a zsúfoltságot és 
rondaságokat, a kinokat, a gonoszságot és fájdalmat, a bor- 
zalmat és a bűzt -— mindazon fizetségeket, amelyeket a bo- 
szorkányok és bűnösök kapnak." 


t V. A. Lifsicnek, a filológiai tudományok doktorának fordítása. A szerzők itt 
is kifejezik köszönetüket az értékes felvilágosításokért, melyeket az óiráni szövegek 
asztronómiai és ornitológiai adatai kapcsán Lifsic professzortól kaptak. 

Mozaik Bisáhpur délnyugat-iráni városból, amelyet I. Sáhpur alapított. 
I. sz. 3. század 


Ardá-Víráz könyvében szó van magáról a másvilágra való 
, indulásról" is. A gyakorlott papok rituális szertartásokat 
hajtanak végre, Ardá-Víráz imádkozik, három borral és 
narkotikummal teli korsót nyújtanak át neki, ő kiissza azo- 
kat, továbbénekli az imát, mignem öntudatlanul összeesik ; 
lelke , elhagyja" testét, távoli országba , repül", hogy miután 
megtekintette a Paradicsomot és a-Poklot, hét nap múltán 
visszatérjen az élettelen testbe. 

A leírt mágikus szertartás önkéntelenül 15 a samanisztikus 

révületre emlékeztet, ha eltekintünk a szépirodalmiasított 
elbeszélő formától és a teljesen más történeti-kulturális hát- 
tértől. Igaz, a , révülés" nem kunyhóban vagy más, speciá- 
lisan a sámán számára készült helyen történik, hanem a tűz 
templomában; s a lélek , visszatérésekor" Ardá-Víráz nem- 
csak elbeszéli a , látottakat", hanem írnokának tollba is 
mondja. Ez azonban nem változtatja meg a rituális cselekvés 
lényegét. Ardá-Víráz , utazása" nem más, mint a lélek túl- 
világi , bolyongása". Kartir felirata is tartalmaz hasonló 
elemeket: a teste a földön maradt, s a másvilágon , Kartir 
alteregója" utazott. Ardá-Víráz felesége a papokkal együtt 
, Szent himnuszokat énekelve hét nap és hét éjszaka szünte- 
len őrizte" Ardá-Víráz lélektől elhagyott testét. Az északi 
sámánoknál szintén voltak speciális segítők (gyakran a fele- 
ség személyében), akik járatosak voltak a szertartásokban, 
és , őrizték" a sámán testét lelkének , utazása" idején; rá- 
olvasásaikkal , segíteniök" kellett a sámán lelkének, hogy 
visszatérjen. Különös érdeklődésre tarthat számot a , szent 
gyógyszer", amit Ardá-Víráz transzba esése előtt vett be: 
ez a , bang" volt, a papok és sámánok ősi narkotikuma. 

Igen jellemző Kartir és Ardá-Víráz másvilági , utazásá- 
nak" a menetrendje 15: mindkettőjük lelke , áthaladt" a Csin- 
vat-hiídon; Ardá-Viráz könyve szerint a hős lelke a Csakát-i- 
Daitik-hegyhez és a Csinvat-hidhoz indult. A Csakát-i- 
Daitik (az Igazságszolgáltatás hegye) — az óiráni (és közös 
árja) mitológia szent hegyének képletes megnevezése, amint 
azt a késői zóroasztriánus művekben is használják. A zóro- 
asztriánus szövegek szerint a Harburz (a Magas Hará) azo- 
nos a Csakát-i-Daitikkal; a Csinvat-hid a Harburz lábánál 
, található" (s az Aveszta szerint is a Magas Haránál van a 
Csinvat-hid). 

Ily módon tehát a zóroasztriánus papok vallási szertar- 
tásaik során még a Szászánida-korban is végeztek oda , re- 
püléseket", ahová az óind munik és risik is , repültek" : 

a messzi északon fekvő Tej-óceán melletti szent hegyekhez 
(a Méru-Harához). A Szászánida feliratok és a kora közép- 
kori zóroasztriánus művek elemzése tehát új adatokkal gaz- 
dagítja az indoirániak legősibb vallási és mitológiai képze- 
teinek feltárását és rekonstruálását, s ismételten megerősíti 
azt a feltételezést, hogy az általunk vizsgált , északi ciklus" 
témái közös árja eredetre vezethetők vissza. 

A közös árja korszak indoiráni törzseinek mitológiai és 
vallási képzeteit a tudósok azon hagyományok összehason- 
lító elemzése útján rekonstruálják, amelyeket a különféle 
indoiráni népek őriztek meg a történeti korban. 

Az , árja egység" széthullása után az indoiráni törzsek 
különböző csoportjai már eltérő földrajzi és történeti fel- 
tételek között fejlődtek, vallásuk és kultúrájuk alakulásának 
folyamata ís különböző volt. 

, Ezek az eredeti vallásos képzetek tehát, amelyek több- 
nyire közösek minden rokon népcsoportnál, a csoport Szét- 
bomlása után minden népnél sajátságosan fejlődnek a szá- 
mára adott életfeltételek szerint..." Sok ősi hiedelem, 
archaikus képzet új történeti feltételek közepette, a társa- 
dalmi fejlődés más szintjén ís fennmaradt, és együttélt az 
újonnan létrejött, elvileg különböző eszmékkel és nézetek- 
kel. ,, . . . A vallás, mihelyt egyszer kialakult, mindig tartalmaz 
hagyományos anyagot . . .?"? 

Az indoirániak ősi mitoszaiban és hagyományaiban 
,,. . . magát a természetet és a társadalmi formákat nem- 
tudatos művészi módon már feldolgozta a népi fantázia".""" 
Ugyanakkor a primitív mágikus hiedelmek, a tisztán mitikus 
képzetek jól megfértek a racionális elemekkel. Az ősi mito- 


$ Marx és Engels Művei. 21. köt. Bp. 1970. 290. old. 
tk o. 292. old. 
ktk Marx és Engels Művei. 46/1. köt. Bp. 1972. 35. old. 

lógiákra — amint azt Lenin kimutatta — ,,...a tudományos 
gondolkodás kezdeteinek és a fantáziának... a kapcso- 
lata"? jellemző. 

Az indoiráni törzsek kozmológiai és mitológiai képzetei 
széleskörűen tükröződtek vissza vallási hiedelmeikben, kul- 
tuszaikban. Az , északi ciklussal" kapcsolatos elképzelések 
az indoiráni vallás azon archaikus formáihoz fűződnek, 
amelyeket , samanisztikusként" határozhatunk meg, ugyan- 
akkor ezek olyan fejlett vallási rendszerekben 1s fellelhetők, 
mint a buddhizmus és zóroasztriánizmus. A tisztán vallási 
szférán kívül az , északi" témák jelen vannak a sajátosan 
mitológiai anyagban, kozmológiában, epikában 1s. 

Mindezen adatok összehasonlító tanulmányozása alapján 
megállapíthatjuk, hogy az alábbi, egymással összefüggő kép- 
zetrendszerek már az indoirániak őseinek együttélése idején 
is léteztek: az ősárják területétől távol, északon, valamint 
északi szomszédaik területein fantasztikus lények országa 
terül el, sötét pusztaság, amely az ember számára áthatolha- 
tatlan; távolabb emelkednek a nyugattól keletig húzódó 
hegyek, amelyek az égig nyúlnak, csúcsaik körül keringenek 
az égitestek; a hegyeken túl hatalmas kiterjedésű viz, az 
, Északi-tenger" vagy , óceán" terül el; a hegyek csúcsán 
és az , óceán" partján található az istenek s a , boldogok" 
hona, ott lakoznak az elhunyt lelkek - ez a vidék a kellemes 
éghajlat és a fény hazája (noha a sötétség és hideg országán 
túl terül el), a nap ott évente egyszer kel fel és nyugszik le, 
s a nappal és az éjszaka fél éven át tart. 

A földrajzi és kozmológiai elképzelések eme közös alap- 
jában a valóságos adatok és mitikus vonások fonódnak 
össze. Az előbbiekhez tartoznak az úgynevezett , sarki" 
jelenségek, amelyeket az ősi mondák szerzői az indoiráni 
törzsek szállásterületén túl, a távoli északon fekvő orszá- 


$ Lenin Összes Művei. 29. köt. Bp. 1972. 205. old. 

I. Sáhpur legyőzi Valerianus római császárt 


gokkal hoztak kapcsolatba, az ember számára , megköze- 
líthetetlen" vidékekkel. 

Most tehát már határozott választ adhatunk arra a kér- 
désre, honnan vették az árja törzsek a , sarki" országokra 
vonatkozó értesüléseiket. Északi szomszédaiktól kölcsö- 
nözték őket. Az indoiráni törzsek hosszú időn át éltek a finn- 
ugorok őseinek szomszédságában, szoros kapcsolatban áll- 
tak egymással. E kapcsolatok érintették a különféle gazda- 
sági tevékenységi formákat, a társadalmi érintkezés, vala- 
mint az anyagi és szellemi kultúra számos területét. Ezeknek 
az érintkezéseknek a következtében alakultak ki azok az el- 
képzelések, amelyeket a vizsgált ciklus kapcsán elemeztünk. 
Az analóg motívumok némelyikét, persze, tekinthetjük úgy 
15, mint csupán tipológiai megfelelést, de a rendelkezésünkre 
álló tények az adott kérdéskör témáinak közvetlen össze- 
függését bizonyítják. Erre utal a mitológiai alakok és jel- 
lemző képzetek vonatkozásában felismert mélyreható, rész- 

letes egybeesések hosszú sora, továbbá a döntően fontos 
nyelvészeti bizonyítékok: a , poláris ciklus" képzetkörével 
kapcsolatos szavak megfelelése a különböző finnugor és 
indoiráni nyelvekben. (Például a mitikus , tengert", , szelet" 
jelentő szavak, a megszemélyesített Északi Szél neve, a 
, hegyek" és a szent hegyek elnevezése, az eksztázis kellékei, 
amelyek segítségével a papok a szent hegyekre és az Északi- 
óceánhoz , repültek".) 

Így , ismerkedtek meg" tehát az indoiráni törzsek ősei 
az északi szent hegyekkel, az Északi-óceánnal, a , poláris" 
jelenségekkel. Ugyanezen az úton, de jóval a közös árja kor 
után, már a szkítha időben, tovább folytatódott immár a 
szkítha mitológiai hagyomány , északi" témáinak a , sarki" 
területekről való ismeretekkel bővült beáramlása, amely 
megerősítette a korábbi tradiciót. 


Arab utazók és tudósok a Volgánál 


Szkíthiában tudtak egy olyan népről, amelynek az orszá- 
gában az éjszaka hat hónapig tartott; Hérodotosz szerint 
ezek az ismeretek azoktól a szkítháktól származtak, akik 
eljutottak az argippaioszokhoz. Az efféle, a szkítha világból 
származó értesülésekre és a szkítha mitológiai tradiciókra 
vezethetők vissza az antik tudománynak a , poláris" jelen- 
ségekről szóló első értesülései. 

Sok száz esztendő múltán, a középkori arab tudomány 
felvirágzása idején Eurázsia sztyeppei népeiről és északi 
szomszédaikról újra meglehetősen pontos adatok bukkantak 
fel. Erre az időre, természetesen, az adott térség lakossága 
a gazdasági és társadalmi fejlődésben komoly utat tett meg, 
szorosabbá váltak a kereskedelmi és kulturális kapcsolatok, 
a Közel-Kelet országaival való érintkezések. Mindazonáltal 

Kartir. Sziklarelief, 1. sz. 3. század 


ebben a korban 15 fennmaradt néhány legendás történet az 
északi országokról, amelyek hasonlítottak az antik hagyo- 
mányba már korábban bekerült változatokhoz. 

Az arab tudósok érdeklődését kiváltképpen azokról a 
szokatlan csillagászati jelenségekről való hírek keltették fel, 
amelyeket — úgy vélték - a bolgárok országában (a 10. század 
elején az Alsó-Káma-vidéken és a vele szomszédos Volga 
menti területeken létrejött államban) lehetett megfigyelni, 
azaz körülbelül azon a területen, amelyen az argippaioszok- 
hoz vezető út haladt a szkítha időkben. A 14. század híres 
utazója, Ibn-Batúta külön utazást tett Bolgár városába, 
, hogy — mint írja — maga tekintse meg azt, amit az éjszaka 
kivételes rövidségéről és a nappal kivételes rövidségéről 
beszélnek más-más évszakban". Ibn-Batúta előad egy törté- 
netet a , sötétség országáról" is, amely a bolgároktól távol, 
északon terül el. 

Hosszú az út abba az országba, s havon-jégen vezet át, 
az ország maga puszta és sötét. Ha a kereskedők közül valaki 
oda indul, hatalmas élelmiszer- és italkészletet visz magával, 

meg tüzelőt, minthogy , ott nincs fa, kő, sem élőlények". 
A sötétség országába belépve a kereskedők a szokott helyen 
lerakva hátrahagyják áruikat, eltávoznak, de amikor vissza- 
térnek, mellettük idegen dolgokat találnak, cseréül. És senki 
sem tudja, jegyzi meg Ibn-Batúta, milyen Is a sötétség népe, 
amely a déli kereskedőkkel áruját cseréli, dzsinnek-e vagy 
emberek, , hiszen soha senki sem látta őket". A , sötétség 
országáról" más arab szerző is megemlékezik, s azt Jugra 
országtól (az Északi-Urál és a Pecsora vidékén élő ugor 
törzsek lakóhelyétől) északra helyezi. 

Különös érdeklődésre tarthat számot Ibn-Fadlánnak az 
északi országokról szóló, Utazás a Volgánál című könyve. 
Egy Bagdadból 922-ben induló követség tagjaként járt a 
bolgárok országában, ahol, az ő szavai szerint, , csodálatra 
méltó dolgok sokaságát" látta. Elbeszélését Ibn-Fadlán az 
őt lenyűgöző természeti jelenségek leírásával kezdi: , tüzes 
és fekete lovasok égi párharcáról" számol be. Napjaink ku- 
tatói megállapították, hogy ez annak a benyomásának a 
művészi megfogalmazása, ami a bagdadi diplomatát a sarki 
fény megpillantásakor érte. Ibn-Fadlán beszámol a bolgá- 
roknál észlelt, a déliek számára oly meglepő rövid éjszakák- 
ról 15. De még az éjszaka legsötétebb szakaszában sincs teljes 
sötétség, nem tűnik el a , piros hajnal"; télen a nappal válik 
olyan röviddé, mint nyáron az éjszaka, s a hajnal csaknem 
egybeolvad az alkonyattal. A bolgároknál Ibn-Fadlán hal- 
lott arról is, hogy az ő országukon túl, messze északon él 
a , viszu" nép (az orosz évkönyvek , vesz" néven említik), 
akiknél az éjszaka még rövidebb, egy óránál is kevesebb 
ideig tart. 

Ibn-Fadlán a. bolgárok országában más történeteket Is 
hallott. Beszél például egy különleges népről, amely még 
a , viszuk"-nál is északabbra él. A , viszuk" szerint ezt a 
népet tenger választja el tőlük, , valamilyen szigeten" élnek, 
de hegyek övezik országukat, , senki emberfia nem juthat 

abba az országba". Néhány más arab szerző művében fenn- 
maradtak az erdei törzsektől származó elbeszélések is egy 
olyan , népről", amelyet a világ többi részétől magas hegyek 
zárnak el, s az Északi-tenger partján él. Egy 1096-ból való 
orosz évkönyvben hasonló leírás maradt fenn egy ismeretlen 
népről, amely az ugoroktól északra él, a tengerig nyúló 
legmagasabb hegyeken túl: járhatatlan az azokhoz a hegyek- 
hez vezető út, és senki , soha hozzájuk el nem juthat". 

A Volga mentén és a Káma alsó folyásvidékén az arab 
utazók és tudósok meglepően rövid éjszakákat figyeltek 
meg. Ugyanezen a vidéken, az ott élő szóbeli néphagyomány- 
ból értesültek az örök sötétség távoli északi országáról, 
egyszersmind azokról a vidékekről, ahol nyáron gyakorlati- 
lag nincsen éjszaka, s a hegyekről, amelyek az Északi- 
óceánnál húzódnak. 


Ősi legendák 
a tudomány szolgálatában 


Erről a vidékről már a szkítha korban is jutottak el hírek 
a Fekete-tenger északi partvidékére és a hellén világba arról 
az országról, amelyben fél évig tart az éjszaka, s fél eszten- 
deig a nappal. Véletlen-e az a tény, hogy mind az ókorban, 
mind a kora középkorban a , poláris" jelenségekről szóló 
híradások az északi Volga-vidék és az Alsó-Káma mente 
környékéről jutottak a déli országokba? Úgy látszik, a 
sztyeppei törzsek (melyektől hasonló ismereteket már az 
antik világ is kapott) éppen ezen a területen éltek közvetlen 
szomszédságban Észak erdős zónáinak törzseivel. (A nyuga- 
tabbra eső területeken az erdőzóna határa sokkal délebben 
húzódott.) És jóval korábban, még az árja egység idején 
kapták ezen a vidéken az indoiráni törzsek északi szomszé- 


181 


só 5 ga 
- u - 


E ARE Po TET ÉSA a 1618 Va Kor AES a ot T 2 teat 
So NTCVAA e TAO Viztrá LL at z 
WFEN Ezé XN UT IE NISZNALB NOTA S PLVAL- MARE. 7 


Ptolemaiosz Geographiájához készült térkép részlete az 1490. évi római 
kiadás alapján 


daiktól a , poláris" jelenségekről beszámoló ,,információ- 
kat". Az , arktikus" részletek csupán egy részét alkották az 
ősárja mitológia , északi ciklusának". Eredetét tekintve sok 
más téma is azokból a részben valóságos vagy legendás kép- 
zetekből származott, amelyek az északi erdőzóna ősi népei- 
nek mitológiai és kozmológiai rendszerében megvoltak. 
Emiatt minden alapunk megvan arra, hogy azt állítsuk, 
az indoiráni népek őseinek általunk vizsgált , északi" képzet- 
köre csak azokkal az északi törzsekkel való közvetlen érint- 
kezésből származhatott, amelyek az arktikus körzetek szom- 
szédságában éltek. 

Ezeknek az ősi legendáknak az elemzésére alapozott kö- 
vetkeztetések révén számos más, történeti jellegű, fontos 
végkövetkeztetéshez juthatunk. Mindenekelőtt pontosabban 
körülhatárolhatjuk az ismeretlen árja őshazát, elutasítva 
azokat az elméleteket, amelyek az , árja őshazát" Indiába, 
Elő-Ázsiába, Iránba és Afghanisztánba, Közép-Ázsiába, 
a Duna mentére vagy a Kárpátok vidékére helyezi. Követ- 
kezésképpen a fennmaradt területek jöhetnek számításba: 

Délkelet-Európa, Kazahsztán, Dél-Szibéria sztyeppevidéke, 
de ez a felsorolás még tovább is pontosítható. 

Ebben ismét segítségünkre van a mítosz tartalma. A kö- 
zös árja , északi ciklusnak" állandó és kötelező alapja a nagy 
hegyek motívuma, amelyek kelettől nyugatig húzódnak, s az 
árja törzsek területétől északra helyezkednek el. Az antik 
hagyomány szerint a szkíthák úgy vélték, hogy észak felé 
haladva , emelkedik" a földfelszin. Hasonló elképzelést fo- 
galmaz meg az óind eposz is (ott: észak -— , az emelkedő felső 
oldal"), ez a gondolat része továbbá a Méru-heggyel kap- 
csolatos egész ciklusnak is, ugyanúgy, ahogy a szkítháknál 
ez a Rhipai-hegyhez kapcsolódik. Ezek alapján feltételez- 
hetjük, hogy már az ősárja kozmológiai rendszerben létezett 
az a képzet, amely szerint a föld észak felé emelkedik. 

Ezt a feltevést megerősíti ugyanezen ciklus egy másik mo- 
tívuma, amelyet az ind, iráni és szkítha hagyomány rögzi- 
tett: a föld minden nagy folyója a szent hegyekből ered. 
A szkítha világban ez a mitológiai képzet hatással volt a 
valóságos földrajzi szemléletre is: a szkíithák azt tartották, 
hogy országuk folyói a Rhipaiból erednek. 

Később pedig, a szkíthák utáni korban, olyan vélemény 


A Genovában 1447-ben készített világtérkép részlete 


terjedt el, hogy a nagy folyók, amelyek Délkelet-Európa 
sztyeppéit szelik át, a magas hegyekben erednek. Nyugat- 
európai geográfusok és kartográfusok még a középkorban 
is azt hitték, hogy Kelet-Európa északi részén végighúzódik 
egy hegylánc, és onnan erednek azok a nagy folyók is, ame- 
lyek a Fekete- és a Káspi-tengerbe ömlenek. Csak a 15-16. 
században, amikor valóságos ismereteket szereztek Orosz- 
országból, kezdett fokozatosan eltűnni ez a téves nézet. 
Ez a vélemény azokon a hiradásokon alapult, amelyek 
hosszú időn át áramlottak Kelet-Európa déli körzeteiből, 
és sok vonatkozásban Ptolemaiosz Geographiájára vezet- 
hetők vissza. 

Az ti. e. 7-4. század szkítha korszakával összehasonlítva, 
az 1. sz. 2. század neves antik geográfusa már a földrajzi 
ismereteknek minőségileg másfajta szintjét közvetíti. Ptole- 
maiosz sok vonatkozásban a Szarmatiát megjárt kereskedők 
konkrét ismereteire épített. Ennek ellenére az ő térképén Is 
a szarmaták törzseinek területétől északra, a földrajzi szé- 
lesség irányában hatalmas hegylánc húzódik, s ott található 
a Borüszthenész (a Dnyeper), a Tanaisz (a Don), a Rha 
(a Volga) és más nagy folyók forráshelye. Elődeitől eltérően, 
Ptolemaiosz már tudott a Volga fő mellékfolyójáról, a 
Kámáról és annak torkolatvidékéről, de mindkét folyó 
forrásvidékét az északi nagy hegyekbe helyezte. Még érdeke- 
sebb az, hogy Ptolemaiosz a Volgát Rha néven említi. Ez az 
elnevezés, amint a kutatók bebizonyították, az óiráni Ranha 
(Ranyhá) elnevezéssel kapcsolatos. Az avesztai hagyomány 
szerint a félmitikus Ranyhá-folyó a Hará magas hegyeiből 
ered. Következésképpen a Ptolemaiosz által felhasznált 
adatok Délkelet-Európa iráni nyelveket beszélő törzseitől 
eredtek. 

Íly módon, az ősárja mitológia , északi ciklusa" csak olyan 
helyen alakulhatott ki, ahol nagy kiterjedésű területen foly- 
nak észak-déli irányban a folyók, s a földfelszín dél felől 

Levelet író apszarasz. Közép-India, Khadzsuráhó, i. sz. 11-12. század 


észak felé magasodik. Ezeknek a földrajzi feltételeknek 
Közép-Ázsia területei nem felelnek meg (az itteni nagy 
folyamok délkelet-északnyugati irányban folynak, s a Tien- 
San, a Pamir és a Hindukus láncain túl nincs óceán, és 
, sarki" jelenségek sem észlelhetők), de nem lehet Euró- 
pának a Duna menti része sem, vagy azon folyóinak vidéke, 
amelyek a Balti-tengerbe ömlenek, sem Kazahsztán, sem 
Délnyugat-Szibéria nem jöhet szóba: az Ob, az Írtis, az Isim 
és a Tobol a keresettel ellentétes irányba folynak, forrás- 
vidékük pedig nem északon, hanem délen és délkeleten 
található. 

Abból a hatalmas kiterjedésű területből, ahová napjaink 
tudománya helyezheti az árja , őshazát", ilyen módon csak 
Délkelet-Európának a Dnyepertől az Urálig húzódó terüle- 
tei jöhetnek számításba. Amerre ez a vidék terül el, a föld- 
felszín mindenütt dél felől északi irányban emelkedik, a 
folyók pedig - az Urál, a Volga, a Don, a Dnyeper - északról 
délre folynak, forrásvidékük a távoli északon rejtőzik, olyan 
térségben, amelyet az ősi sztyeppelakók közvetlen tapasz- 
talatból nem ismertek. 

Erre a következtetésre vezet az indoiráni mitológia , északi 
ciklusának" az elemzése. Ez a végkövetkeztetés egybevág 
néhány más kutató véleményével is, akik az árja , őshazát" 
szintén Délkelet-Európába helyezik, s Jól egybevág a kutatók 
rendelkezésére álló tudományterületek — a nyelvészet, a tör- 
ténelem, a régészet, a néprajz, a folklórtudomány - adatainak 
egybecsengő egészével. 

Az indoiráni törzsek őstörténetének sok vonatkozása, 
természetesen, továbbra 15 tisztázatlan. A tudósoknak még 
választ kell adniok arra a kérdésre, hogy mikor és hogyan, 
milyen úton történt ezeknek a törzseknek az , őshazából" 
Elő-Ázsiába, Iránba, Közép-Ázsiába, Afghanisztánba, In- 
diába való széttelepülése. 

Az iráni nyelveket beszélő törzsek egy csoportja továbbra 

is Délkelet-Európa területén maradt; a szkitha korban Itt 
önálló kultúra jött létre, amely nagy hatást gyakorolt az 
antik világra és az ókori Keletre. 

Az indoiráni törzsek igen nagy szerepet játszottak Közép- 
Ázsia, India és Irán nagy civilizációinak létrehozásában. 

Bár a későbbiekben eltérően alakult eme országok népei- 
nek története, az epikus hagyomány több száz év távolából is 
korunkig közvetíti ősi múltjuk emlékét. 


, Régmúlt évek osztályrésze ez, 
Mikor már gránit, írás néma, 


Egyszerű dal őrzi az emlékezetet." 


( Byron) 


Utószó 


Nincs az egyetemes régészettudománynak még egy olyan 
problémaköre, amely oly élesen és állandóan izgatná a kuta- 
tókat, mint a népek eredetének kérdése, más szóval az etno- 
genezis. 

Valóban, nemcsak a szakembereket, hanem a széles ol- 
vasóközönséget is foglalkoztatja mind a saját népe, mind 
más népek kialakulásának és fejlődésének problémája. 
E kérdésben különféle nézetek ütköznek meg, sőt gyakran 
osztályideológiák. Egyfelől a sovinizmus, a rasszizmus és 
kolonialista ideológiák, másfelől egy tisztán humanista 
ideológia, korunk haladó eszméi, amelyek legmagasabb 
fokú általánosítása a lenini nemzetiségi politika elmélete és 
gyakorlata. 

Izgat bennünket e kérdések sokrétűsége; vizsgálatukhoz 
komplex megközelítésre van szükség, különféle tudomány- 
területek anyagának áttekintését igényli, a humán tudomá- 
nyokét: nyelvtudományét, régészetét, történelemét, néprajzét 
- és a természettudományokét, a fizikai antropológiától a 
parazitológiáig és a geológiáig. Az etnogenezissel foglalkozó 
kutatók látókörébe vont konkrét problémák közül is első 
helyre kívánkozik — már csak koránál és mennyiségénél fogva 
Is — az indoeurópai problémának szentelt irodalom, hiszen 
mind az egyetemes történelem, mind az emberiség egyetemes 
kultúrája szempontjából az indoeurópai nyelveket beszélő 
népcsoportok igen jelentős szerepet játszottak. 

E nyelvek rokonságának a felismerése, egyáltalán az a 
tény, hogy felfedezték, létezett valamikor egy olyan nép- 
csoport, amely egyesítette magában egyfelől az indiai szub- 
kontinens népeit, másfelől a mai Irán, Tádzsikisztán, Orosz- 
ország, Németország, Franciaország és más európai orszá- 
gok népeit - ez a felfedezés valóságos fénysugár lett a kutatá- 
sok addig feltáratlan területén. 

Az ókori India és Irán epikájában és szent szövegeiben, 
a szanszkrit és az óiráni nyelveken írott könyvekben fel- 
tárultak a legősibb indoeurópai kultúra forrásai, felidéz- 
hetővé váltak az utódok emlékezetében elhalványult, meg- 
semmisült hagyományok, amelyek az önmagukat ,árják- 
nak" nevező egykori ősök közös életének emlékeit őrizték, 
annak a közös lakóterületnek az emlékeit, amelyről bonyo- 
lult történelmi folyamatok során, az ős-indoeurópai törzsek 
új hazát keresve széttelepültek. 

De milyen 1s volt ez a terület, hol terült el, s hogyan zajlott 
le az ősi indoeurópai törzsek széttelepülése feltételezett ős- 
hazájukból? 

Ezekre a kérdésekre irányítja a figyelmünket G. M. Bon- 
gard-Levin és E. A. Grantovszkij tehetségesen megírt, sze- 
rény terjedelmű, de annál gazdagabb tartalmú könyve. India 
ókori történetéről, az indoiráni népekről, az ókori IÍránról 
írott művei alapján mindkét szerző Jól ismert szakember. 

Ezúttal olvasók széles köre számára tették lehetővé, hogy 
az ősi kultúrák sok, eddig feltáratlan titkába pillanthassanak 
be annak a szerfölött vonzó és valóban gazdag anyagnak 
az alapján, amelyet kutatásaikhoz felhasználtak, de amely 
még további tudományos elemzést igényel. A várakozásnak 
megfelelően, a könyv szerzői az indoiráni eredet és őshaza 
kérdéséhez teljes tudományos vértezetben, komplex mód- 
szerrel közelítettek. Ennek is köszönhető, hogy sajátságos 
nézőpontjukkal, friss és eredeti gondolataikkal új oldaláról 

mutathatják be az olvasóknak régi, mondhatnók, örökzöld 
témájukat. 

A régészet, nyelvészet és etnográfia már ismert adatai 
mellett a szerzők összehasonlították az indek, irániak és 
szkíthák epikus és vallási hagyományait, s ezek alapján 
kísérelték meg feltárni az ősárja mitológia és kozmológia 
úgynevezett , északi ciklusának" valóságmagját. Ezek alap- 
ján a szerzők számos új és fontos következtetésre, megala- 
pozott feltevésre és csábító hipotézisre jutottak. 

G. M. Bongard-Levin és E. A. Grantovszkij több más 
kérdést is érint könyvében: például az indoiráni törzsek 
társadalmi szervezetét, a Szkíthiára vonatkozó antik hagyo- 
mány alakulását, a szkíthák politikai történetét, az Akha1- 
menida és Szászánida államokat, az indoiráni epikus ha- 
gyomány kérdését stb. A könyv címe Szkíthiától Indiáig. 
Ez a földrajzi keret már hatalmas ívével is lenyűgöző. De ha 
átlapozzuk a könyvet, láthatjuk, hogy ennél is nagyobb vo- 
nulatú anyagot fog át: nemcsak Kelet-Európáról esik benne 
szó, hanem Észak-Ázsiáról, Szibériáról is. Azt mondanám, 
nem olvashatjuk izgalom nélkül azokat az oldalakat sem, 
ahol nemcsak Índiáról vagy a Fekete-tenger mellékéről, 
hanem az Urál-vidékről, Nyugat-Szibériáról, az ÁAltajról 
van szó. Azokra az oldalakra gondolok, amelyeken az indo- 
iráni törzsek és a mai finnugor népek elődeinek ősi kapcsola- 
tairól beszélnek a szerzők, többek között az árja törzsek 
mitológiai és vallási képzeteinek a szibériai samanizmussal, 
valamint az északi népeknél egykor uralkodó archaikus 
vallási hiedelmekkel való összefüggését vizsgálják. Ezek az 
összefüggések igen fontosak mind az indológia, mind az 
iranisztika számára, s pontosabbá tehetik a Szibéria ősi 
népeinek történelmére és kultúrájára vonatkozó vitás kér- 
déseket. Ezen tűnődve óhatatlanul az a gondolat ötlik fel 
bennünk, hogy a világ már azokban a régmúlt időkben is 
zsúfolt volt, amikor az árják őshazájuk tágas legelőin őrizték 

nyájaikat, és rézszegekkel kivert szekereikkel vonultak a 
nyomukban. Itt eszembe jutnak azok a szekerek, amelyeket 
Eurázsia bronzkori lovas civilizációjának bölcsőjében, Mon- 
gólia szívében, az Altaj és a Góbi-Altaj szikláiba véstek. 

Ezzel kapcsolatban arra 1s fel kell figyelnünk, milyen várat- 
lanul és — bátran mondhatjuk - hatékonyan jelent meg a 
fém s vele együtt a harci szekér a Jin-kor Kinájában. I. An- 
derson, aki a Sárga-folyam völgyében virágzó, lenyűgöző 
földművelő civilizációnak a feltárásával szerzett érdemeket, 
s a kínaiak őseiről A sárga föld gyermekei címmel írt köny- 
vet, egy másik érdekes művet is közzétett Út a sztyeppén 
címmel (A Fekete-tengertől a Csendes-óceánig). Kétségte- 
len, hogy a bronzkorban ezen az úton jártak az indoeuró- 
paiak ősei, s közöttük nyilvánvalóan a szlávoké 15. Az indo- 
európai törzsek mozgásuk során kölcsönhatásba kerültek 
más, nem kevésbé jelentős nyelvcsalád, az urál-altaji nyelv- 
család törzseivel, mindenekelőtt az ugorokkal, nemcsak a 
sztyeppevidéken, hanem Szibéria tajgás térségein 15. A sztyep- 
pei úttal párhuzamosan vezetett az ősi kultúrák és népkap- 
csolatok e másik, tajgai , országútja", amely különösen a réz- 
és bronzkohászat fejlődésének korai szakaszában, az ti. e. 
2. évezredben vált jelentőssé. Erről tanúskodnak a könyvben 
általánosított történeti-néprajzi tények IS. 

K iegészíthetjük ezeket a régészet eredményeivel is. Még 
V. A. Gorodcov vizsgálta a Bajkál-vidék szejmin-turbin- 
szkiji és glazkovi bronzkultúrái közötti kapcsolatokat. Nap- 
Jainkban a Kelet-Európa erdőzónájának bronzkorát kutató 
új ásatások Gorodcov vizsgálódásait sok új ténnyel gazda- 
gították. Említést érdemelnek még a kiváló szaktekintély- 
nek örvendő O. N. Bader uráli ásatásai, V. I. Matyusenko 
leletek, az Angara menti siverszki kultúra feltárása, a Baj- 
kál-tó Szagan-Zaba-öblében előkerült, sziklába vésett fel- 
iratok. 

Mindezek a tények teljességgel ellentétben állnak az ázsiai 
népek múltjának Ázsia-centrikus soviniszta értelmezésével, 
ami nem kevésbé idegen a tudománytól, mint a korábbi 
Európa-centrik usság. 

A Szovjetunióban India és Irán történelmének és kultú- 
rájának tanulmányozása régi hagyományokra tekint vissza, 
s jól ismertek a hazai szkíthológiai iskola eredményei. 
G. M. Bongard-Levin és E. A. Grantovszkij könyve sikeres 
folytatása ezeknek a tradícióknak. Természetes, hogy sok 
nyitott kérdés marad még az árja őstörténetben, s a prob- 
lémák további tudományos vitákat igényelnek. Mi több, 
a könyv megjelenése után minden bizonnyal újult erővel 
lángolnak fel a viták. Lesznek kutatók, akik talán nem érte- 
nek egyet a szerzőkkel. Mások esetleg saját nézeteik meg- 
erősítését látják e könyvben. 

Az ilyenfajta viták és latolgatások közelebb visznek az 
igazsághoz, és a tudomány továbbfejlődését szolgálják. 

S ami a legfontosabb: meg vagyok róla győződve, hogy 
senki sem fogja közömbösen forgatni ezt a könyvet. 


4. P. Okladnyikov 
akadémikus 


Név- és szómagyarázat 
(A szöveg közti dőlt betűs szavak címszóként is szerepelnek) 


Abarisz: Hérodotosz (IV. 36.) történeti műve említi a hüperboreusz szár- 
mazású A bariszt, aki csodálatos - ma samanisztikusként értelmezhető — 
utazásaival tette híressé nevét. 

Áditja, -ák, Aditi (határtalan", "végtelen): ősi védikus istennő gyer- 
mekei: általában heten vannak, és különböző Nap-, illetve Égisten sze- 
repet töltenek be. Varuna gyakran jelenik meg mint par excellence 
Áditja. 

Agni: a hindú mitológiában és vallásban a Tűz istene; a védikus panteon 
egyik fő istene; az áldozatok közvetítője az emberek és istenek között. 
Ahura Mazdá (később: Ohrmazd): a zóroasztriánus vallás legfőbb istene; 
öröktől létező, a Teremtő. Tanításait a vallásalapító Zarathustrának az 
Avesztában , nyilatkoztatta ki". 

Aiolosz: Homérosz szerint ő a szelek — Boreász, Notosz, Eurosz és 
Zephürosz - ura, aki lakat alatt tartotta alattvalóit, és csak az istenek 
parancsára engedte őket szabadon. 

Aiszkhülosz (1. e. 525, Eleuszisz — i. e. 456, Gela, Szicília): ógörög tragé- 
diaköltő, a tragikus triász másik két tagja, Szophoklész és Euripidész 
mellett klasszikus örökségünk mindmáig egyik legjelentősebb alakja. 
Leghíresebb tragédiái a Perzsák, a Leláncolt Prométheusz és az Oreszteia 
trilógia. 

Akhaimenida: az azonos nevű dinasztiáról elnevezett óperzsa birodalom. 
Legjelentősebb uralkodói 7. Dareiosz és fia, Xerxész voltak, akik család- 
jukat Hakhámanistól (görögösen: Akhaimenésztől) származtatták. 
alánok: az iráni nyelvek egyikét beszélő népcsoportnak (az árja szóból 
származó) önmegnevezése; a magyar történeti hagyomány jászokként 
ismeri az alánokat. 

Alburz: az avesztai mitikus Hará (Harburz, Alburz) hegy elnevezése 

a későbbi perzsa irodalomban. Firdauszi Sáhnáméjában a Szímurgh 
lakhelye. Nem azonos az északnyugat-iráni Alburz (Elburz) heggyel. 
Alkman: az ógörög kardal-költészet első ismert költője. Az i. e. 7. század 
második felében élt, a kisázsiai Szardesz szülötte volt. 

amrita (halhatatlan ): a halhatatlanság italának, tehát az istenek italá- 
nak tekintett szóma egyik megnevezése az óindben. Különleges képes- 
ségekkel ruházza fel azt, aki fogyasztja, ezért próbálta Garuda ellopni. 
Angra Mainju (később: Ahriman): a "Rossz Szellem", Ahura Mazdának 
mint a Jó Szellemnek örök ellenlábasa a zóroasztriánizmusban. 
Antigoné: Szophoklész azonos című drámájának hősnője. Oidipusz 
thébai király fennkölt jellemű, szerencsétlen sorsú lánya. 

Apollón: Zeusznak és Létónak a fia, a napnak és a fénynek, az életnek 
és a rendnek az istene. Sokféle jelzője rengeteg funkciójára utal. Leg- 
gyakrabban Phoiboszként, Ragyogóként emlegetik. Jóstehetségéről hí- 
res: egyik jósdája Delphoiban volt, jóslatait papnője, a Püthia közvetí- 
tette. 

Apszaraszok: az óind mitológia nimfaszerű félisteni lényei, akik bár 
az égben laknak, gyakran látogatnak a földre; alakjukat tetszőlegesen 
változtathatják. 

Aguilo: az északi szél ősi latin elnevezése, később görög megfelelője, a 
Boreász ezt az alakot kiszorította a használatból. 

Áranjaka (erdei szöveg"): késő védikus kori, az i. e. 8-7. század tájáról 
származó szanszkrit nyelvű teológiai műfaj, amelyben az erdei remeték 
vallási-filozófiai tételeket magyaráztak, értelmeztek. 

aranyórzőó griffek: a griffek madár és vadállat összekombinálásából alko- 
tott fantázia-lények, amelyeket a görög mitológia mesés aranykincsek 
őrzésének feladatával ruházott fel. 

Ardá Víráz Námak: "Ardá-Viíráz könyve" a 6-7. századból származó 
középperzsa zóroasztriánus mű, amely a főhős túlvilági utazását be- 
széli el. 

Ardzsuna: a Mahábhárata című óind eposz egyik főhőse, az öt Pándava 
fivér közül a harmadik. 

Ar(e)dvíi: az óiráni mitológiában a termékenység istennője, a vizek úr- 
nője; valószínűleg az indoiráni Szaraszvati egyik aspektusának önálló- 
sult alakja, amely később beolvasztotta Anaitis alakját. 

argippaioszok: Hérodotosz szerint (IV. 23.) a szkíthák szállásterületén 
túl, a magas hegyek tövében lakó különleges nép. 

ÁAriapeithész: szkítha király, Hérodotosz szerint Szkülász atyja (Hérod. 
[V. 76, 78.). 

Arimaszpeia: az i. e. 8. vagy 6. század elején élt Ariszteász eposza, amely- 
ben a Szkíthián túli területeken lakó népekről, országokról számolt be, 
többek között az fegyszemű" arimaszposzokról. A művet kivonatokból 
ismerjük. 

arimaszposzok (egyszeműek"): a szkíthák vidékén túl, észak felé lakó, 
csodás tulajdonságokkal felruházott nép (Hérod. IV. 13, 27. stb.). 
Ariszteász: prokonnészoszi (ma: Marmara, Törökország) származású 
görög eposzköltő, aki az 1. e. 8. vagy 6. század táján beutazta a Fekete- 
tenger és az Urál közötti vidéket, és élményeiről az időközben elveszett 
Arimaszpeia című eposzban számolt be (Hérod. ÍV. 13-16.). 
Arisztotelész (i. e. 384, Sztageirosz, thrákiai görög gyarmatváros-t. e. 
322, Khalkisz): a legjelentősebb görög filozófus és természettudós. Sok- 
oldalú munkássága felölelte korának csaknem minden tudományterü- 
letét. Eredeti és rendszerező művek sokaságát írta, s miután a Nagy 
Sándor melletti nevelősködése befejeződött, évtizedekig a peripatetikus 
(sétálva tanító) athéni iskola mestere volt. 

árja (nemes): így nevezték önmagukat az indoeurópai nyelvcsalád 
indoiráni ágának népei. Az ind ágat, megkülönböztetésül India nem árja 
(tehát dravida, munda stb.) származású lakóitól, indoárjának nevezzük. 
Ebből a szóból származik Irán mai elnevezése, s néhány iráni nyelvet 
beszélő nép önmegnevezése (pl. alán). A szó minden más használata 
jogosulatlan. 

Árjabhata: középkori ind csillagász és matematikus; fő műve az Árjabha- 
tíja címet viseli. 

Árjávarta (nemesek hona"): az indoárják szentnek tekintett hazája: 
Észak- és Közép-Indiának a Himálaja és a Vindhjá-hegység közé eső 
területe. 

Arundhati: az óind mitológiában Vaszistha risi felesége; a házastársi 
hűség példaképe; a Nagymedve (Göncölszekér) csillagkép egyik, a hét 
fő csillag mellett alig látható tagja, olykor pedig a hajnalcsillag. 
Aszura ("isteni"): az ősárja korban a legfőbb istenek jelzője. Az indo- 
irániak szétválását követően, jelentésmódosulások sorozata után az ind 
mitológiában az aszurák démoni lények, az istenek ellenlábasai, az iráni- 
ban viszont Ahura (s óind aszura) Mazdáként az avesztai vallás (maz- 
daizmus) főisteneként jelenik meg. 

Atharvavéda: az óind irodalom legrégibb vallásos gyűjteményeinek, 
a Védáknak a része; a legkésőbbi a négy Véda közül; főként mágikus 
ráolvasásokat és varázsmondásokat tartalmaz. 

Athénaiosz: az 1. sz. 3. században élt görög szerző. Műveit főként ko- 

rábbi grammatikusok munkái alapján írta: mintegy nyolcszáz szerzőtől 
idéz. 

Atlasz: Északnyugat-Afrika kétezer kilométer hosszúságú hegysége. 
A mitológiában eredetileg az égboltozatot a vállán tartó Atlasz titán, 
Iapetosz titán és Klümené Okeanisz fia, akit büntetésből változtattak 
az istenek kősziklává. 

Áveszta: az óiráni vallás és irodalom legrégibb -— az ti. e. 1. évezredből 
származó — emléke, amelynek legkorábbi részei a vallásalapító Zara- 
thustrától (görögösen: Zóroasztértól) származnak. 

Axeinosz (nem vendégszerető"): a későbbiekben euxeinosznak, "vendég- 
szeretőnek" nevezett Fekete-tenger korai görög elnevezése, valószínűleg 
az óiráni ahsaina "sötétkék", "sötétszürke" szó görögbe történt átvétele 
idején módosult , értelmes" görög szóvá. 


bakkhanália: Bakkhosznak (Dionüszosznak), a bor istenének tiszteletére 
rendezett kultikus, később orgiák ba torkolló, tomboló szertartás, amely- 
ben a bakkhánsnők és a beavatottak vettek részt. 

Bakkhosz (latinosan Bacchus): a bor istenének, Dionüszosznak másik 
neve. Papnői és kísérői a bakkhánsnők, a tiszteletére rendezett rituális 
orgia a bakkhanália. 

Bardija: Kürosz perzsa király és felesége, Atossza fia, akit fivére Kam- 
büszész orvul meggyilkoltatott. Bizonytalan, hogy a gyilkosság volt ered- 
ménytelen, vagy mint Hérodotosz (III. 61 skk.) és Dareiosz (behisztuni 
feliratán) állítja, hogy külsőleg Bardijához nagyon hasonló mágus, Gau- 
máta ragadta magához a hatalmat Kambüszész távolléte idején, és ural- 
kodott Bardija néven, míg hét perzsa főúr, közöttük Dareiosz, meg nem 
ölték. Görögös neve: Szmerdisz. 

Behisztun vagy Biszutun: helynév Iránban; itt került elő Dareiosz óperzsa 
király háromnyelvű (óperzsa, újbabiloni, elámi) felirata, amelyen trónra 
kerüléséről és birodalomszervezéséről számol be. 

beléndek (Hyoscyamus niger): mérgező gyomnövény. Levele szőrös, 
virága sárga; a burgonyával rokon. 

Bézsan: a Sáhnáme egyik iráni hőse, Gév fia. 

bhanga ( kender"): a hasiskender óind elnevezése; az Avesztában bangha 
vagy banha alakban szerepel, és narkotikumot tartalmazó növényt jelöl. 
Újind és újiráni nyelvi fejleményei hasonló jelentésűek. Vö. pangh. 
Bháraták: a Mahábháratában szereplő két, unokatestvér királyi család- 
nak, a Pándaváknak és a Kauraváknak közös őstől (Bharatától) való 
származására utaló, összefoglaló elnevezése. 

Bhászkara-ácsárja ( világosságot csináló mester") : 6-7. századi ind mate- 
matikus és csillagász, megkülönböztetendő az azonos nevű, 12. századi 
ind matematikustól. 

Bhíma: a Mahábhárata-beli Pándava királyfiak egyike, a legerősebb. 
Vájuputrának, a Szél fiának is nevezték. 

Bhísma: a Bhárata család bölcse, a Gangá fia. A kuruksétrai csatában 
a Kauravák vezére. 

al-Bírúni: teljes nevén Abú Raihán Muhammad Ibn Ahmad al-Bírúni 
(973-1048), arab nyelvű perzsa író, földrajztudós, csillagász. Műveit 
a 19. században megjelentetett német és angol fordítások tették ismertté 
az újkorban. 

Boreász: az Északi Szél a görög mitológiában, Asztraiosz titán és Éósz 
hajnalistennő fia. Bár főként Thrákiában lakott, szárnyai lévén, mint 
a legerősebb szél, bejárta az egész világot. 

Borüszthenész: a milétosziak által 1. e. 655-ben alapított görög gyarmat- 
város, amely a Bug (görögül: Hüpanisz) folyó jobb partján, a Borüszthe- 
nész (Dnyeper) folyó torkolatvidéke közelében terült el. Virágzó, gazdag 
kereskedőváros volt, ezért nevezték Olbiának vagy Olbiopolisznak, 
"Boldog városnak" 1s. 

Brahmá: a hinduizmus trimúrtijának, fő isten-háromságának a Teremtő 
funkciójával felruházott istene. Külön kultusza nincs. Szerepe a világ 
ciklikus újjáteremtésében realizálódik. 

Brahmagupta (szül. 598 v. 628): ind csillagász és matematikus. Főként 
geometriai munkássága jelentős. Főbb művei a Brahmaszphutaszid- 
dhánta és a Khandakhádjaka. 

bráhman(a) : az ind társadalomban a hinduizmus által szentesített varna- 
rendszer első, legfelső csoportjába, a papi varnába tartozó egyén. 
bráhmanák ( papi szövegek): a késő védikus korból származó teológiai 
művek, a szanszkrit próza emlékei. 

bráhmanizmus: az ind vallástörténetnek védikus korszakát követő, úgy- 
nevezett késő védikus szakasza, amelyben a védikus vallás fő istenei 
(Indra, Mitra, Varuna) háttérbe szorultak, s helyükre a papi spekuláció 
az absztrakt Brahmant, az áldozatot és az ad absurdum vitt szertartásokat 
állította. A kor teológiai és filozófiai irodalma (bráhmanák , upanisadok) 
igen gazdag. A néptömegek igényeitől távolodó, azt ki nem elégítő, 
a papi elsőséget abszolutizáló vallás elleni tiltakozás volt az egyik forrása 
az új vallási-etikai tanítások megjelenésének az 1. e. 6. században Indiá- 
ban (buddhizmus, dzsainizmus stb.). A védikus vallás, valamint az új 

vallások mellett a bráhmanizmus lett az alapja az i. sz. 1. évezredben 
megszülető hinduizmusnak. 

Buddha ( Megvilágosult): a buddhista vallás alapítója, óind bölcselő 
az I. e. 5-6. században. Eredeti neve: Gautama Sziddhártha. 
Bundahisn ( Teremtés"): pahlavi nyelvű kozmogóniai és kozmológiai 
kompiláció, a zóroasztriánizmus szent könyve. Az Aveszta elveszett 
része: fordításának tartják. 

chanti: a finnugor nyelvcsalád ugor ágának a magyarral rokon népe. 
A chantik (másként osztjákok) a Szovjetunió területén élnek, főként az 
Ob vidékén, illetve az Ob és az Irtis közötti területen. Létszámuk körül- 
belül 20-25 000. 


Csakát-i-daitik (vagy Csagád-i-Dáidíg): a Hará egyik csúcsa. 
Csinvat-hid: az iráni mitológiában a másvilágra vezető híd, amelyet 
kutyák őriznek. 

Csugy: az óorosz évkönyvek ezen a néven is emlegetik Északkelet-Európa 
és az Urál-vidék korabeli finnugor lakosságát. 


Damasztész: i. e. 5. századi, szigeioni származású görög történetíró- 
logográfus, Hérodotosz kortársa. (A név jelentése: "a megfékező"). 
Danaprisz (mély folyó): görög források ebben az alakban vették át 
a Dnyeper-folyó iráni eredetű elnevezését. (Hérodotosznál a folyó neve 
Borüszthenész.) 

Danasztrisz (vagy Danasztér): óiráni nyelvi alakból formált görög szó 
a Dnyeszter-folyó jelölésére. Hérodotosznál azonban Tűrász. 

Dante Alighieri (Firenze, 1265-Ravenna, 1321): olasz költő, filozófiai, 
politikai és nyelvészeti író. Fő műve az Isteni színjáték. 

Dareiosz, I. (óperzsául: Dárajavaus): perzsa király (1. e. 521—485), Vis- 
tászpa (görögösen: Hüsztaszpész) fia, az Akhaimenida dinasztia leg- 
jelentősebb uralkodója, a perzsa világbirodalom megteremtője. Ural- 
kodása idején államvallássá tette Zarathustra tanításait. 

Déli Szél: görög néven Notosz, latinosan Notus. ÁAsztraiosz titán és Eósz 
fia. Hatalmas ereje fivérével, az Északi Széllel való összeütközései során 
mutatkozott meg. 

Délosz: a Kikládok egyik kicsiny, Apollón-szentélyéről híres szigete. 
A görög mondák szerint Apollón és Artemisz szülőhelye. 

Delphoi: phókiszi, jósdájáról híres közép-görögországi város. Apollón 
templomában papnője, a Püthia adott jóslatokat a hozzá fordulóknak. 
déva: a szanszkritban "isten" jelentésű a szó; az indoeurópai nyelvek több- 

ségében a szó eredeti gyöke "égi! - "isten" jelentéssé alakult; az óiráni 
nyelvekben: rosszindulatú isten, démon. 

dévajána: "az istenek útja" az óind mitológiában. A hinduizmusban a szü- 
letések körforgásából kivezető út; a csillagászatban a Nap déli útját, 
a téli napfordulót jelölt. 

Dhruva ( mozdulatlan ): a Sarkcsillag elnevezése az óind mitológiában; 
megszemélyesítve Uttánapáda király és Szuniíti királyné fia, Manu 
Szvájambhuva unokája. 

Dionüszosz: a bor, a szőlőtermesztés görög istene, Zeusz és Szemelé fia. 
Valószínűleg kisázsiai eredetű, mint arra másik neve, Bakkhosz utal 
(latinul: Bacchus). 

Draupadi: a Mahábháratában szereplő öt Pándava fivér közös felesége, 
Drupada király leánya. 

Duodna: a lapp mondákban az alvilág őre. Finn megfelelője: 7uona. 
Durjódhana: a Mahábháratában szereplő száz Kaurava királyfi legidő- 
sebbike, legjelentősebbike, a vak Dhritarástra király és Gándhári király- 
né fia ( gonosz háborújú ). 

dzsátaka (Cszületéstörténet): a buddhista irodalom páli nyelvű legenda 
műfaja, amely Buddha előző életeinek epizódjait beszéli el tanító cél- 
zattal. Többségük időszámításunk kezdete körü! keletkezett. 


ephedra: hallucinogént (ephedrint) tartalmazó növény; magyar neve 
csikófarok. 

Északi Szél: görög nevén Boreász. L. ott. 

Euripidész (Szalamisz Sziget. 1. e. 485—Arethusza?, 1. e. 406); görög tra- 
gédiaköltő, az úgynevezett tragikus triász legfiatalabb tagja. Leghíresebb 
drámái: Élektra, Oresztész, Hippolütosz, valamint az Íphigeneia-drámák. 
evenkik: régi néven tunguzok. Az altaji nyelvcsalád mandzsu-tunguz 
ágához tartozó, mintegy 25000 lelket számláló népcsoport Közép- és 
Kelet-Szibériában. 


Fariburz: a Sáhnáme egyik hőse, a Kai-dinasztia második királyának, 
Káösznak az egyik fia. 

Fehér-sziget: Svétadvípa (szanszkritul); a Mahábhárata szerint a Tej- 
óceán északi partján terült el, a Méru-hegyen túl. Lakóit érzékszerv nél- 
küli, ételekkel nem táplálkozó, de nagy tudású lényeknek tartották. 
Firdauszí; Abúl-Oászem Manszúr F. (Bázs, Túsz, 934 v. 941 — Túsz, 
1020 v. 1025-1026): iráni epikus költő, aki Sáhnáme, azaz Királyok 

Könyve című, perzsa nyelvű eposzában az ó- és középiráni monda- 
anyagot dolgozta fel dinasztiatörténeti keretbe ágyazva. 

Firédún: már az Avesztában (Thraétaona néven) is szereplő iráni mito- 
lógiai hős. A Sáhnáme szerint visszaállította a törvényes uralkodók 
hatalmát. 


Gálava: mitikus óind bölcs, aki — hogy tandiját megfizethesse — csodálatos 
kalandokban vett részt, s a Garuda madár segitségével ember nem járta he- 
lyeken is megfordult. 

gandharvák: az ind mitológia félisteni lényei, Kasjapapradzsápatinak 
(Brahmá unokájának) és Aristhának fia1. 

Gangá: India szent folyama, a mitológiában az istenek világából átkok 
és kegyek révén jutott folyó formájában a földre, hogy vizével minden 
bűntől megtisztítson. 

Garuda madár: az óind mitológiában a madarak királya. Visnu isten 
leszármazottja, annak hátasállata. Ő szerezte meg az istenek számára az 
amritát, a halhatatlanság italát. 

Gév. a Sáhnáme egyik iráni hőse, Gódarz fia. 

Gorgók: Phorküsz tengeristennek és feleségének, Kétónak rút, haj helyett 
kígyókat viselő leányai a görög mitológiában, a Graiák húgait. 

Graiák: Phorküsz tengeristennek és feleségének, Kétónak öregen, őszen 
született három lánya a görög mitológiában. 

Gusztaham: iráni harcos a Sáhnáméban. 


Haoma: Il. szóma. 

Haosjanha Paradháta: a zóroasztriánus hagyomány szerint a művészetek 
és a kézművesség feltalálója. A Sáhnáméban Hósang a neve, s a világ 
első királyának az unokája. 

Hará Berezaiti, Haráiti: Magas Hará; az Avesztában a világ legelső és 
legmagasabb hegye. Legmagasabb csúcsa a Hukairja. 

Hasiskender: indiai kender (Cannabis Indica), amelyből a hasis nevű 
narkotikum készül. Szanszkrit neve bhanga. 

Hekataiosz (Milétosz, 1. e. 560 v. 550 k.—?): görög geográfus és történet- 
író. Periégészisz című munkájában kora valós földrajzi ismereteit össze- 
gezi, és részletesen ír a világ szélén lakó mitikus népekről is. 
Hellanikosz (Mütiléné, 1. e. 491 ?-Perperéné, i. e. 406 ?): görög történet- 
író, Hérodotosz ifjabb kortársa. Számos töredékesen fennmaradt műve 
közül különösen érdekesek az idegen népek szokásait és mondáit leíró 
munkái. 

Héra: Zeusznak, a görögök legfőbb istenének felesége és nővére, Kro- 
nosz és Rheia leánya. A házasság és a gyermekáldás védője. 
Hérodotosz (Halikarnasszosz, ti. e. 484 k.—i. e. 425 k.): görög történetíró, 
akit Cicero a , történetírás atyjának" nevezett. Hisztoriai, "Történelem" 
című fő műve a görög-perzsa háborúkról szól, egyszersmind széles kör- 
képet ad a perzsák uralma alá került népek és országok földrajzáról, 
néprajzáról, történelméről. 

Hészükhiosz (i. sz. 5. v. 6. század): alexandriai lexikográfus. Tőle maradt 
fenn az ókor leggazdagabb lexikona. 

Hieronümosz (Kardia, i. e. 360 k.—i. e. 260 k.): görög történetíró. A dia- 
dokhoszok története című munkája a kor fontos forrásanyaga. 
hinduizmus: az indiai lakosság jelentős többségének vallása. Sokisten- 
hivő; legfőbb istenségeit a Trimúrti foglalja egybe, tagjai: Brahmá, 
a Teremtő, Visnu, a Fenntartó, Siva, a Pusztítva Megújító. Központi 
tanítása a dharma ( kötelesség, jog) és a karma ("cselekedet") tétele, 
valamint az ezekkel összefüggő újjászületések (szanszára) hirdetése. 
Jelenlegi formájában az i. sz. 1. évezred során alakult ki India korábbi 
(védikus, bránmanikus, buddhista stb.) vallásaiból. 

Hippokratész (Kósz szigete, i. e. 460-Larissza, i. e. 375): görög orvos, 
természettudós. Orvostudományi leírásai gyakran tártalmaznak föld- 
rajzi és néprajzi adatokat is. A róla elnevezett eskü megfogalmazója. 
hippomanteia ( lójóslás ): így nevezték a görögök a ló viselkedése alapján 
adott Jjóslást. 

Hukairja: az iráni mitológia Magas Hará hegyének legmagasabb csúcsa, 
az égitestek mozgásának középpontja, a vizek székhelye. 
hüperboreuszok: mitikus északi nép a görög hagyományban. Örök fény- 
ben, boldogságban éltek mint Apollón kiválasztott népe. (Hérod. IV. 13, 
32-36.) 


Ibn- Batúta (Tanger, 1304-Marokkó, 1368? v. 1377?):. arab földrajzi író, 
aki csaknem az egész világot bejárta, és értékes földrajzi és néprajzi be- 
számolókat hagyott az utókorra. 

Ibn-Fadlán: 10. századi arab földrajzi író. Követségben járt a volgai 
bolgároknál, erről szóló beszámolója értékes forrás. 

Indra: az istenek királya az óind mitológiában. A védikus korban az árják 
legfőbb istene volt, a hinduizmusban szerepe háttérbe szorult a TJri- 
múrtihoz képest. 

ló: a görög mitológiában Zeusznak Inakhosz argoszi királytól származó 
kedvese, akit a főisten tehénné változtatott, hogy óvja a féltékeny Héra 

haragjától. Évekig tartó bolyongásai során eljutott a Kaukázus vidékére 
is, ahol Prométheusz titán bűnhődött. (Aiszkhülosz: Leláncolt Promé- 
theusz.) 

isteni év: az óind mitológiában és csillagászatban 360 földi napévnek meg- 
felelő időegység. 

Iszetyia: a Középső-Urál délkeleti oldalán elterülő vidék régi orosz el- 
nevezése, az ott folyó Iszety-folyó után. 

iszlám (odaadás): a Mohamed által alapított vallás arab elnevezése. 
Szent könyve a Korán. 

isszédonoszok: Hérodotosz (I. 201, IV. 13, 16, 25—27, 32.) a szkítháktól 
keletre lakó, esetleg velük rokon népként írja le őket, és különös szoká- 
saikat is elbeszéli. 

Isztrosz: a Duna alsó szakaszának görög neve. 


jódzsana: óind hosszmérték-egység, körülbelül 15 km. 

jógíifn): a meditációt középpontba állító misztikus-panteisztikus filozó- 
fiai irányzat követője Indiában. 

Judhisthira: a Mahábhárata egyik főhőse, az öt Pándava fivér közül a leg- 
idősebb. Jamának, a Halál és a Törvény istenének a fia; igazságosságáról 
híres király. 

jugra: óorosz évkönyvek ezen a néven is említik az Urál-vidék finnugor 
népeit, területüket Jugra országnak. 

jürkák: Hérodotosz (IV. 22.) vadásznépként említi őket, feltehetőleg a 
Volga mentén éltek. 


Kai Khuszrau.: a Paradháta-dinasztiát felváltó Kajánidák dinasztiájának 
legnagyobb királya. Az Avesztában Kavi Haoszravah, a Sáhnáméban 
Kai Khuszrau (Kay Khoszrau) néven szerepel. 

Kambüszész: a méd király alattvalójaként volt perzsa király. Mandanétól 
származó fia, Kürosz alapította meg a független perzsa birodalmat. 
karjatai nyelv: a finnugor nyelvcsalád finn ágához tartozó nyelv. Beszélői 
részben Finnország, részben a Szovjetunió területén élnek. 

Karsz: mitikus tulajdonságokkal felruházott madár a manysi népkölté- 
szetben. 

Kartir: 1. sz. 3. századi Szászánida királyi főpap. Egyik (szár-meshedi) 
feliratán a , túlvilágra" tett utazását beszéli el. Sokat tett a zóroasztriá- 
nizmus államvallássá emelése érdekében. 

Kassziopeia: Képheusz aithiopiai király felesége, Androméda anyja. 
Halála után az égboltra került mint a Tejút legfényesebb csillagzata. 

Kauravák: a Mahábhárata két szemben álló, de rokon királycsaládjának 
egyike; ősüktől, Kurutól kapták nevüket. Dhritarástra királynak és fele- 
ségének, Gándhárínak száz fia; közülük a legismertebb Durjódhana. 
Késini (hosszúhajú): a védikus Rudra isten női kísérőinek jelzője. 
Khorezm, Khwárizm, Horezm: ősi eredetű, a középkorban jelentős terü- 
leteket meghódító állam az Aral-tótól délre, a mai Türkméniában. 
Khvadáj Námag, Khvatái Námak ( Királyok könyve"): Szászánida-kori, 
pahlavi nyelvű krónika, amely az , első embertől" II. Khuszrau Parvéz 
(590—629) uralkodásáig tárgyalja az iráni történelmet. Fordiításokban 
és más művek részeként maradt fenn. 

kinnara: alacsonyabb rendű istenségek az óind mitológiában, kezükben 
viná nevű hangszert tartanak. 

Krisánu. mitikus bölcs, a szóma íjjal felfegyverzett őre. (Emliti a Rigvéda: 
I. 16, 112.) Avesztai megfelelője Kerszánis. 

kritajuga: az ind mitológia aranykora. Úgy vélték, akkor még a Törvény 
(dharma) uralkodott, az emberek jók és igazságosak voltak. Időtartamát 
1 728000 földi évben határozták meg. Utána mintegy kétmillió év el- 
teltével köszöntött be a jelenlegi kor, a kálijuga vagy vaskorszak. 
kurgán: ősi halomsíir; a szkíthák jellegzetes temetkezési módja. A legtöbb 
Dél-Oroszországban található. Később más népeknél is szokásos temet- 
kezési forma. 

Kuru: 1. Kauravák. 

Kuruksétra ( Kuru-mező "): a Mahábhárata sorsdöntő csatájának a szín- 
helye, a Jamuná-folyó felső folyásvidékénél. Szent helynek tekintették. 
Kürosz, Nagy: a perzsa birodalom megalapítója, Kambüszész és Man- 
dané fia. Perzsa király (i. e. 559-529), aki megszüntette a médek fenn- 
hatóságát a perzsák felett, és hatalmas területeket hódított meg Kis- 
ázsiától Baktriáig. 

Küzikosz: a Propontisz partján, az azonos nevű félszigeten található 
görög gyarmatváros. 


Lómasa muni: mitikus bölcs a Mahábháratában. Gyakran közvetített 
az istenek és az emberek (főként a Pándavák) között. 

Lucanus (i. sz. 39-65): római költő, Seneca rokona és követője. A Nero 
ellen irányuló Piso-féle összeesküvésben való részvétele után öngyilkos- 
ságba menekült az egyébként bátor hangú, zsarnokellenes költő. 
Lui-Wot-Ojka CÉszaki Szél Apó"): az Urálon túli területen lakó ugor 


ell ölő 4 


205 


Mahábhárata (A Bhárata-nemzetség nagy csatája"): szanszkrit nyelvű 
óind eposz, amely az i. e. 1. évezred második felében nyerte el végleges 
formáját. Két rokon (unokatestvér) családnak, a Pándaváknak és a 
Kauraváknak a trónviszályát beszéli el. Sok viszontagság és a kuruksétrai 
véres csata után a Pándavák győztek, de csaknem teljesen kipusztult 
mindkét ág. Az eposz számtalan epizódot is tartalmaz. 18 könyvből, 
több mint 200 000 párversből áll. Szerzője, a hagyomány szerint Vjásza. 
mahárádzsa (nagy király"): jelentősebb területet uralmuk alatt tartó 
indiai királyok titulusa. 

mantra ( gondolati eszköz"): áldozati ének, varázsmondás az ind mito- 
lógiában. 

Manu törvényei: szanszkrit nevén Mánavadharmasásztram, az i. e. 
2. és 1. sz. 2. század között kodifikálódott, egészen az újkorig érvényesnek 
tekintett ind törvénykönyv. 

manysik: a magyarok legközelebbi rokonainak egyik csoportja. Vogulok- 
nak nevezik magukat. A Szovjetunióban, az Ob és Írtis vidékén élnek. 
Lélekszámuk 7 000 körül van. 

marik vagy cseremiszek: a mordvinokkal együtt a finnugorok volgai 
ágához tartozó népcsoport; lélekszámuk mintegy félmillióra tehető. 
Medusza: a három Gorgó egyike, förtelmes külsejű, halandó lény a görög 
mitológiában. 

merja: kihalt volgai finnugor nyelv; valószínűleg a cseremiszhez állt 
közel. Az óorosz évkönyvek a többi között ezzel a szóval is jelölik az 
Urál-vidéki finnugorokat. 

Mérosz-hegy: a Nagy Sándor indiai hadjáratában részt vett szerzők az 
indiai Méru-hegyet vele azonosították. A korábbi görög mitológia sze- 
rint Dionüszosz e hegy tövében nevelkedett. 

Méru-hegy: az óind mitológia arany színű őshegye, a világ közepe és 
gyökere, az égbolt tartója, az istenek lakhelye. Körülötte keringenek az 
égitestek. Általában Mahámérunak, Nagy Mérunak nevezik. Egyik leg- 
magasabb csúcsa a Mandara. A Himálajától északra képzelték. 
Metapontion: az ti. e. 7. században alapított itáliai görög város a Taren- 
tumi-öböl partján. 

Mir-Szuszne-chum ( Világnéző ember"): az első király neve a manysi 
mitológiában, Numi-Tórem fia. 

Mitra (barát): védikus isten, szerepköre szerint az emberek közötti 
kapcsolatokért felelős, a kozmikus rend egyik fenntartója. Avesztai 
megfelelője, Mithra, a Római Birodalomban Mithrászként, a világosság 
isteneként terjedt el. 

Moirák: a végzet istennői a görög mitológiában. Zeusznak és Themisznek 
(a törvényes rend istennőjének) leányat. 

mordvinok: a volgai finnugorsághoz tartozó népcsoport. Legközelebbi 
rokonai a marik. Lélekszámuk körülbelül 1 300 000. 

muroma: kihalt volgai finnugor nyelv; beszélői egykor a mordvinok 
szomszédságában éltek. Az óorosz évkönyvek ezzel a névvel is illetik 
Északkelet-Európa és az Urál erdős vidékének finnugor lakosságát. 


nága ( kígyó ): mitikus lények, olykor félisteni eredetűek, olykor kígyók. 
Történeti népnévként is eiőfordul Indiában. 

Nagy Sándor (Alexandrosz): vilaghódító makedón származású uralkodó 
(1. e. 356—323), II. Fülöp (Philipposz) makedón királynak és feleségének, 
Olümpiásznak fia. Arisztotelész tanítványaként nevelődött. Apja halála 
után, húszévesen került trónra, és néhány év alatt csaknem az egész 
akkor ismert világot meghódította. 

Nakula: a Mahábhárata hőse; a negyedik az öt Pándava fivér közül, 
ikertestvére Szahadéva. 

Nárada risi: Brahmá fia; mitikus óind bölcs, az égiek követe, örök vándor. 
Nárájana-Visnu: a hindú Trimurti Fenntartó istenének, Visnunak egyik 
aspektusa. Más mondák szerint Visnu inkarnációja. 

Nártok: az oszétek nemzeti eposza. 


Numi-Tórem: a manysi főisten neve. Legkisebb fia lett az első király a 
manysi mitológia szerint. 


Odüsszeia: Homérosz eposza, amely a trójai háborúban részt vett ithakai 
király, Odüsszeusz kalandos hazatérését beszéli el. 


Ökörpásztor: 1. Szváti. 


pandit (tanult): a szent szövegekben járatos bráhmanok megtisztelő 
jelzője, megszólítása. 

Pándavák.: a Mahábhárata vetélkedő királyi családjainak egyike, Pándu 
leszármazottaiként viselik nevüket. A két anyától és több istentől szár- 
mazó hősök: Judhisthira, Bhíma, Ardzsuna, Nakula és Szahadéva. A test- 
vérharcból győztesen kerülnek ki, de a veszteség láttán végső zarándok- 
latra indulnak. 

pangh, panha, panga: a chanti és manysi nyelvekben ezek a szavak jelölik 
a galócát, galócakivonatot és a mámort; a mordvinban és mariban a szó 
csak gombát jelent. 

Pantikapaion: körülbelül a mai Kercs helyén álló görög város a Fekete- 
tenger mellett. 

Pantikapész: szkíthiai folyó, valószínűleg a mai Pszjol. 

párszik: a tűzimádó zóroasztriánus vallásnak az iszlám hódítás elől 
Indiába menekült hívei. Ma is az avesztai vallást követik; zárt közös- 
ségekben élnek, főként India nyugati részén. 

Perszeusz: Zeusznak és Danaé argoszi királylánynak a fia. Csodálatos 
adottságai, legendás szépsége, vakmerősége sok dicső kaland részesévé 
tette (pl. Medusza elpusztítása). 

Phereküdesz: 1. e. 5. századi athéni görög logográfus. 

Phoibosz: Apollónnak mint napistennek a jelzője: "tündöklő", "fény- 
árasztó. 

Phorküaszok: Phorküsz tengeristennek és feleségének, Kétónak torz- 
szülött leányai, a Graiák és a Gorgók. Phorküsz Pontosznak, a tengermély 
istenének és Gaiának, a föld istennőjének volt a fia. 

Pindarosz (Thébai, ti. e. 520-i. e. 446): görög költő. A legjelentősebb óda- 
költő. Költeményei mitológiai utalásokkal, misztikus célzásokkal teli 
bonyolult körmondatokból állnak, kissé nehézkesek. (A 66. oldalon idé- 
zett Pindarosz-óda töredék, amelyet a szovjet szerzők kiegészített for- 
mában vettek át, s mi az utóbbi, , értelmezett" változatot közöltük.) 
pisácsák: az óind mitológia rosszindulatú, ördögi lényei, akik nyers húst 
esznek, és vért isznak. 

Plinius, idősb (Gallia, i. sz. 23-79, a Vezúv kitörésekor): római termé- 
szettudós. Enciklopédikus tudását a Naturalis historiae libri (A természet 
históriája) című művében tette közkinccsé. Földrajz és természettudo- 
mányok, matematika, gyógyszerészet, állat-, növény- és ásványtan stb. 
képezte könyve tárgyát. 

Pompeius Trogus: t. e. és t. sz. 1. századi római történetíró. 44 kötetes 
világtörténete kivonatokban maradt az utókorra. 

Pomponius Mela: i. sz. 1. századi római földrajztudós. De situ orbis 
(A föld helyzetéről) című kompendiuma gazdag néprajzi anyagot is 
tartalmaz. 

Pontosz Euxeinosz ( vendégszerető tenger"): a Fekete-tenger eufémisz- 
tikus görög elnevezése. 

Porata: a Prut-folyó neve a görög forrásokban, az Isztrosz mellékfolyója. 
pradaksina (jobbra haladás"): a hindu rituálé szerint az istenszobrok, 
szentélyek, szent helyek mindig úgy járandók körül, hogy az áldozatot 
bemutató személy jobb oldalával forduljon feléjük. 

Pradzsápati: már a védikus vallásban is szereplő, de jelentős szerephez 

a bráhmanizmus idején jutó óind isten: a Teremtés Ura. A hinduizmusban 
háttérbe szorult, a fő istenek egyik aspektusává szürkült. 
Prokonnészosz: sziget a Propontiszban, amelyen a milétosziak alapítot- 
tak várost azonos néven. 

Prométheusz: lapetosz titán és Themisz istennő fia, titán; a görög mito- 
lógia kultúrhérosza; ő juttatta a tüzet az emberek birtokába, számos 
mesterségre tanította a földieket, ezért Zeusz azzal büntette, hogy a 
Kaukázus szikláihoz láncoltatta, és máját sasokkal tépette. Történetének 
szépirodalmi feldolgozásai közül kiemelkedik Aiszkhülosz Leláncolt 
Prométheusz című drámája. 

puránák ("régi történetek): az óind prózairodalom igen régi eredetű 
alkotásai, amelyek vallási elbeszéléseket, mítoszokat, legendákat, koz- 
mológiai, földrajzi, genealógiai és kronológiai ismereteket tartalmaznak. 
putíka: indiai növény, amelyet a szóma helyettesítésére használtak. Talán 
Guilandina Bonduc. 

püthagoreusok: Püthagorasz (i. e. 6. század) görög filozófus tanításait 
követők titkos szektája. Tanaik fő részét a harmónia-elmélet és a szám- 
misztika alkotta. 

Püthia: az Apollón delphoi szentélyében jósló papnők neve. 


ráksaszák: az ind mitológia emberevő, alakjukat változtatni tudó, gonosz 
démoni lényei. A Rámájana szerint a ráksaszák királya Rávana volt, aki 
Szítát elrabolta, és ezért életével fizetett. 

Ráma: a Rámájana cimű szanszkrit eposz főhőse, Dasaratha király fia. 
L. még Rámájana. 

Rámájana: óind eposz, szerzője a hagyomány szerint Válmiki. Hét könyv- 
ből és mintegy 24 000 párversből (s/ókából) áll. Valószínűleg az i. e. 
4-5. században keletkezett, de végső alakját csak az i. sz. 2. század táján 
nyerte el. Főhőse Ráma királyfi, aki száműzetése idején elrabolt felesége, 
Szítá felkutatására vállal ezernyi vészt, kalandot. A fő cselekményszálhoz 
számtalan epizód kapcsolódik. A hinduizmus Rámában Visnu inkarná- 
cióját tisztelt. 

Ranha, Ranyhá: bizonytalanul azonosított folyó az Avesztában. Talán 
a Volga; később a laxartész. 

Rasnu: az avesztai Mithra isten , ítélőbíró" hiposztázisa. 

Rdávana: 1. ráksaszák . 

Rhipai-hegység: a Szkíthián túli északi hegylánc neve a görög hagyo- 
mányban. 

Rigvéda: az óind vallási irodalom, a védikus vallás legrégibb alkotásai 

a Védák, közülük is a legrégibb az 1028 himnuszt magában foglaló 
Rigvéda. Himnuszainak többsége /ndrához, Agnihoz és Szómához szól. 
A hinduizmus szent könyve. 

Ripa: mitikus hegy a Rigvédában. 

risi (bölcs): mitikus bölcsek az ind hagyományban. A Hét Risi Manu- 
koronként változik. A csillagászatban a Göncölszekér (Nagymedve) 
csillagképpel azonosítják őket. 

Rukh madár: az Ezeregyéjszaka fantasztikus óriásmadara. 


Sáhnáme ( Királyok Könyve"): Firdauszí középperzsa nyelvű eposza. 
sámán: a samanizmus papja, akinek a lelke, narkotikumokkal előidézett 
révülése idején testét elhagyva, bejárja a különböző világokat, majd 
visszatérve beszámol a látottakról, és jósol. 

samanizmus vagy sámánhit: a sámánok (táltosok) varázserejében hivő, 
primitívebb fejlődési fokon megrekedt vallási forma. A finnugor és 
szibériai népek ősi vallási rendszere. 

Sarabha: nyolclábú csodaállat az ind mitológiában. 

Satapatha-bráhmana (Százösvényű bráhmana"): a szanszkrit nyelvű 
prózai teológiai művek, a bráhmanák egyik legfontosabbika. Vallás- 
magyarázatokon kívül számtalan mítoszt i5s megőrzött. 

Siva: a hindú Trimúrti, istenháromság markáns vonásokkal felruházott 
Pusztítva Megújító istene. Ő a vezeklés és a jóga ura. Hívei őt tekintik 
a legfőbbnek. Sokféle megnyilvánulása közül nevezetes a Siva Nata- 
rádzsa, a Táncoló (vagy Tánckirály) Siva; ez az aspektusa a Lét örök kör- 
forgásának szimbolikus megfogalmazása. Felesége a Himálaja leánya, 
Párvati, aki egyszersmind Durgá, Káli stb. 

Sjéna madár: sas, sólyom; az óind mitológia szent madara először a 
Rigvédában fordul elő. Avesztai párhuzama Szaéna. 

slóka: az indiai szanszkrit eposzok versformája. Párvers-jellegű. 
Solinus: 1. sz. 2-3. századi római történetíró és geográfus. 

Suka.: Vjászának, a Mahábhárata mitikus szerzőjének fia. 

Svétadvípa: 1. Fehér-sziget. 


Szaéna: 1. Sjéna madár. 

Szahadéva: a Pándava fivérek legfiatalabbika, Nakula ikertestvére. 
Szájana: indiai bráhmana tudós, a 14. században kommentárokat írt 
a Védákhoz. 

szakák: iráni néptörzs, a szkíthák rokonai. Egy csoportjuk meghódította 
Észak-India nyugati területeit az i. sz. 1. és 3. század között. 

Szanái: középperzsa költő, 11-12. század. 

Szarajasz, saraias: az Északi-Jeges-óceán neve finnül. 

Szászánida dinasztia: i. sz. 224-ben, Irán (Parthia) némely területein ura- 
lomra került, majd jelentős hódításokkal büszkélkedő, a Római Biro- 
dalommal rivalizáló birodalom létrehozója. 651-ben szűnt meg. 
Szeleukosz (i. e. 305—280): a Szeleukida dinasztia névadója, jelzője: 
Nikátor, "Győző . 

Szímurgh: a Sáhnáme mitikus óriásmadara, az Alburz hegyén fészkel. 
Zál felnevelője, az avesztai Szaéna madárnak középperzsa , utóda". 
Szkülász: szkítha király, akit a görög szokások átvétele miatt megöltek 
(Hérod. ÍV. 76, 78—80.). 

szóma: a halhatatlanság italának (amritának) nevezett, áldozati szertar- 
tásokhoz használt, növényi szárból sajtolt nedű. Eredetileg valószínűleg 
a légyölő galóca (Ammanita muscaria) kipréselt nedve volt, később azon- 
ban más narkotikumot tartalmazó növényeket használtak. Szóma a nö- 
vény, a nedű, ezek istenének, valamint a szómából álló Holdnak a neve is. 
Avesztai megfelelője haoma. 

Szophoklész (Kolónosz, 1. e. 497—496 — Athén, 406): görög tragédiaköltő. 
Az athéni demokrácia fénykorának ünnepelt költője, akit köztisztségek- 
kel is elhalmoztak. Formai újításai mellett kiemelkedik mint a jellem- 
ábrázolás mestere, a zsarnokság és hősiesség, humánum konfiiktusának 
értő ábrázolója. A , tragikus triász" középső tagja. Páratlan remekművei 
az Antigoné című, valamint az Oidipusz-tragédiák. 

Szraosa: Mithrával együtt emlegetett, a lélek bírájának is tartott avesztai 
isten. A késői zóroasztriánizmusban Ahura Mazdá földi helytartójának 
tekintették. 

Szugriva: a majmok királya a Rámájanában, Ráma szövetségese. 
Szúrja: az ind mitológia Napistene. 

Szúrja-sziddhánta: i. sz. 400-ból származó szanszkrit nyelvű csillagászati 
mű. 

Szvári: az ind mitológiában az Ökörpásztor csillagkép elnevezése. 


Tabiti. a szkitháknál a tűz istene; Hérodotosz (IV. 59, 127.) a családi tűz- 
hely görög istennőjével, Hesztiával azonosította. 

Tanaisz: a Don neve Hérodotosznál (IV.). 

thüsszagéták: vadásznép a Volga vidékén (Hérod. IV. 22, 123.). 

Tósz vagy Túsz: Káosz király egyik harcosának a neve a Sáhnáméban: 
igy nevezik Firdauszí szülővárosát 1s. 

Trimúrti: a hinduizmus egy magasabb egységet alkotó legfőbb három 

istenének közös elnevezése. Tagjai: Brahmá, a Teremtő, Siva, a Pusztítva 
Megújító és Visnu, a Fenntartó. Szobrászatilag háromarcú fejként min- 
tázzák meg. 

Tunk-poch: az obi-ugorok legendás rénszarvasvadásza. 

Tuona: 1. Duodna. 

Túrán: a Sáhnáme szerint Irán hagyományos ellenségeinek országa, 
Irántól északkeletre. Névadója Firédún Túr nevű fia. 


upanisadok: az óind filozófiai és teozófiai irodalom szanszkrit nyelvű 
prózai alkotásai; többségük az i. e. 8. és 5. század között keletkezett, 
és mindenféle filozófiai irányzat helyet kapott bennük. 

uttarájana: az ind csillagászatban így nevezik a Nap északi útját, a nyári 
napéjegyenlőséget. 


Váju: a Szél istene az ind mitológiában. 

Varáhamihira: i. sz. 6. századi ind csillagász, asztrológus és matematikus. 
Fő műve a Pancsasziddhántiká. 

varna-rendszer: az ind társadalom sajátos, történetileg kialakult tago- 
zódása, amely szerint mindenki valamely varna tagjaként születik, egész 
életében az marad, miként elődei és utódai is. Az első varna a papok 
varnája (a bráhmana varna), a második a ksatrijáké vagy harcosoké, 
a harmadikba a kereskedők, kézművesek és földművesek tartoznak, 
ennek neve vaisja varna, végül a szolgák a súdra varnába tartoznak. 
Az első három varna tagjait kétszerszületettnek is nevezik. A varnák 
tovább tagolódnak, lényegében foglalkozási alegységekre, ezeket neve- 
zik dzsátiknak vagy kasztoknak. 

Varuna: a védikus vallás korai szakaszának egyik legfőbb istene, a koz- 
mikus rend fenntartója. Később a vizek ura, a nyugati égtáj őre. 
Vaszistha: a hét legnagyobb risi egyike az ind mitológiában, Brahmá fia. 
Vata: jelentéktelen szerepű Szélisten az ind mitológiában, Szubrahmanja 
kisérője. 

Védák: az árják legrégibb himnusz- és imagyűjteményei. Négy szent 
könyvre tagolódnak, közülük a Rigvéda a legkorábbi (az t. e. 2. évezred 
végén keletkezett, némely himnusz pontos megfelelője megtalálható az 
Avesztában) és a legnagyobb tekintélyű. A Védák változatlan, pontos 
szöveghagyományozását szentségük biztosította. A hinduizmus szent 
könyvet. 

védikus vallás: az i. e. 2. évezredben Észak-Indiába betelepült árja törzsek 
vallása. Eredete a közös indoiráni korba nyúlik, ezért korai himnuszaik 

egy része közös. s azonos isteneik egy csoportja is. Előbb Mitra és 
Varuna, valamint a megszemélyesített természeti erők (pl. Szúrja, a 
Nap) álltak középpontjában, később /ndra, Agni és Szóma. Szóma- és 
állatáldozatok mellett himnuszokat énekeltek a szertartásaik során. 
E himnuszok a Védák. 

Vergilius; Publius Vergilius Maro (Andes falu, 1. e. 70-Brundisium. 
1. sz. 19): római költő, Augustus korának ünnepelt költője. Fő műve az 
Aeneis című eposz. amely Róma alapításának történetét beszéli el. 
Vidaévadáta vagy Vendidád: a zóroasztriánus irodalom része, ősi ere- 
detű, de fennmaradt változatában párthus kori. A mitológiai anyagán 
kívül földrajzi ismeretek gazdag tárháza. 

Vindhjá: hegység a Dekkán-fennsik és az észak-indiai Alföld között. 
Visnu: a hindú istenháromság, a Trimúrti Fenntartó szerepű istene. 
A segítő jóság, biztonság istene, feleségével, a boldogság istennőjével, 
Sri-Laksmival együtt. Kultuszában az áhítatos odaadás játszik nagy 
szerepet. Avatárái (földi megtestesülései) mindig megoldást hoznak a 
bajban. Népszerű inkarnációi Krisna ( Mahábhárata) és Ráma ( Rámá- 
Jana) . 

viszu nép: Ibn-Fadlán, 10. századi arab utazó által említett északi nép. 
Az óorosz évkönyvekben vesz néven szerepel. 

Vjásza: a Mahábhárata legendás költője, mitikus óind bölcs. 

Vourukasa ( széles öblű"): az Aveszta mitikus őstengere, amely a föld- 
felszín egvharmadát boritja. 


Zál: a Sáhnáme egyik főhőse, Szám fia, Rusztem apja. 

Zarathustra: 1. e. 6. századi iráni vallásalapító, aki tanításai középpont- 
jába a Jó és Rossz, Fény és Sötétség principiumának örök küzdelmét 
állította. Vallásának szent könyve, az Aveszta tartalmazza Ahura Mazdá- 
tól eredő kinyilatkoztatásait. Neve görögösen Zóroasztér. 

Zeusz: a görög mitológiában a legfőbb isten, az istenek királya, Kronosz 
titán és felesége, Rheia fia. Felesége Héra. Tőle jönnek a jóslatok, tőle 
származik a királyi hatalom. Az Olümposz ura. 

zóroasztriánizmus: az avesztai (mazda-) vallás módosult, részben helle- 
nizálódott, későbbi változata. 

